
Elke tydperk in die geskiedenis het sy eie 
probleme, en skep self sy eie probleme. Een van die 
groot diep ingrypende probleme in die sedeleer van 
ons tyd is die vraag na die afkoms en waarde van ʼn 
menselewe. Is die mens, soos die ewolusie leer eint- 
jik maar 'n aapdier, 'n afstammeling deur miljoene 
jare heen van die aapgeslag, 6f is die mens, soos die 
Heilige Skrif leer, die skepping van Gods hand, die 
beelddraer van God in wie se hart Hy die eeu gelê 
het? (Prediker 3:11.) 

Hierdie vraag lê ons insiens aan die hart van 
die probleem oor die toelaatbaarheid van aborsie 
(vrugafdrywing) of nie. Eers sal gevra moet word: 
Wat is die mens? Van die antwoord hierop sal dit 
nie so moeilik wees of te beslis oor die lewe van die 
ongebore vrug nie. Dit val dan ook op dat volgens 
persberigte diegene wat pleit vir aborsie op aan- 
vraag geen Skriftuurlike gronde vir hulle standpunt 
aanvoer nie. Hulle vra nie: Wat sê God, wat leer sy 
Woord hieromtrent nie, maar hulle hou alleen reke- 
ning met die mens in nood wat gehelp moet word. 
Daar is pleitbesorgers vir die sienswyse dat die 
beslissing aan die vrou oorgelaat behoort te word. 
Maar eerstens lê dit 'n te groot verantwoordelikheid 
en te swaar 'n beslissing op 'n vrou in nood. En 
tweedens beteken dit dat die vrou ,,God moet speel” 
dit wil sê, dit wat God alleen oor beskik neem sy in 
eie hand. God alleen beskik tog oor lewe en dood. 
Hy skenk die lewe en Hy beëindig die aardse lewe 
ED op sy tyd. Ons tye, sê die psalmdigter, is in sy 
hand. 

Abortus is doodmaak van die lewe, of dit van 
die ongebore vrug is of daarna maak wesenlik geen 
verskil nie. En daarom is dit ongeoorloof. Dit is 
moord. As 'n vrou sonder meer op aanvraag vrug- 
afdrywing mag ontvang, en alle reg daartoe sou hê, 
dan sou sy ook in eie reg oor haar eie lewe kan 


OORDENKING —HEMELVAART 


beslis. Dit wil sê dat selfmoord dan vir haar ge- 
oorloof is. 


geweldige toename in 'n samelewing wat nie meer 
vra na God en sy Woord nie, dan sal dit nie daar 
eindig nie. Die kwaad woed altyd verder en ook in 
hierdie geval kan dit verseker te wagte wees. Die 
volgende stap van vrye seggenskap oor die lewe sal 
wees die beëindiging van ongewenste volwassenes, 
soos afgeleefde ou mense en ander met ongeneeslike 
kwale. In hierdie geval sal dit ook wees: Gee aan 
die bose die pinkie en later sal jy jou hand moet gee. 


Vrugafdrywing mag nie as normaal beskou 
word nie, maar alleen as 'n uiterste noodmaatreël 
soos byvoorbeeld wanneer die lewe van die moeder 
waarlik in gevaar sou wees. 


Dit is met groot blydskap. dat. uit .persberigte 
verneem is, dat die betrokke minister, wat hierdie 
konsepwet by die Volksraad ingedien het, gesê het 
,dat die mediese beroep in Suid-Afrika hoogs onte- 
vrede sou wees as vrugafdrywing op aanvraag toe- 
gelaat sou word.” dié 

Daaruit kan seker met reg afgelei word dat hulle 
die mens nie sien as 'n aapmens of gesiviliseerde 
dier nie, maar as die kroon van die geskapene, as 
beelddraer van God. 1 id 


Joh. Dreyer 





Lees: Handelinge 1:1-11 en Romeine 
8:1-17 

Vraag 46 van die Heidelbergse Kate- 
gismus: Wat verstaan u onder: Wat 
opgevaar het na die hemel? 


DS. L. A. BREEDT 








OPGEVAAR 


stand aanneembaar was, dan was. dit 
vandag nie 'n geloofsartikel van die 
kerk nie. As dit vir die verstand en vir 
die wetenskap aanvaarbaar en ver- 
staanbaar was, dan het ons nie nodig 


Antwoord: 


Dat Christus voor die oë van sy dis- 
sipels van die aarde na die hemel 
opgevaar het en dat Hy ons ten goede 
daar is totdat Hy weer kom om te 
oordeel die lewende en die dode. 

Die menslike verstand het nogal heel- 
wat probleme met die artikel in ons 
geloofsbelydenis wat handel oor die 
liggaamlike hemelvaart van Jesus Chris- 
tus. Maar daaroor moet ons ons nie 
bekommer nie. Immers as sy liggaam- 
like hemelvaart vir die menslike ver- 


om hier van Sondag tot Sondag te bely: 
Ek glo in Jesus Christus wat opgevaar 
het na die hemel, nie, want die geloof 
rig hom juis nie op dinge wat bewys- 
baar is nie. Die vraag is natuurlik of 

'n mens in die wetenskap van bewys- 
bare dinge kan praat. Ek dink nie dat 
ons eers kan bewys dat twee maal 
twee, vier is nie. Ons kan dit darem 
insien. In elk geval hoef ons dit nie te 
glo nie. Die dinge wat ons met ons 
verstand kan omvat, die het ons nie 
nodig om te glo nie. 

En daarom gaan dit vir ons nie daar- 
om die hemelvaart van Christus ver- 
standelik aanneembaar te maak nie, 
maar wil ons dit slegs 'n bietjie op- 
helder. Met ander woorde, ons wil die 
menslike verstand so 'n bietjie tege- 
moetkom. Want die menslike verstand 
is ook nie probleemloos nie. Rein en 
suiwere denke bestaan daar nie sedert 
die sondeval nie. Daarom pas dit ons 
om ook barmhartig te wees teenoor 
die verstand en sy probleme. Ons kan 
dit doen deur te vra: Wie het opgevaar 
na die hemel? En daarop moet ons ant- 
woord: Jesus van Nasaret. En vra ons 
wie is Jesus van Nasaret, dan moet 
ons twee dinge antwoord. 

In die eerste plek dat Hy God die 
Seun is in die menslike natuur. Hy is 
God wat ons mensheid, d.w.s. ons 
vlees en bloed aangeneem het. En in 
die tweede plek moet ons antwoord 
dat Hy die mens Jesus van Nasaret is, 
wat uit die dood opgestaan het. Wan- 
neer ons dit van Hom weet dan sien 
ons meteens in dat sy 'liggaamlike 
hemelvaart nie die eintlike probleem is 
nie. Eerder is dit so dat sy Godheid 
en sy opstanding die probleem vir die 
denke is. Maar as ons dit eenmaal 
aanvaar het, dan is sy hemelvaart glad 
nie 'n probleem nie. Eintlik is dit die 
vanselfsprekendste saak onder die son. 
As Hy waarlik God is, dan is die he- 
melvaart die natuurlikste ding vir Hom 
om te doen. Want dan gaan Hy eintlik 
daarheen waar Hy vandaan kom en 
waar Hy hoort, naamlik by God en die 
heilige engele. 

En die hemel, waar is dit? Dit weet 
ons nie. Die Skrif sê nie waar dit is 
nie.- Dit is in elk geval nie die wolke- 
hemel nie. Maar wat die Skrif wel sê, 
is dat dit die ruimte is waar God en 
die heilige engele woon. God woon in 
ontoeganklike lig, sê die Skrif. Met 
ander woorde dit is die ruimte of plek 
wat vir die mens ontoeganklik en on- 
bekend is. En nou moet ons nie omdat 
ons nie weet waar die hemel is, die 
bestaan daarvan ontken nie, want dit 
is nie wetenskaplik nie. En ons moet 
ook nie probeer om die probleem te 
ontkom deur die hemel te vergeestelik 
nie. Daar is mense in die kerk wat die 
hemel sinnebeeldig wil opvat en die 
hemelvaart van Christus simbolies wil 
sien. Maar die Bybel doen dit nie en 
ons moet ook nie. Soos God in Sy 
ewigheid ook deur die tyd gaan en 
Soos die tyd deel is van die ewigheid, 
So is daar vir God ook 'n ruimte en het 
God ook sy woonplek. Maar hoe God 
se woning daar uitsien en op hoe 'n 


wyse Hy daar woon, daarvan kan ons 
geen begrip vorm nie. Die Bybel gee 
ons wel voorstellinge daarvan. Maar dit 
is voorstellinge wat by ons bevatlik- 
heid aangepas is. Calvyn sê God stamel 
Saam met ons in die Skrif. Hy vertel 
ons van Hom in 'n taal en in voorstel- 
linge wat ons verstaan. En as daar van 
God se woonplek gepraat word as 'n 
huis met baie wonings, dan word daar 
nie gesê hoe God se woonplek is nie, 
maar wel dat God iewers woon. 


Maar laat ons gerus maar afsien van 
die probleme van die verstand. Laat 
ons oorgaan tot die probleme van die 
hart in verband met die hemelvaart van 
Christus. En daarmee is ons terug by 
vraag 46 van die Heidelbergse Kate- 
gismus: Wat verstaan u onder — Wat 
opgevaar het na die hemel? Die vraag 
is dus nie hoe dit moontlik was dat 
Jesus Christus liggaamlik opgevaar het 
na die hemel nie, maar die vraag is as 
dit 'n geloofsartikel is, d.w.s. as my 
saligheid daarmee gemoeid is, wat ver- 
staan ek daaronder. Daarop antwoord 
die Kategismus dat Christus voor die 
0ë van sy dissipels van die aarde na 
die hemel opgevaar het. Hulle was dus 
ooggetuies van sy hemelvaart. Liggaam- 
lik het Hy opgevaar en so werktuiglik 
het dit gebeur dat 'n wolk Hom voor 
hulle oë weggeneem het. 'n Wolk het 
dus tussen Hom en hulle gesigsveld 
ingekom sodat hulle Hom naderhand 
nie meer kon sien nie. En hierdie ge- 
tuienis van die apostels is vir ons be- 
langrik. Op grond van wat hulle gesien 
en gehoor het met betrekking tot Jesus 
Christus, glo ons. Hulle is deur God 
uitverkies om getuies te wees van alles 
wat Jesus Christus gedoen en geleer 
het. Op grond van wat hulle getuig, 
glo ons in die opstanding van Jesus 
Christus en glo ons ook in sy liggaam- 
like hemelvaart. En vir ons is dit nogal 
belangrik dat Hy liggaamlik ten hemel 
gevaar het. Want toe Hy daarheen op- 
gevaar het, het Hy ons vlees saam met 
Hom geneem, want dit is daardie vlees 
en bloed van ons wat Hy aangeneem 
het by sy geboorte, wat Hy saamge- 
neem het. Ons vlees is dus daar waar 
dit eintlik nie kan wees nie en waar 
dit eintlik nie mag wees nie, by God 
in die hemel. 


Hier kom die eerste probleem van 
ons hart ter sprake. Ons hart vra wat 
gebeur daar met my, met my liggaam, 
met myself, as Jesus Christus ten 
hemel vaar. En daarop gee die evan- 
gelie die antwoord: Sy hemelvaart, die 
feit dat Hy ons vlees saamgeneem het 
na die hemel is die waarborg van ons 
eie verheerliking op die jongste dag. 
Ek staan op uit die dood omdat Jesus 
Christus vir my opgestaan het uit die 
dood en ek word verlos uit alle vorms 
van verderf omdat Hy ten hemel gevaar 
het. My verganklike en sterflike lig- 
gaam word verheerlik. En soos Christus 


na sy opstanding na God in die hemel 
gaan, so sal ek ook opstaan en ver- 
heerlik word sodat ek saam met die 
heilige God kan woon. 

'n Tweede saak wat die Kategismus 
hier sê in verband met die hemelvaart 
van Christus is dat Hy ons ten goede 
daar is. Daardie ten goede beteken 
baie dinge, maar in die eerste plek dat 
Hy daar is om sy belofte te kan vervul. 
Want vandaar sou Hy die Heilige Gees, 
die Trooster stuur. Want die hemel is 
ook die plek vanwaar die Heilige Gees 
neerdaal soos wat Christus van die 
aarde af opvaar. 

In die hemelvaart gaan dit dus nie 
om die probleem van hemel en aarde 
nie. Maar hier word die geregtigheid 
van God gepreek wat deur die geloof 
is. Noudat Christus nie meer op aarde 
is sodat mense hom kan sien en volg 
nie, nou het die geloof veral nodig 
geword. Die geloof is die band wat 
Hom aan ons verbind. Daardie afstand 
tussen Hom en ons word deur die ge- 
loof oorbrug. En die geloof, so weet u, 
is die werk van die Heilige Gees. Chris- 
tus vaar dus op na die hemel sodat 
daar plek kan kom vir die Heilige Gees 
en dus vir die geloof. Daarom is sy 
weggaan, die afstand wat Hy skep 
tussen Hom en ons geen hoogmoedige 
afstand nie, maar dit is 'n barmhartige 
afstand. Want as Christus nie weg- 
gaan nie, kon die Heilige Gees nie kom 
nie. Hy maak dus plek vir die Heilige 
Gees en daarmee ook vir die geloof. 
Die artikel oor die hemelvaart van 
Christus staan dus in diens van die 
geloof en die geloof beteken ten diep- 
ste dat ek regverdig voor God gereken 
word. Sou ons ooit kon glo as die 
Heilige Gees nie gekom het nie? Daar- 
om die hemelvaart van Christus. 

Ons het gepraat van die geregtigheid 
wat uit die geloof is. En ons kom nou 
nader aan God se geregtigheid as die 
Kategismus ons herinner dat Christus 
ten hemel gevaar het totdat Hy weer 
kom om te oordeel die lewende en dis 
dode. Sy hemelvaart beteken dus dat 
die dag van God se gerig naby gekom 
het. Tans lewe ons in die bedeling van 
die Heilige Gees en die geloof, maar 
daaraan kom ook 'n einde, Die geloof 
sal ophou en die werk van die Heilige 
Gees sal voleindig word. Die tyd van 
genade kom tot 'n einde en dan kom 
die laaste oordeel. En dis hier waar die 
geregtigheid ter sprake kom. Die eis 
van God se geregtigheid bly dieselfde. 
Daardie geregtigheid wat gegeld het 
in die Ou Testament en in die evange- 
lie, sal nog van toepassing wees by die 
wederkoms van Christus. En soos u 
weet is daardie geregtigheid so ver van 
ons geregtigheid verwyder as wat die 
hemel van die aarde verwyder is. Ons 
ken alleen maar die ongeregtigheid. En 
as Christus weer kom dan sal Hy ook 

PINKSTER-OORDENKING 





DEEL HÊ AAN 


Lees: Joh. 16:5-15 
1 Joh. 1:1-4 

Sing: Ps. 25:2, 4 
Ges. 149:1, 4 
Ges. 147:1, 2 


Teks: Joh. 16:14-15. Hy sal My 
verheerlik, omdat Hy dit sal neem 
uit wat aan my My behoort, en 
aan julle verkondig.” 

,Alles wat die Vader het, is 
myne; daarom het Ek gesê dat 
Hy dit sal neem uit wat aan My 
behoort, en aan julle verkondig.” 


As daar 'n saak is waaraan ons tyd 
en alle tye behoefte het, is dit gemeen- 
skap. Hiervoor word ook ander name 
gebruik bv. kommunikasie, kontak ens. 
As daar 'n saak is wat gemis word in 
ons tyd, is dit ook weer egte gemeen- 
skap. Ons woonplekke kom steeds 
nader aan mekaar. Die gerieflike ver- 
keer bring ons maklik en gereeld by- 
mekaar. Kennis van tale laat ons kom- 
munikeer met mense uit verskillende 
volkere. Tog raak ons steeds verder 
verwyder van mekaar. 

As gelowiges bely ons elke Sondag 
,die gemeenskap van die heiliges”. Tog 
raak ons selfs in die gemeente en kerk, 
steeds meer vervreemd van mekaar. 

Die belydenis: ,die gemeenskap van 
die heiliges volg op die artikel: ,Ek glo 
in die Heilige Gees'.” Met Pinksterfees 
dink ons aan en dank ons vir die koms 
van die Heilige Gees. Dit is juis Hy wat 
voorsien in die groot gemis aan ge- 
meenskap. Hy stig gemeenskap. Ge- 
meenskap tussen God die Vader en 
Jesus Christus sy Seun. Hy stig ook 
gemeenskap tussen Jesus Christus en 
die mense wat Hy tot geloof bring. Hy 
stig ook gemeenskap tussen mense en 
mense wat Hy tot geloof in Jesus 
Christus bring. 

Die Heilige Gees, van Wie Jesus 
Christus self aan sy dissipels gesê 
het: ,,Dit is vir julle voordelig dat Ek 
weggaan; want as Ek nie weggaan nie, 
sal die Trooster nie na julle kom nie; 
maar as Ek weggaan, sal Ek Hom na 
julle stuur.” ,,Die voordeligheid” vir die 
dissipels bestaan daarin dat die Heilige 
Gees uit wat aan Christus behoort sal 
neem en aan hulle sal meedeel. Sê sal 
Jesus Christus verheerlik word. Sê sal 
daar gemeenskap kom met Jesus 
Christus en met mekaar. Die werk 
van die Heilige Gees is baie omvattend. 
Een van die belangrike werke van Hom 
is egter die totstandbrenging van egte 
gemeenskap. Sonder die werk van die 
Heilige Gees is daar geen egte deel- 


Die Hervormer, Mei 1975, bladsy 4 


name in mekaar se lief en leed nie. 
Wanneer gelowigss 'n egte gesprek 
met mekaar het, mekaar werklik ont- 
moet en vind, dan is daar altyd iets 
van die Heilige Gees. Dit gebeur weer 
alleen wanneer gelowiges deur die 
werking van die Heilige Gees God 
ontmoet deur Jesus Christus. Waar die 
Gees is, is gemeenskap. Waar die Gees 
nie is nie, is vervreemding. 





DR. L. M. LE ROUX 





In sy afskeidswoorde het Jesus vir 
sy dissipels gesê: ,alles wat die Vader 
het is Myne. Die Vader hou niks terug 
vir die Seun nie. Hy openbaar Homself 
volkomelik vir en in sy Seun. Die Seun 
is volkome bereid om alles op te neem 
wat die Vader aan Hom meedeel. Dit 
geskied deur sy Heilige Gees. Deur die 
Heilige Gees deel die Vader sy geeste- 
like rykdom mee aan die Seun. Deur 
die Heilige Gees eien Jesus Christus, 
die Seun, Hom toe wat aan Hom deur 
dir Vader gegee word. Deur die Heilige 
Geas is daar werklik omgang tussen 
Vader en Seun. 

Tue die mense nog ongeskonde kin- 
ders van God was, was daar ook so 
'n op-nhartige omgang met God. Daar- 
om wcs daar ook volkome gemeenskap 
met m.kaar. Toe was die vrou waarlik 
hulp vir die man en kon hy uitroep: 
,Dit is nou eindelik been van my ge- 
meente en vlees van my vlees.” Hy het 
sy vrou ,,aangekleef”. Hulle was ,,een 
vlees”. Anders as die mense na die 
sondeval was daardie aan God ver- 
bonde mense. As mense van die sonde, 
sluit ons ons vir mekaar af. Ons sluit 
ons op in onsself. Wanneer ons soms 
iets van ons diepste self aan mekaar 
meedeel, doen ons pynlike ervaringe 
op. Medsdeling het blootstelling ge- 
word. Daar is geen begrip of aandag 
vir die ander nie. Dan kruip ons dieper 
weg vir mekaar en is daar geen ge- 
meenskap of kommunikasie nie. Ons 
werk met maskers en verberg onsself 
vir mekaar. Wat het die mag van die 
sonde nie ontsaglik baie verniel nie: 
Die Heilige Gees is uitgeban en die 
deure van ons hart het styftoe geslaan. 
Dig vir God en die mense. 

As ons in so 'n situasie aan ons lot 
oorgelaat word sal ons verseker te- 
gronde gaan. Toe het God Hom oor ons 
ontferm. Hy het sy Seun gestuur, en sy 
Seun het sy Heilige Gees gestuur. Hy 
open die uitsig op waaragtige gemeen- 
skap. Hy het dit wat aan Jesus Chris- 
tus beho't nl. die volkome gemeen- 


skap met die Vader deur die Heilige 
Gees, geneem en aan sy gelowiges ver- 
kondig of meegedeel. 

God het Homself nie vir Jesus Chris- 
tus afgeluit nie. Jesus Christus sluit 
Homself nie vir ons af nie. God het 
Homself aan Jesus Christus meegedeel. 
Jesus Christus het gekom en gesoek 
na ons, verlore mense, om Homself 
aan ons mee te deel. God het Homself 
aan Jesus Christus te kenne gegee, en 
Jesus Christus wil deur sy Heilige Gees 
Homself aan ons te kenne gee. Dit is 
die betekenis van die koms van die 
Heilige Gees nl. dat Jesus Christus 
deur ons geken kan word. ,,Niemand 
kan sê dat Jesus die Here is nie, be- 
halwe deur die Heilige Gees” (1 Kor. 
12:3). Wie die Here is, wat Hy gedoen 
het en sal doen, word aan ons verkon- 
dig, sodat ons Hom wat die Waarheid 
is, kan ken. 

Die neerslag van die verkondiging 
en van wat aan ons meegedeel word 
vind ons in die Bybel. Die Ou Testa- 
ment wys verkondigend, mededelend, 
belowend daarheen. Die Nuwe Testa- 
ment is die getuiënis van die vervulling 
in Jesus Christus. Die Heilige Gees 
kom nou en maak die skat van die 
Bybel nl. Jesus Christus vir ons oop, 
en gee dit in al die oorvloed, lewend 
en kragtig deur aan ons. Die hele hart 
van Jesus Christus lê Hy vir ons oop. 
Niks word teruggehou of verberg nie. 
Die diepste van die wese van Jesus 
Christus, nl. sy onpeilbare liefde en 
barmhartigheid in die vergifnis van ons 
sondes, gee die Heilige Gees, sonder 
enige prestasie van ons kant, aan ons. 

Wat die Heilige Gees sê van Jesus 
Christus en sy werk aan ons meedeel, 
kan ons op geen ander wyse verkry 
nie. As Hy aan ons gee, maak Hy ter- 
selfdetyd ons hart ontvanklik. Van 
Lidia lees ons in Hand. 16 dat die Here 
haar hart geopen het om ag te gee op 
wat deur Paulus gesê is. Dit doen die 
Heilige Gees nog steeds. Onverskillige 
en toegeslote harte gaan skielik oop. 
Daar kom onverwags aandag vir die 
Woord van God. Deur die Heilige Gees 
begin ons te luister. 

Alle egte geestelike lewe begin met 
te luister. Luister na wat die Heilige 
Gees in die Heilige Skrif sê. Dan gaan 
hart en begrip oop vir Jesus Christus, 
en kom ons in 'n baie persoonlike ver- 
houding tot Hom te staan. Want wie 
leer om te luister, leer ook om te bid. 
Wie luister leer die Here ken. Wie bid 
gee sigself aan die Here te kenne. Dit 
is gemeenskap oefen met die Here. 

C] Na volgende bladsy 











DIE JONGSTE ALGEMENE KERKVERGADERING 





Op 13 Maart 1975 het die kerk in sy 
Algemene Vergadering byeengekom in 
verband met die keuring van die kon- 
sep van die nuwe gesangboek. Hierdie 
vergadering was geen nuwe vergade- 
ring nie, maar volgens besluit van die 
vorige vergadering, 'n voortsetting van 
die vergadering van 1973. 





JOH. DREYER 





Om 10-uur die oggend het die we- 
leerwaarde voorsitter, prof. J. P. Ober- 
holzer, die vergadering geope' deur te 
laat sing uit gesang 206 uit die nuwe 
bundel. Dit is die ouds. gesang 
in die bundel, die gesang uit die tyd 
van die na-apostoliese vadere, die 
,Te Deum'” (Eere aan to), die be- 
kende gesang 3 uit die ou gesangboek: 
,Ons loof U, grote God, ons prys u 
heilige Naam.” 


] Na volgende bladsy 


en die 





NUWE GESANGEBOEK 


Die vergadering luister aandagtig — die linkerblok. Aan die linkerkant vierde van 
voor sit dr. D. J. C. van Wyk — voorsitter van die Raad vir Kerkmusiek wat die 
meeste vrae moes beantwoord. 





DEEL HE AAN 


C] Van vorige bladsy 


Gemeenskapsoefening met God, is die 
werk van die Heilige Gees. 


So word Jesus Christus deur die 
Heilige Gees in die lewe van die mense 
verheerlik. Want in dié werk bring die 
Heilige Gees ons, deur die Woord, tot 
verootmoediging. Hy oortuig ons van 
sonde en van oordeel. So kom ons tot 
die besef dat ons maar altyd weer ver- 
knoei het. Verder besef ons dat as 
God met ons gerig gaan hou, daar vir 
ons net een vonnis gaan val nl. ver- 
werping voor Hom. Maar in die veroot- 
moediging wen Christus aan betekenis 
vir ons. Die Heilige Gees corg dan dat 
in hierdie donkerheid van sondebesef, 
die groot lig vir ons opgaan nl. die 
liefde, die trou van Jesus Christus in 
kruis, opstanding en sit-aan-die-regter- 
hand-van-God waar Hy vir ons intree 
en ons lewe so beheer, dat niemand 
ons ooit uit sy Hand sal kan ruk nie. 
So word Christus heerlik en aanbidde- 
lik deur die Heilige Gees. Op die eerste 
Pinksterdag, toe die Heilige Gees uit- 
gestort is, is daar nie oor die Heilige 
Gees gepreek nie, maar oor Jesus 
Christus volgens die Skrifte. Kyk dit 
is die werk van die Heilige Gees. Hy 
breek ons afgeslotenheid in ons self, 


en gee plek vir Jesus Christus in ons 
lewe. 

Daar is nie 'n groter seën denkbaar 
as 'n hart wat oopgaan vir Jesus Chris- 
tus nie. Maar as ons hart oopgaan vir 
Hom, gaan dit oop vir die mense. Wat 
Jesus Christus ontvang het van die 
Vader het Hy deurgegee aan ons. Wat 
ons van Hom ontvang, moet ons deur- 
gee aan ons medemense. Ons moet sy 
getuie wees het Jesus by sy Hemel- 
vaart gesê. Dit is 'n opdrag. Sê sal ons 
dankbaarheid vir sy genade, deur die 
werking van die Heilige Gees, ook by 
ons gestalte kry. Die Heilige Gees ver- 
vul ons met diepe dankbaarheid jeens 
God in Jesus (Christus en laat ons 
sing en spreek van Hom en doen soos 
Hy ons beveel het. So kom die ryke 
volle gemeenskap met God en met 
ons medemense. 

Ons vier Pinksterfees elke jaar. Ons 
doen dit in baie gebreke en bedroef 
die Heilige Gees dikwels. Daar moet 
baie vergewe word. Maar deur die Hei- 
lige Gees en die Bybel weet ons van 
die bloed wat reinig van alle sonde. 
Daarom bid ons met vrymoedigheid: 
,Heilige Gees, laat ons Jesus Christus 
eg bely en leer ken sodat Hy die ver- 
vulling en rykdom van ons lewe kan 
wees. Laat ons Christus so leer ken dat 
ons God in Hom leer ken, want in Hom 
woon die volheid van God. God wat 
die wêreld — en ons is deel van die 


wêreld — so liefgehad het, ,,dat Hy 
sy eniggebore Seun gegee het, sodat 
elkeen wat in Hom glo, nie verlore 
mag gaan nie, maar die ewige lewe 
kan hê.” 


OPGEVAAR 


Van bladsy 3 

kom as Regter. Maar dit is gelukkig 
nie al nie. Hy sal ook kom as Trooster. 
Trooster beteken eintlik Pleitbesorger 
of Advokaat. Maar dit sal dieselfde 
Here wees wat opgevaar het na die 
hemel. Dit sal dieselfde Here wees wat 
toegelaat het dat die sondares uit 
Lukas sy voete met haar trane benat 
en dit met haar hare afgedroog het, en 
dit is ons troos dat Hy wat ons Regter 
is, ook ons Advokaat is, wat vir ons 
sal pleit wanneer die boeke oopgemaak 
word. Die Regter is ook die Middelaar 
wat reeds ons skuld met sy bloed 
bedek het. In Hom en in Hom alleen 
word ons geregverdig d.w.s. word ons 
vrygespreek van ons skuld. So alleen 
sal ons ontkom aan die gerig van God. 
Daarom bely ons die hemelvaart van 
Hom wat weer sal kom om te oordeel 
die lewende en die dode. En ons het 
die troos dat daar geen veroordeling 
is vir die wat in Christus Jesus is nie, 
vir die wat nie volgens die vlees wan- 
do! nie, maar volgens die Gees. 

Amen 


Amen. 

ALG. KERKVERGADERING EN GESANGE 


(] Van vorige bladsy 


Na die Skriflesing uit Psalm 46 en 
gebed deur die weleerwaarde Voor- 
sitter het die vergadering andermaal 
dawerend gesing die gewysigde ou 
gesang 12, wat nr. 22 uit die nuwe 
bundel is. 


Na 'n gepaste woord van verwelko- 
ming deur die weleerwaarde Voorsitter 
het hy op 'n besondere wyse die doel 
van die vergadering bekend gemaak. 
Hierna het prof. C. H. Rautenbach met 
'n uitgebreide alles saamvattende voor- 
stel gekom wat by aanname die ver- 
gadering vlot laat verloop het en siste- 
maties na sy einde gelei het binne 
minder as 'n volle dag, 'n voorstel soos 
hy alleen dit kan doen. 


1. Die vergadering boekstaaf sy groot 
dank aan 

1.1 die Hersieningskommissie as 
geheel; 

1.2. die verteenwoordigers van die 
Nederduitsch Hervormde Kerk 
van Afrika in besonder ook op 
die onderkomitees; 

1.3. Die Skriba, wat ons alreeds 
die stuk vroeg in Desember 
laat toekom het; 

1.4. Die Algemene Kommissie vir 
reëling van hierdie vergadering. 

2. Neem met 'n gerusgestelde ge- 
moed uit die Rapport van die Her- 
sieningskommissie kennis: 





Die middelblok van die vergadering — die ene ore. 


2.1. Dat wat voorgelê word nog 
maar 'n konsep of ontwerp is, 
dus 
2.1.1. onvolledig 
2.1.2. onafgewerk na vorm en 

inhoud is; en 

By die Algemene Kerkvergadering 13 Maart 1975 is die rapport oor die nuwe 
gesange behandel waar die besluite geneem is waarna in die artikel verwys word. 
Mnr. W. Mathlener sekretaris van die Raad vir Kerkmusiek aan die woord om 
toeligting te gee oor die melodieë. As lid van die Tussenkerklike Kommissie wat 
hierdie werk doen, het hy 'n belangrike taak verrig. Lede van die Kommissie 
van die Algemene Kerkvergadering luister aandagtig. Van links na regs dr. P. J. T. 
Koekemoer (medewerker aan die teologies-dogmatiese aspek), prof. dr. F. J. v. Zyl 
(ondervoorsitter), prof, dr. J. P. Oberholzer (voorsitter), ds. P. M. Smith (skriba), 
prof. dr. B. J. Engelbrecht (vise-skriba). Hy het as medewerker die toeligting oor 
die teologiese aspek gegee), prof. dr. A. P. Grové medewerker op literêre gebied, 
het oor die aspek 'n inleidende rede gehou. 


22.3. Musikale aspekte daar- 
van. 


3. Die vergadering vestig die aandag 
op verdere mankemente en onef- 
fenhede wat tydens die hiernavol- 
gende bespreking sal blyk, beide 
ten opsigte van 
3.1. wat voorhande is, 

3.2. wat op gehoop en verwag was 
en dusver nog nie gevind is 
nie. 


4 Die vergadering dra by voorbaat 
die verdere afwikkeling, en indien 
nodig afhandeling, op aan die Kom- 
missie van die Algemene Kerkver- 
gadering, met bystand van die 
kerkverteenwoordigers op die Her- 
sieningskommissie en die Raad vir 
Kerkmusiek vir  vorderingsverslag 
aan die ek. gewone Algemene 
Kerkvergadering. 


5. Die Kommissie word versoek om 
so lank die hersiening duur, ge- 
meentes en lidmate op hoogte te 
hou van die voorgenome wysigings 
in die voorgelegde rapport, met die 
oog op voorstelle vanuit die Kerk 
tot hulp van die Hersieningskom- 
missie. 


2.2. Dat die Hersieningskommissie 
voornemens is om grondige 
hersieningswerk aan die ont- 
werp te verrig ten opsigte van 
2.2.1. die Letterkundige, 


2.2.2. die leerstellige en 7] Na volgende bladsy 


6. Die vergadering bestee die sittings 
verder aan konstruktiewe (opbou- 
ende) en teoreties-waarderende be- 
spreking. 


7. Die vergadering versoek sy lede om 
voorstelle tot wysiging van die teks 
binne een maand aan die kerkver- 
teenwoordigers op die Hersienings- 
kommissie te besorg. 


Hiervoor is aan die orde gestel drie 
referate oor die leerstellige, die literêre 
en die musikale gehalte van die nuwe 
beryming, ingelei op bekwame en. in- 
siggewende wyse deur prof. B. J. En- 
gelbrecht, prof. A. Grove en die heer 
Willem Mathlener respektiewelik. Prof. 
Engelbrecht het enige voorbeelde aan- 
getoon van leerstellige mankemente in 
'n paar van die ou gesange soos bv. 
Gesang 20. In die 4de vers het hy 'n 
vraagteken geset by reël een: God ken 
alleen die regte pad”, en van Gesang 
29 het hy gesê dit bevat nie Bybelse 
teologie nie maar natuurlike teologie. 






ORKAAN as NG Pe gee oe greee rd ge 
Ena N N 


Die openbare gallery was stampvol 


Na sy interessante kritiek op 'n hele 
lot gesange het prof. Alwyn Grové op 
net so 'n wyse sy literêre kritiek ge- 
lewer. En dit was soos in die vorige 
geval kritiek uit die hoogste rak. Prof. 
Grové wou, om 'n paar voorbeelde van 
die . kritiek te noem, weet wat die 
woord ,,ongeneugt” in Gesang 20 vers 
2 beteken. Hy het die vergadering ge- 
wys op 'n reeks nederlandismes in ons 
ou gesange soos ,,sla ons gade”, ,,ver- 
bode”, bowe”, ,,derwe'”, ,,segepraal”, 
ens, U 

Na hom het mnr. W. Mathlener, die 
hoof van die musiekkonserwatorium 
aan die beurt gekom met sy musikale 
kritiek. Hy het aan die Vergadering 
meegedeel dat daar 200 toegevoegde 


besoekers, 





Die regterblok volg met groot belangstelling. 


| 
| 
| 

belangstellende vrouelidmate, 

studente, persmanne en besoekers. Heel links sit ds. Attie v.d. Colf van die Ned. 

Geref. Kerk een van die digter” medewerkers wat vol belangstelling was oor die 
verloop van sake. 


| 


nuwe melodieë is. Hy beskou die mu- 
sikale veranderinge as 'n ,,enorme ver- 
betering'” op die oue. 

Die vergadering het kennis geneem, 
dat baie afrondingswerk nog gedoen 
sal moet word. Dit sal nog lank neem 
voor die nuwe gesangboek gereed sal 


wees. 
@ 


Die liefde tot God en die liefde tot 
die naaste val nie saam nie: Die eerste 
gaan nie op in die laaste nie, maar is 
iets van eie aard en het sy eie beteke- 
nis, al sal dit ook konsekwensies vir 
die naaste hê, 





Dr. G. de Ru 





MEELEWE EN DANK 


Die Kerkraad en lidmate van die ge- 
meente Krugersdorp-Oos het met waar- 
dering kennis geneem van die deel- 
name aan en meelewing met die 
afsterwe en begrafnis van wyle dr. C. 
J. Mans by wyse van telegramme, 
kranse en teenwoordigheid en wil 
graag langs hierdie weg hul opregte 
dank en waardering daarvoor betuig. 


In die besonder word gedink aan al 
die professore en predikante, sommige 
van wie lang afstande moes reis en 
groot opofferinge moes maak om die 
ter aarde bestelling by te woon. 


Ook aan die Stadsraad van Krugers- 
dorp, wat op kort kennisgewing, gereël 
het vir verskaffing en die doeltreffende 
funksionering van die luidsprekerstel- 
sel, word opregte dank betuig. 


'n Besondere woord van waardering 
gaan ook aan di. K. Papp en G. C. van 
Staden van die gemeentes Krugersdorp 
er Krugersdorp-Noord vir hulle onbaat- 
sugtige hulp aan die eggenote en kin- 
ders van die ontslapene, asook vir die 
hulp en leiding met die begrafnis- 
reëlings. 


Dank word ook betuig aan die Kru- 
gersdorpse Verkeers-afdeling, die Be- 
grafnis-ondernemers, die Nederduitsch 
Hervormde Sustersvereniging wat die 
verversings verskaf het, en al die ander 
persone wat op een of ander wyse 
behulpsaam was en meegehelp het om 
alles vlot te laat verloop. 

Die uwe, 

D. J. Vorster, 
Skriba. 

Enkele 


ONS 


Leerstellige 


huidige 


ten opsigte van 


Opmerkings 


Gesangeboek 


met spesiale verwysing na die Christusleer 


Dit is goed dat die Ned. Hervormde 
Kerk in sy hoogste vergadering besluit 
het om nie slegs die melodie nie maar 
ook die teks van die gesange in her- 
siening te neem. Reformatoriese kerk 
is 'n kerk wat voortdurend besig is om 
sigself te hervorm. (,Ecclesia refor- 
mata semper reformanda est”.) Ons 
het t.o.v. ons gesange te doen met 'n 
agtiende en negentiende eeuse swaar- 
gelaaide historiese erfenis uit die Ne- 
derlandse Hervormde Kerk. Volgens 
die verklaring van die Nederlandse 
Algemene Kerkvergadering (van 6 Sep- 
tember 1805) in sy voorwoord tot sy 
ou Gesangeboek, is die liedere hoof- 
saaklik afkomstig van Lodenstein, 
Schutte, Sluiter, van Alphen en andere. 
Hierdie liedere is in veranderde vorm 
in. Nederland geskik gemaak vir kerk- 
like gebruik. Dit spreek immers vanself 
dat hierdie geestelike erfenis uit die 
agtiende en negentiende eeue deur- 
drenk is met die teologie van daardie 
tyd, 'n teologie wat nie altyd 'n beroep 
kon doen op Luther en Calvyn nie, ʼn 
teologie waarvan veral die Christusleer 
So versteur is dat o.a. die leer van die 
versoening sterk in gedrang gekom 
het. 'n Mens hoef maar net een boek 
te lees om die teologie van hierdie tyd 
op tafel te sien, 'n boek wat Karl Barth 
in 1947 die lig laat sien het. (,Die 
Protestantische Theologie im 19. Jahr- 
hundert.”) 


Die neerslag van hierdie skewe 
Christologie het via die Nederlandse 
gesange sy weg gevind na ons Afri- 
kaanse Gesangeboek! Wat is ons ge- 
sange tog anders as vertalings uit die 
Nederlands? Ons laat die letterkundige 
feit dat 'n vertaalde gedig gewoonlik 
'n ontsielde gedig is, 'n werkstuk wat 
die inspirasie van die oorspronklike 
mis, maar hier buite bespreking. Ons 
vra egter dat ons moet onthou, dat die 
blote feit van die vertaling van die ge- 
sange teen ons Afrikaanse gesange tel 
vir sover dit die kwaliteit daarvan be- 
tref. Na my beskeie mening is ons 
grootste leemte die fundamentele feit 
dat ons nie agter ons Afrikaanse ge- 
sange 'n man het wat eers met sy oor 
op die grond gaan luister het na wat 
die Woord sê nie, om dit daarna te 
verklank deur sy digtersiel nie. Ons het 
nie 'n Totius daaragter gehad niel Met 

hierdie feit teen ons, staan mens nog 
boonop voor die werklikheid om die 
beste te maak van ons teologies ge- 
laaide erfenis, 'n erfenis waarvan Barth 
sê dat Christus daarin in soverre die 
openbaring van God is as wat hy die 
,hoëre lewe” in ons werk, 'n werking 
wat verstaan moet word as die ont- 
wikkeling van ons ,,vrome selfbewus- 
SYN: ,...die Entwicklung unserer 
Frêmmigkeit”! (Bls. 418.) 





DR. P. J. T. KOEKEMOER 





Hoe staan dit inderdaad met die 
Christologiese beeld wat in baie van 
ons gesange aangetref word? Ons gaan 
slegs enkele voorbeelde noem: Gesang 
22 nou Gesang 265, is 'n sogenaamde 
,geliefde gesang”. Met alle piëteit 
teenoor hierdie gesang, hoe graag ons 
dit ookal wil behou, moes die woorde 
drasties verander word. Kyk ons na 
gesang 22 soos dit in die huidige teks 
staan, vind ons daar drie verse, met 
die opskrif ,Rus in God”. Dit is wel 
waar dat die rus geanker word in die 
koningskap van God, maar dis ook die 
enigste ligpuntjie in die gesang. Hierdie 
koningskap word nêrens nader gekwa- 
lifiseer nie, soos die kerk dit byvoor- 
beeld doen in die Heidelbergse Kate- 
gismus, vraag en antwoord 31, waar 
Christus die ewige Koning is. Rus 
buite Jesus Christus om, is 'n rus wat 
vreemd is in die leer en lewe van die 
gemeente van die Heer. Die Naam van 
Jesus Christus word in hierdie gesang 
nie een keer genoem nie! Hier sink die 
mens eintlik in homself en ,,wens te- 
rug wat hy gesien het.” Wat dit bete- 
ken om terug te wens wat jy gesien 
het, is vir my moeilik te verstaan, aan- 
gesien ek menige ding gesien het wat 
ek beslis nie terugwens nie. Vers 2 
kan dus gerus in sy geheel geskrap 
word. Die derde vers is feitlik 'n her- 
haling van die eerste vers. Met alle 
respek vir 'n gesang wat op menig be- 
grafnis sy plek gevind het uit ,,ver- 
soeke”, kan hierdie lied, soos dit daar 
staan, net nie behou word nie. Veel 
beter klink die vervanging van vers 
twee, aldus: 


,Met die kom en gaan van jare 
soos die deinings van die see, 


wissel alles op die aarde, wissel 
mensewaardes mee.” 


En om hierdie wisseling van alles op 
die aarde nie troosteloos te beleef in 
die lied nie, staan daar 'n nuwe vers op 
die end, 'n vers wat sy lig terugweer- 
kaats op die hele gesang: 


,Soos die mense het die Christus 
ook gelewe in die tyd; 

soos die Christus sal Gods kinders 
lewe in die ewigheid.” 


Ook die koningskap van God, nou 
deur die gemeente in die lig van Chris- 
tus gesien, word inderdaad 'n bron van 
rus wat so omskryf word: 


,Rus, my siel, in God, jou Koning, 
leef tevrede uit sy hand; 

wat ons tref op hierdie wêreld, niks 
verbreek sy liefdesband.” 


In die verbeterde gesang is geen 
sprake van ,,die ontwikkeling van ons 
vrome selfbewussyn... die Entwick- 
lung unserer Fréimmigkeit” nie. 


'n Tweede voorbeeld vind ons in 
die alombekende Gesang 65, 'n gesang 
wat veral met nagmaalsgeleenthede by 
die tafel gesing word: ,,'k het Jesus 
lief”. Ons vind dit jammer dat 'n ge- 
sang wat so diep ingeslaan het in die 
gemeente van die Heer, tog wel hierdie 
een belangrike leerstellige tekort deur- 
gaans toon in al agt die verse: dat 
Jesus wat immers meer as net Jesus 
van Nasareth is, meer as net die goeie 
en perfekte mens Jesus, hier nêrens 
in sy ampsnaam as DIE CHRISTUS 
verskyn nie, nooit as Jesus CHRISTUS 
nie. Sewe van die agt verse begin 
met... ,ek”, en wel die ,,ek” wat 
Jesus lief het. So moet dit seker wees 
dat ek Jesus moet liefhê... maar ek 
het Hom lief omdat Hy my eerste lief- 
gehad het. Om hierdie geliefde gesang 
te behou, moes daar dus t.o.v. die 
Christologiese beeld verandering aan- 
gebring word. Twee van die agt verse 
is weggelaat. Die refrein ,'k Jesus 
lief” word afgewissel met die betere 


CO] Na volgende bladsy 


teologies vooropgestelde ,,Hy het ons 
lief". Die sesde of laaste vers in die 
nuwe gesang het die ampsnaam inge- 
bring met die woorde: ,,Verlostes juig, 
kom, wees in Christus bly”, gevolg 
deur die meer blymoedige, hoopvolle 
toon in die woorde: 


,...laat ons aanbiddend saam voor 
Hom vergader. 


Tree dankbaar, singend tot die Here 
nader wie, wie verdien ons loflied 
meer as Hy?” 


U hoor die verbetering: tree dank- 
baar, singend tot die Here nader, in 
plaas van wenend tot sy voete nader. 
In hierdie slotvers is Jesus dus die 
Christus maar daarby ook die Here! 


As derde en laaste voorbeeld waar 
Christologiese vrae gestel kan word, 
noem ons Gesang 36 (tans Gesang 
175). Van Gereformeerde kant het ons 
die verwyt gehoor dat in hierdie ge- 
sang die ,,heugelike tyding” en die 
,bron van hartverblyding” nie Jesus 
Christus is nie, maar dat hier van die 
Bybel gesing word, die Bybel as't ware 
toegesing word: ,,Salig hy wat by u 
bly, wat sy hoop op u gebou het.” Ons 
ontken dit natuurlik ten sterkste dat 
dit die bedoeling van Gesang 36 is! 
Die mense wat hierdie verwyt maak, 
moes vers 2 goed gelees het: ,,Hy 
skenk ons die lewe, vry deur Jesus 
bloed”, asook vers 3: ,,God vergeef, 
die Middelaar leef. Daar is vir ons 
skuld en sonde heil in Jesus wonde”. 
Tog het ons gedink dat hier moontlik 
'n misverstand kan ontstaan t.o.v. 'n 
deel van die gesang, en daarom is dit 
duidelik in die verandering gestel, wie 
dan eintlik die bron van hartverblyding 
is: 


,Op sy grondslag bou ons, op sy 
heil vertrou ons, Christus is die 
Woord. 


Al sou berge wankel, hy sal nimmer 
wankel want Hy is Gods Woord...” 


Hierdie (drie) voorbeelde t.o.v. die 
Christusleer in ons huidige Gesange- 
boek kan met nog 'n hele aantal voor- 
beelde aangevul word. Daar is ook an- 
der plekke (loci) in die Bybelse leer 
van die kerk waar daar korreksies aan- 
gebring moes word. Kan ons bv. in 
Gesang 14 vers 3 sing ,,ons almal is 
van Sy verstand een enkele gedagte”? 
Dis tog 'n duidelike stukkie heidendom 
uit 'n Pantêistiese filosofie. Geen won- 
der dat die kommissie hierdie gesang 
maar laat verval het nie. Teenoor Ge- 
sang 37 vers 1 moet ons sê dat die 
sonde oneindig meer as net smart ge- 
stig het in ons harte, meer as net angs 
en leed. Dis maar vlak gestel: 'n soort 
van psigiese effek van die sonde. Vol- 
gens hierdie vers lok die sonde ons 
ook weg van die ,,ware deugde”, 'n 
beeld wat sterk herinner aan die opper- 


vlakkige moraalleer uit die vorige eeu, 
die leer van die sedelike idealisme. Ge- 
noemde moraalfilosofie en verpsigolo- 
gisering van die sonde gaan ook in die 
volgende vers voort, want die sonde 
,Streel my hart en sinne” en ,sluip 
my gemoed weer binne”. Die hart, 
sinne en gemoed is in sigself nie so 
sleg nie, want, sê die gesang, ,ek kan 
my nog wat goeds voorneem in gedag- 
te”. Ook hierdie gesang is in sy geheel 
deur die kommissie ter ruste gelaat! 
In die gesange oor die seisoene, lente, 
somer, herfs en winter loer die Natuur- 
like Teologie (Theologia Naturalis) om 
elke hoek. So moes die huidige Gesang 
164 oor die lente, uit die greep van Ig. 
teologie gehaal word deur die volgende 
stukkie Bybelse teologie daar in te 
werk: 


,God het die aarde goed gemaak, 
dis deur die mens se sonde 


dat alles hier besoedeld raak. Maar 
hy red deur 'n wonder: 

Sy Seun maak weer van selfsug vry; 
Sy Gees kom ons in waarheid lei, 

Sterk ons, o troue Here.” 


Dat die sonde, die Seun van God en 
die Gees van God met die lente iets te 
doen het, is in die vorige eeue nie altyd 
goed verstaan nie! 


Sou dit miskien net die Hervormde 
dogmatici wees wat so skerp-krities 
teenoor ons gesange staan? Nee. In 
die skriftelike rapport van die Stellen- 
boschse dogmatikus, prof. dr. Willie 
Jonker, het ons opgemerk dat van die 
48 gesange wat hy nagegaan het, hy 
slegs agt gesange in die geheel, net 
Soos dit daar staan, onveranderd gelaat 
het, terwyl hy aan die hand gedoen 
het om tien van hierdie 48 in die geheel 
te skrap terwyl die ander dertig van 


die agt en veertig in mindere of meer- 
dere mate leerstellig (en gewoonlik 
ook taalkundig) verbeter moes word. 
Dan voeg prof. Jonker aan die einde 
van sy rapport nog daaraan toe: ,,Ek 
was maar sag in my beoordeling en 
Sou graag meer wou laat verval weens 
die absolute gebrek aan die digterlik- 
heid en inspirerende krag.” 


U sien dus waar ons probleem 'ê. 
Gaan verander, verbeter, verwerk nou 
'n bestaande reeds vertaalde gedig! 
Hiervoor is twee mense nodig: die 
teoloog en die letterkundige. Maar... 
veel beter sou gewees het die teoloog- 
digter in een persoon verenig... en 
hulle is baie skaars! Daarom moes die 
kommissie voortgaan om uit die keur 
van die Nederlandse, Franse, Duitse en 
Engelse kerke vir ons aanvaarbare ge- 
sange te gaan soek, asook uit die ou 
Latynse himnes; selfs die Halleluja- 
boek is gedek! U het gehoor dat uit 
die kerklike liedereskat van die Protes- 
tantisme nie minder nie as byna tien 
duisend liedere oorweeg is uit 33 klas- 
sieke en moderne bundels! Ons het uit 
die byna tien duisend liedere 'n neer- 
slag van 372, meer as wat daar dae in 
'n skrikkeljaar is. En nog is dit ,,het 
einde niet”, want ons verneem uit die 
rapport die volgende: ,Die kommissie 
is bewus van talle gebreke, soos by- 
voorbeeld taalkundige foute, omstrede 
beeldspraak, onbevredigende digwerk, 
skanderingsfoute, moeilik sigbare fra- 
ses, ritmiese probleme, ens....” Die 
gesamentlike kommissie van dié twee 
Afrikaanse kerke wat gesange wil sing, 
het nog baie werk, delikate werk wat 
afgehandel moet word voordat ons 'n 
nuwe Gesangeboek hopelik feestelik 
in gebruik sal kan neem. 





IS NET TWEE KERKE OP KOMS? 


Hierdie vraag word in ,,Church Herald” die blad van die ,,Reformed Church” 
in V.S. van Amerika gestel. Daar word die gedagte uitgespreek dat in die nabye 
toekoms daar moontlik nie net een, maar wel twee kerke op aarde sal wees, te 
wete een wat hiëragies (priesterheerskappy), monolities (aaneengepers of saam- 
gevoeg) en sinkretisties (vermenging van verskillende godsdienste) sal wees, 
meer met wêreldse mag besig as met Bybelse waarhede. 


Die ander kerk sal evangslies, geestelik charismaties (spreek in tonge) en 


algemeen betroubaar wees. 


Die geestelike kerk sal 'n kerk onder Bybelse gesag wees, toegewy om die 
kerk onder die heerskappy van Christus te bring. Die wêreldse kerk sal 'n kerk 
wees wat prakties sy eie tradisie en vorme vergoddelik. 


Die geestelike kerk sal missionêrgesind wees en sal sy taak sien om in die 
wêreld te gaan cn Jesus Christus te stel as Verlosser van die wêreld. Die wêreldse 
kerk daarenteen sal probeer om dialoog met die wêreldgodsdienste sowel as met 
Marxisme en ander vorms van sekulêre humanisme, te beoefen met die bedoeling 


om 'n algemene eenheid te vind. 


Joh. Dreyer 

KRONIEK 





BOU 


Verlede maand het ek die onderwerp 
van monumente aangesny na aanleiding 
van die taalmonument wat in Oktober 
voltooi sal word. Die tydperk van rela- 
tiewe voorspoed wat ons land in die 
afgelope jare, voor die jongste inson- 
king geniet het, het blykbaar dit moont- 
lik gemaak dat allerlei ondernemings 
aangepak kan word. 





DR. A. J. G. DREYER 





Op Potchefstroom word beoog om 
ter ere van Totius, digter Bybelvertaler 
en psalmberymer, 'n park tot stand te 
bring. Verder sal daar in die park 'n 
standbeeld ter ere van Totius opgerig 
word by 'n fonteintjie omring met 'n 
paar suile. Die munisipaliteit sal hopen- 
lik met hierdie onderneming in was- 
goedspruit 'n ou seeroog van die ou 
hoofstad omskep tot 'n sierraad. Daar 
word ook beoog om sy woning te 
restoureer. 

Totius het deur sy aandeel in die 
Bybelvertaling maar veral deur sy ar- 
beid aan die psalmberyming 'n diens 
van groot waarde aan ons volk gele- 
wer. Dit is goed dat erkentlikheid vir 
sy arbeid langs die weg gelewer word. 
Persoonlik hou ek niks van stand- 
beelde en hierdie moderne simboliese 
suile nie. Die suile kan beteken wat 'n 
mens daarin wil sien of nie wil sien 
nie. Dis ook vir my 'n vraag of 'n 
standbeeld van die reuse omvang wat 
voorgestel is pas by die persoon en 
dienswerk van 'n predikant en hoog- 
leraar in die teologie. Die restourasie 
van die huis en vernoeming van die 
park lyk meer sinvol. 

Waar gebou word, word gewoonlik 
ook afgebreek. Dit is glo die teken van 
vooruitgang. Op talle plekke in ons 
land word die bou van nuwe paaie, 
geboue en monumente vergesel van die 
afbreek en of die ontsiering van be- 
staande monumente. Dit is ook merk- 
waardig dat die instansies wat soms 
baie moeite doen om te bou terself- 
dertyd ook diegene is wat bykans roe- 
keloos platslaan en vernietig. 

In Kaapstad word tans gebou, ver- 
breek en verander soos wat ons dit 'n 
aantal jare gelede in Johannesburg en 
Pretoria ondervind het. Die voorkoms 
van die stad is stadigaan besig om 
totaal te verander. In hierdie proses is 
daar aereeld een of ander gebou van 
historiese waarde wat in die gedrang 
Kom. 

Soms is daar 'n stigting wat betyds 
insprina. die gebou restoureer en vir 

die nageslag bewaar. Soms is dit be- 
lastingbetalersverenigings wat beswaar 
maak en miskien daarin slaag om die 
sloping van 'n gebou tydelik uitgestel 
of afgestel te kry en die nuwe projek 
wat die oue in gevaar bring in heroor- 
weging te laat neem. Onlangs sou die 
historiese ou Lutherse Kerk in Strand- 
straat in gedrang kom deur 'n nuwe 
snelweg wat die ou gebou sou verberg. 
Na lange stryd, geskryf in die koeran- 
te, ens. is die onderneming nou blyk- 
baar vir herbeplanning na die beplan- 
ners terug verwys. 


Die stadsraad van Potchefstroom 
het ook begin met die bou van deur- 
paaie. In hierdie proses is die ou dorp 
deur 'n onooglike sesbaanpad in twee 
gesny. In die proses is ook die oudste 
pastorie in Transvaal gesloop, nl. die 
van ds. Van der Hoff. Die belofte is 
glo gemaak dat hierdie pastorie is sy 
oorspronklike vorm op die kerkplein, 
op koste van die stadsraad, herbou sou 
word. Tot dusver het dit nog nie ge- 
beur nie. 'n Mens kan alleen maar 
hoop dat die vertroue van die betrokke 


EN AFBREEK 


sy inwoners wat vir die volk groot 
diens gelewer het, 'n prag onderneming 
aan te pak, met dieselfde ywer die 
pastorie van die eerste predikant van 
Transvaal sal herbou. Ds. Van der Hoff 
het in die vormingsjare 'n belangrike 
en leidende rol gespeel in Transvaal 
op baie terreine. Op kerklike gebied 
as die enigste predikant in Transvaal 
vir 'n hele aantal jare is sy rol bykans 
vanselfsprekend. Op onderwysgebied 
het hy baie gedoen om in die ou repu- 
bliek die onderwys op gesonde voet te 
plaas. Hy was bv. voorsitter van die 
Staatskommissie van Onderwys. Hy het 
op staatkundige terrein 'n belangrike 
rol gespeel bv. die eerste grondwet 
van Transvaal was ook deels sy ar- 
beid, hy het 'n aandeel gehad in die 
ontwerp van die landsvlag, hy het die 
politieke twiste tussen die leiers help 
bylê. Deur sy inisiatief is Pretoria aan- 
gelê en tot hoofstad ontwikkel; die 
naam van Pretoria is ook van hom af- 
komstig. 

Ter ere van so 'n man is dit seker 
nie te veel gevra om te verwag dat die 


kerkraad nie beskaamd sal word nie. herbou van sy pastorie ook so spoedig 
Dit is te hope dat die stadsraad wat moontlik afgehandel sal word nie. 
tans besig is om ter ere van een van ) 


UIT ANDER KERKE EN OORDE 


WES-EUROPESE LANDE WORD SENDINGGEBIED 


In Westerse lande word gekla oor leegwordende en leegstaande kerke, oor 
verval op godsdienstig en sedelik gebied, op verwildering en 'n groeiende heiden- 
dom. Europa en Amerika is besig om sendinggebied te word. Die eerste Christelike 
sendelinge in Europa en Noord-Amerika uit Asië en Afrika het reeds 'n werklikheid 
geword. 'n Indonesiese Christen predikant werk reeds in Nederland en 'n swart 
sendeling uit Kenia het reeds na die Verenigde State vertrek om Christus daar te 
gaan verkondig. Die weekbulletin van die Persburo van die Nederlandse Hervormde 
Kerk wys daarop dat Asië en Afrika meer Christene het as Europa en skrywe dat 
in Nederland ,,met aanvanklike stilte later met opelike vervolging rekening gehou 
sal moet word.” 


GELOOF IS OOS-EUROPA 


In alle kommunistiese lande word teen die geloof gediskrimineer, hoewel in 
die grondwette van sulke lande staan dat teen die geloof van burgers nie gediskri- 
mineer mag word nie en dat kerke erken word deur die staat. Maar erken en erken 
is twee. So byvoorbeeld word voorwaardes gestel waaraan 'n Christen net nie kan 
voldoen nie. As voorbeeld noem ons dat ouers wetlik verplig word om hulle kinders 
in die marxistiese leer wat ateisties is, moet opvoed dit wil sê in die leer dat daar 
geen God is en dat daar geen hoëre mag as die mens is nie. As 'n Christelike ouer 
dit nie doen nie, word hy van syouerlike mag onthef en word sy kinders weg- 
geneem na die godloënde staatskole. Die uitsonderlike geval is Albanië waar van 
Staatsweë geen kerk en geen geloof geduld word nie. 

Dit is nou die kommunisme wat selfs deur sommige teoloë in die buiteland 
verkies word bo die demokrasie en tot wie die Wêreldraad van Kerke geneë is en 
hier en daar voorkeur geel 


'N VALSE MESSIAS 


Johannes waarsku in sy eerste Sendbrief (2:18) teen die baie antichristusse. 
In ons tyd het al 'n paar na vore gekom wat hulle nogal veel aangematig het. Eers 
was daar N'Kruma, nou is daar 'n nuwe messias, die regeerder in Zaire, die ou 
Belgiese Kongo, naamlik generaal Mobutu Sese Seko wat as 'n messias beskou 
word, en alle bestaande godsdienste onwettig verklaar het. Dit sou dan die vrug 
wees van die volksrewolusie van Zaire. 





/ 


Dié OU BYBELSTAD 
2) 


Mens ry vanaf Athene na Korinthe 
met die gedagte dat jy @rens gelees 
het dat die dorp Korinthe uit antieke 
tye (eeue voor die Christelike jaartel- 
ling) die Griekse naam ,,Ephera” as 'n 
soort erenaam of bynaam ontvang het. 





DR. P. J. THEO. KOEKEMOER 





Hierdie Griekse woord beteken eintlik 
,wagtoring”. (Die Jehowagetuies sou 
seker ook graag hier 'n besoek wou 
aflê!) Sodra mens die nuwe dorp Ko- 
rinthe, regs langs die see verbygaan, 
lê voor jou die ruienes van Paulus se 
probleemstad Korinthe. Dit is duidelik 
waarom die naam ,,wagtoring” hier so 
paslik is. Mens kan vanaf die see drie 
,terrasse” onderskei, met die berg 
Akrokorinthe as die boonste of hoogste 
area. Dat die ou Grieke hulle dorp nie 
gaan bou het direk langs die see, waar 
die huidige Korinthe geleë is nie, is 
seker die gevolg van militêre oorwe- 
gings. Het 'n mens genoeg energie om 
die berg te bestyg, (werklik maar 'n 


KORINTHE 





Argeoloë het die ou Bybelstad Korinthe weer blootgelê. Hierdie straat moes in die 

dae van Paulus in die druk besoekte sakedeel van die stad gewees het. Dit dra 

die naam ,,Lechaionweg'. Op die agtergrond is die berg Akrokorinthe waarvan in 
hierdie artikel melding gemaak word. 





Uit antieke tye het Korinthe die erenaam ,,Ephera” (wagtoring) ontvang, te danke 
aan die berg Akrokorinthe op die agtergrond. Op die voorgrond is die fontein 
Glauke deur argeoloë toegebou, ten einde dit vir die eeue wat kom te bewaar. 


klein bergie volgens ons Drakensberg- 
maatstawwe) is die panoramiese ver- 
gesigte rondom jou genoeg om die 
gevoel te hê dat jy vanuit 'n wagtoring 
die wêreld rondom jou kan bewonder. 
Dit is dén wanneer jy dankbaar is dat 
jy as student 'n professor soos prof. 
H. G. Viljoen (oom Hein) as leermees- 
ter gehad het. Mens het soms die ge- 
voel gekry in die drie jaar Griekse 
klasse, dat jy weer terug is op Hoër- 


skool, soos oom Hein ,,geraas” het om 
jou deur Grieks III te druk! Jy moes 
die ou Griekse heldeverhale soos 'n 
stukkie Bybelkennis onder die knie 
kry. Jy moes as teologiese student die 
Griekse pantheon (veelgodedom) as 
jou ,,vriende” hê. Jy moes saam met 
oom Hein in die wolke raak by die lees 
van Homerus (seker die grootste 
Griekse digter en skrywer) se Ilias en 
Odesseus. Maar daardie ses drie-uur 


vraestelle in die finale jaar, almal slegs 
in die een vak, Grieks, het tog nie alles 
weggewaai nie! Hier op die berg Akro- 
korinthe, die ,,wagtoring” van Suid- 
Griekeland, loop twee manne skouer 
aan skouer; die skoonheid van die 
Griekse letterkunde en die ewige bood- 
skap van die evangelie: Homerus en 
die apostel Paulus! 

Gaan ,,delf” mens in die geskiedenis 
van die ou Korinthe, dan leer mens uit 
die besoek aan die Korinthiese mu- 
seum, dat die Christelike era van 2000 
jaar, nog maar kêrt is. In die grotte van 
die genoemde berg het die argeoloë 
opgrawingsvoorwerpe uit die neolitiese 
tydperk opgediep, so ver terug te da- 
teer as 7000 jaar voor Christus! Hier- 
die voorwerpe was van klip gemaak. 
Vanaf 5000 v.C. is die spore van klein 
nedersettings meer duidelik. In die pre- 
historiese kamer van die Korinthiese 
museum is enkele stukke uit potklei 
te sien. Snaakse potkleifigure van men- 
se en gode is opgediep. Ook potte en 
halsversiersels is gevind. Daar is aan- 
vanklik voorwaar nie van kuns sprake 
nie. Eers sedert die helfte van die 
tweede millenium (millenium is: dui- 
send jaar) het die inwoners met brons 
begin werk. Wapens en allerlei huis- 
houdelike artikels van brons is opge- 
grawe. Bewyse van 'n redelik ontwik- 
kelende beskawing is duidelik. Maar 
dan tref een of ander raaiselagtige ka- 
tastrofe die Griekse medersettinkies 


O] Blaai om 

DIE OU BYBELSTAD 
KORINTHE 


] Van vorige bladsy 


ongeveer teen die jaar 2000 v.C. Vir 
ongeveer 'n duisend jaar is dit asof 
alles tot 'n stilstand gekom het. 'n Dui- 
send jaar voor Christus kom nuwe 
groepe van elders om hulle te vestig 
op die ruines van Korinthe en om- 
streke. 


Agt eeue voor Christus is Korinthe 
'n groeipunt soos nêrens elders in 
Griekeland nie. Sy ligging tussen twee 
seë en die vrugbare omgewing is twee 
van die vernaamste faktore wat bydra 
tot sy bloei. Dit is ook bekend dat in 
hierdie eeue, baie Grieke wat in ar- 
moede in minder vrugbare areas elders 
in Griekeland in die stryd om te be- 
staan 'n heenkome moes soek, hulle 
goedjies opgepak het en na Korinthe 
verhuis het. Kan ons ook hier praat van 
'n ontvolking van die platteland en 'n 
toestroming na die stad? Griekeland 
het bekend geword vir sy koloniestig- 
ting van Asië tot Spanje, van die Swart 
See tot in Afrika. Ongeveer 650 V.C. 
kom die beroemde heerser Kypselos 
met sy kritiek, teen en afbraak van die 
Griekse aristokrasie. Hy gee al sy tyd 
en energie aan die ekonomiese en in- 
dustriële ontwikkeling van sy land. 
Stoflike welvaart staan voorop. Sy 
Seun en opvolger, Periander, loop pre- 
sies in die voetspore van sy beroemde 
vader. Korinthiese skepe dra handels- 
ware tot in die uithoeke van die 
destyds bekende wêreld. Goedere van 
brons en keramiek uit Korinthe is orals 
in aanvraag. Purper en komberse laat 
die naam Korinthe tel onder die voorste 
stede in die wêreld. Ons weet dit deur 
die eeue dat welvaart en rykdom nie 
altyd gepaard gaan met geestelike en 
morele krag nie. Toe die Persiese oor- 
loë uitbreek, was die Korinthiërs meer 
geinteresseerd in ,,geld maak” as in 
die verdediging van Griekeland. In hier- 
die opsig stel Athene met sy sterk 
seemag Korinthe in die skaduwee. Ge- 
neraal Themistokles sorg dat die hawe 
van Athene, die Piraeus, die hawestad 
Korinthe op die agtergrond dring. Na 
die Pelopponnesiese oorlog, 431 tot 
404 v.C., is Korinthe ekonomies en 
andersinds op die afdraande pad. In 
die jaar 146 v.C. word Korinthe deur 
die Romeinse magte onderwerp toe 
generaal Lucius Mummius die stad tot 
die grondtoe vernietig. Dit is asof die 
stad Korinthe van die wêreldkaart af- 
gevee word en verdwyn. Korinthe se 
bekende godin van die liefde, Afrodite, 
met wie Paulus weldra te doen sou 
kry, kon haar stad nie red uit die hand 
van die Romeine nie. Nadat die eens 

so hooggeroemde Korinthe vir langer 
as 'n eeu 'n puinhoop was waarop die 
uile snags gehuil het, besluit niemand 
minder nie as Julius Ceaser dat die 
stad weer opgebou moes word. Die 
twee faktore in die guns van Korinthe, 
strategiese ligging tussen twee wêrelde 
en landelike vrugbaarheid, kon nooit 
uit die oog verloor word nie. Dis op 
hierdie tydstip dat die inwoners met 
wie die apostel Paulus te doen sou 
kry, hulle kom vestig in die nuwe Ro- 
meinse Korinthe. Baie Romeine en Jode 
kom saam met intrekkers uit Grieke- 
land hier woon. Korinthe maak weer 
opgang. Sy ou glans en glorie in die 
teken van die klinkende klank van geld, 
word weer deel van Korinthe. Die Ro- 
meinse prokonsul van die Griekse 
wêreld, Achaea, vind sy setel hier en 
nie in Athene nie. Korinthe word 'n 
kosmopolitiese stad waar baie tale 
gehoor word. Toe die apostel Paulus 
in 51 of 52 na C. hier aangekom het, 
het in Korinthe baie Jode gewoon aan 
wie hy die evangelie van die opgestane 
Heer kon verkondig. 


Gedurende die regering van keiser 
Vespasianus word Korinthe getref deur 
'n ontsettende aardbewing en veel van 
wat opgebou is radikaal vernietig. 
Keiser Hadrianus, die groot vriend van 
die Griekse kultuur, vir wie daar 'n 
ereboog in Athene gebou is en vandag 
nog staan, ontferm hom oor die stad 
en help om dit weer op te bou. Onder 
andere het hy 'n waterleiding vanaf 
Stymfalia na Korinthe daargestel. Met 
die finansiële hulp van Herodes Atticus 
hierby, staan Korinthe nog 'n keer let- 
terlik op uit die as. 


Sou dit die laaste katastrofe wees 
wat Korinthe tref? Nee, beslis nie. Die 
volgende 1900 jaar, tot vandag, lyk 
Soos die deining van die see, op en af. 
Korinthe bo en Korinthe onder. Die 
Germane vernietig Korinthe (en Athe- 
ne) 267 n.C., gevolg deur etlike aard- 
bewings asook 'n groot brand. Keiser 
Justinianus herbou, maar die groot 
aardbewing van 551 n.C. breek die stad 
weer af. Die stad verwissel 'n paar 
keer van hande gedurende die volgende 
eeue totdat dit na die ,,Griekse oorlog 
van onafhanklikheid” in 1821, van die 
Turke teruggeneem word en in Griekse 
besit kom. 


Nadat nog drie aardbewings die ou 
Bybelstad Korinthe getref het (1858, 
1928, 1930), besluit die inwoners om 
hulle vyf myl daarvandaan te gaan 
vestig en 'n nuwe dorp Korinthe daar 
te stig. Vir hulle het die ou dinge verby 
gegaan en alles nuut geword. Van nou 
af begin die argeologiese opgrawings 
van die ou stad uit antieke tye in alle 
erns. Daarna moet ons nog kyk. 


(Word vervolg) 


'N NUWE 
KERKGEBOU VIR 
BERGSIG 


Stewig geplant teen die suidelike 
hang van die noordelike reeks van die 
Magaliesberg, staan die nuwe kerkge- 
bou van die gemeente Bergsig. Dit is 
die dankbare resultaat van 'n lewende 
gemeente wat hier in Mountain View 
opgegroei het en byna mondig is. In 
1954 is die gemeente afgestig van 
noordwestelike Pretoria en is op 22 
Mei vanjaar, reeds 21 jaar oud. Op 2 
Junie 1956, is die ou kerkgebou wat 
op dieselfde terrein as die nuwe staan, 
ingewy. Die gemeente wil hierdie ge- 
bou, wat eintlik baie goed aanpas by 
die bestaande gebouekompleks, binne- 
kort in 'n gerieflike saal omskep. 


Die volgende predikante het agter- 
eenvolgend in die gemeente gedien: 


Ds. G. P. J. Grobbler. 
Ds. P. A. R. C. van Wyk. 
Ds. J. W. Rhoda. 

Ds. C. J. van Shalkwyk. 
Ds. E. P. Vosloo. 


Die argitekte, menere Vermooten, 
Du Plooy en Baker, het weereens ge- 
slaag met 'n uitstaande goeie akoestiek. 


Die gemeente het hoë waardering 
vir die besondere gehalte vakmanskap 
wat die bou-aannemer mnr. H. Lategan 
deurgaans gelewer het. 


E. P. Vosloo 


Kerkraadslede en gemeentelede moet 
tog asseblief onder vier oë praat met 
hulle predikante. Hulle moet dit reguit 
en broederlik doen. Maar hulle moet 
ook nie vergeet om vir hom te bid nie, 
en hom te beskerm teen skindertonge 
en aftakeling nie. 


Uit Die Kerkblad 

1.1. DRIE TEMAS MET AGTERGROND 
(vervolg) 


Ons verlang saam dat ou tussen- 
kerklike geskille liewer vervang sal 
word deur punte vir debat, gesprek of 
dialoog met oog op toenadering en 
samewerking. Daartoe word in hierdie 
verband 'n diepte-ontleding van kerk- 
like onderwysbeleidsverskille wat ver- 
anker is in kerk en teologie, gesoek. 
Maar vir behoorlike omraming moet 
vertroubare beeldvorming van die Ne- 
derlandse kerk- en teologie-ontwikke- 
ling van die 19de en 20ste eeu en wat 
daarmee saamhang, gevind word. So- 
danige behoefte word besef wanneer 
bv. ingegaan moet word op $S. du Toit 
se aangehaalde verklarings: ,dat die 
geestelike leiers van die 19de eeu, 
proff. D. Postma en J. Lion Cachet, 
,wat hulle hoofsaaklik bepaal het by 
die opbou van die kerk en die onder- 
wys', ,geesteskinders van die Afskei- 
ding van 1834 was', ,en in sekere mate 
ook die invloed van die gemoedelike 
Christendom van die Rêéveil ondergaan 
het.” 'n Klag van Nederlandse kant was 
alreeds in die eerste artikel van die 
onderhawige reeks geopper dat han- 
teerbare, oorsigtelike standaardwerke 
en monografieë oor die Nederlandse 
Gereformeerde Kerke se geskiedenis 
tog nog toe ontbreek het. 


Skrywer hiervan was sonder aan- 
spraak op gespesialiseerde kerkge- 
skiedkundigheid al vir vier jaar nage- 
noeg heeltyds, op sy eentjie, voort- 
geset besig om met swaar arbeid van 
die gees deur 'n magdom van versprei- 
de gegewens te worstel om vir hom- 
self die leemte te vul. Kennis van die 
skoolstryd in Nederland vanaf plus- 
minus 1840 tot 1920, maar liewers met 
die nawerking tot vandag toe, is daar- 
toe 'n dringende noodsaak. Dit het 
weer gevoer tot 'n parallelle ontwik- 
keling in die 19de en 20ste eeu se 
vormgewing aan die universiteitswese 
aldaar. Albei hang op die beurt groot- 
liks saam met die blywende leerstellige 
of dogmatiese betekenis van die on- 
verkorte artikel 36 van die Nederlandse 
Geloofsbelydenis (oor die amp van die 
owerheid: die verhouding van kerk en 
staat en daardeur van staat, ouers, kerk 
en skool). Sonder genoegsame kennis 
van daardie aangeleenthede, hang 
kerklike onderwysbeleidsverskille, wat 
alhier heelaas dikwels 'n weerkaatsing 
van Nederlandse geskilpunte was, maar 
baie los in die lug. In Nederland self 
word na ons beste wete nog gewag 
op 'n werk oor die onderwysontwike 

keling vanuit die invalshoek van ge- 
melde artikel 36, wat daarin 'n groot 
rol gespeel het. 





PROF. DR. C. H. RAUTENBACH 





TOe op 29 Januarie vanjaar, nadat 
die eerste twee artikels van hierdie 
reeks al ingedien was, kon die skrywer 
sy hand op 'n boek lê wat baie van 
die tersaaklike agtergrondsgegewens 
bymekaar bring. Ons bedoel 'n nuwe 
boek (pp. 445, waarvan 376 tematiese 
uiteensetting), laat in 1974 gepubliseer, 
geskryf deur emeritus prof. dr. A. J. 
Rasker (gebore 1906; Nederlandse Her- 
vormde kerklike hoogleraar Leiden 
1954-1974). Dit heet: DE NEDERLAND- 
SE HERVORMDE KERK VANAF 1795, 
HAAR GESCHIEDENIS EN THEOLO- 
GIE IN DE 19de EN 20ste EEUW. 'n 
Simpatieke en akkurate behandeling 
van wording, ontvouing en nawerking 
van die kerkafskeidings van 1834 en 
1886, as deel van die Nederlandse Her- 
vormde Kerk se geskiedenis of newe- 
geskiedenis, is daarin opgeneem. Deur 
die kerklike deténte tussen Hervormdes 
en Gereformeerdes aldaar oor die aige- 
lope jare kry mens nou van weerskante 
sulke vertroubare boeke. En was dit 
toe nie aangenaam vir u skrywer om 
deskundige bevestiging te ontvang vir 
sy eie afleidings nie? Die artikels kon 
ongewysig bly, ook danksy die onder- 
rig in bewysvoering deur oom Fanie in 
1922-1923. 

Kort vantevore was ook grondig 
kennis geneem van 'n bruikbare gedeel- 
telik aanvullende inligtingsbron vir die 
meer resente teologiese ontwikkelinge 
— emeritus prof. G. C. Berkouwer 
(geb. 1903, emeritaat 1973, Vrye Uni- 
versiteit) se belangrike boek: EEN 
HALVE EEUW THEOLOGIE, MOTIEVEN 
EN STROMINGEN, VAN 1920 TOT 
HEDEN, ook van laat 1974. Met die 
twee werke en supplementêre mate- 
riaal en gegewens kan mens al gerieflik 
vorder met wat aktuele aangeleenthede 
vir ons is. 

Skrywer se onvermybare breë aan- 
voorwerk moes selfs tot by die be- 
faamde Nasionale Sinode van Dor- 
drecht/1618-1619 voer, wat interes- 
santhede, wetenswaardighede en ook 
tersaaklikhede opgelewer het. Terloops 
word hier nou reeds in dié verband iets 
aangesny wat mettertyd kapstrokke vir 
belangrike stellings sal verskaf. By 
daardie sinode, deur die Statengeneraal 
(Regering) tot en met die verversings 
(bier en jenewer) bekostig, was 37 

binnelandse predikante en 19 ouder- 
linge, plus 19 kommissarisse-politiek, 
laasgenoemde vanweë die Owerheid. 
Slegs Friesland was volgens goed ge- 
reformeerde/hervormde reël deur net 
soveel onderlinge as predikante (3 elk) 
verteenwoordig — by gesê: die voer- 
taal moes Latyn wees ter wille van 
die uitlanders. Daar was ook 26 buite- 
landers waaronder 'n suiwer Anglikaan- 
se deputaatskap onder leiding van die 
graaf van Llandaff, George (Carleton, 
en gestuur deur koning Jacobus | of- 
tewel James |, van Engeland. Minder 
bekend is: ,,Op 9 Mei 1619 hield de 
synode haar slotzitting en vertrokken 
de buitenlanders na een kostbaar af- 
scheidsmaal, waarbij vrouwen achter 
de gordijnen zongen” (Otto de Jong: 
NEDERLANDSE KERKGESCHIEDENIS, 
1972). Nie sleg nie! Sou dit 'n pionier 
Sustersvereniging gewees het of hoe? 
Ons laat die Dordtse kerkvaders dien- 
aangaande vireers gevoeglik oor aan 
1 Kor. 14,40 en toepaslike gedeeltes 
van 1 Kor. 13. 

Maar ons het ook op pad by die 
eerste Hervormde/Gereformeerde kerk- 
sinode van 1824 in Suid-Afrika, aan- 
gekondig onder die amptelike naam 
Algemene Kerkvergadering', beland. 
Daardie omvattende meerdere kerkver- 
gadering is gemeenskaplike erfgoed 
van al drie ons susterkerke. Die same- 
stelling was 12 predikante en 10 ouder- 
linge plus die twee Truters as kom- 
missarisse — politiek vanweë die Brit- 
se Goewerneur as erfopvolger van die 
Nederlandse bewind. Van die 14 ge- 
meentes was 12 verteenwoordig deur 
die predikante plus ouderlinge uit die 
plaaslike grondvlak en wat geloofsbrie- 
we moes voorlê. Binne die voorskrifte- 
like algemene reëling van J. A. de Mist 
se ,provisionele kerkenorde' van 1804, 
was voldoende ruimte gelaat vir die 
hoofsaaklike verlangde trekke ,,der bij- 
zondere aart van het Presbyteriaansch 
Kerkgenootschap dat door Kerkeraden 
en Sijnoden geregeerd wordt.” So was 
dit gestel in 'n brief van 19 Junie 1824 
aan die Goewerneur, deur die drie pre- 
dikante van die byeenroepende ge- 
meente, Kaapstad. Wat betref same- 
stelling, konstituering, prosedures en 
werksaamhede het hierdie Kaapse Al- 
gemene Kerkvergadering/1824, not 
aangesluit by die vorige ,Gecombineer- 
de Kerkevergaderinge' (1745-1759) — 
'n vroeë eerste soort meerdere verga- 
dering aan die Kaap die Goeie Hoop, 
in Calvinisties-reformatoriese styl en 
orde. Albei het hulle uiteraard ook in 

die skoolonderwys geinteresseer. Die 
belangrikste is dat Kaapstad/1824 se 
Algemene Kerkvergadering — onder 
belemmerende omstandighede van nie- 
kerklike aard en oorsprong, 'n Afrikaan- 
se vormgewing was van die essensieël 
presbiteriale (presbiter — ouderling) 
kerkbestuur in die Calvinisties-georiën- 
teerde Herv./Geref. lyn. Ter wille van 
die broederlikheid sit ons maar Ne- 
derduits(ch)e by. Dan bly ons saam 
op pad, soos dit hoort. 


Daardie toedrag is tot dusver, ver- 
moedelik mede as gevolg van vertrekte 
historiese perspektiewe, ondergewaar- 
deer, net soos mettertyd, ja selfs tot 
vandag toe, met bepaalde inheemse 
onderwysontwikkelinge, ook sou ge- 
beur. Trouens by Kaapstad/1824 was 
ook al 'n eie inheemse teologiese op- 
leiding ernstig ter sprake, behalwe 
toesig oor die skoolonderwys volgens 
die outentieke Dordtse resep. Nou volg 
hier 'n diskutabele, moontlik disputa- 
bele, vir party 'n byna ketterse bewe- 
ring: Kaapstad/1824 het vir ons vanuit 
die perspektief van 1975, deur wat al- 
daar (1824) manifes en latent was, net 
soveel Suid-Afrikaanse geskiedenisvor- 
mende betekenis oorgehou as die be- 
roemde Dort/1618-19. En dit was 
Dordts genoeg onder belemmerende 
omstandighede! Laasgenoemde was 
vanuit vroeëre aanvaarde uitsigpunte 
omtrent al in Suid-Afrika gekanoniseer. 
Met inagneming van onlangse bedui- 
dende wysiginge van die Dordtse pre- 
dikante-ondertekeningsformulier (1971- 
1972); lopende oorweging van herfor- 
mulering van die Dordtse verwerpings- 
leer; en ingrypende verskuiwing van 
Skrif- en belydenisgeskrif-benadering 
in die Gereformeerde Kerke in Neder- 
land op sinodale vlak — is Dordt se 
aansien en gesag daar nie meer wat 
dit tradisioneel was nie. Dêêr is dit 
volop tyd van heroriëntasie. En hier? 
Die jongste gebeurtenis op die kerkspil 
Suid-Afrika/Nederland was die ultima- 
tum van die Nederduitse Gereformeerde 
Kerk, gerig aan die Gereformeerde 
Kerke in Nederland onder andere oor 
'n aangeleentheid wat deels juis ver- 
band het, met wat nou net genoem is. 
Dit lyk of Nederland en Suid-Afrika 
kerklik-teologies nog lotsverbande bly. 
Maar wanneer gaan ons in die betrag- 
ting van dié sake in elke opsig die 
perspektief van Afrikaanse kerklike 
mondiges, met behoud van kritiese 
waardering van Nederlandse teologieë 
en teoloë van formaat, ten volle laat 
blyk? 

Na die tydelike padverlegging kom 
ons terug na die tema: groepskole met 
agtergrond. En daarmee kom ons by 
ds. Dirk Postma (1818-1890) uit. Hy 
het in 1859 vader gestaan vir die af- 
skeiding van die Gereformeerde Kerk 
in Suid-Afrika, aanvanklik vanaf die 
Hervormde Kerk in die Z.A.R. en direk 
daarna vanaf die Nederduitse Gerefor- 
meerde Kerk in die Kaap die Goeie 
Hoop, destyds nog (tot 1862) met 'n 
Transgariepse Ring buite die Kolonie, 
en in sy planting Natal. Hy was in 
Suid-Afrika op 'n besondere wyse 
inisiatiefnemer, meer nog volharder, met 
die kerkskool-gedagte en organisasie 
saam met die implikasies daarvan, 
waaruit later, veral na 1902 die dusge- 
noemde groepskoolgedagte met sy 
implikasies ontvou is. Indien hy nie die 
vader daarvan is nie, dan is hy die 
oupa. Weliswaar het die Nederduitse 
Gereformeerde sinode van 1852 hom 
uitgespreek vir een kerkskool onder 
kerkraadsopsig in elke gemeente, maar 
het weer in 1857 Christelike staatskole 
gaan begunstig gepaard met kerklike 
waaksaamheid vir die bewaring en die 
bevordering van die positief Christelike 
— soos dit genoem word — in derge- 
like skole. (Is daar soiets as negatief 
Christelike?) Dit het met tydelike en 
plaaslike afwykings trouens die Neder- 
duitse Gereformeerde Kerk se ampte- 
like skoolstruktuur, organisasie- en 
beheerbeleid tot vandag toe gebly. 
Maar Postma en sy medestanders het 
in die vorige eeu wesenlik net die een 
kerkuke beleid en koers gehou en pro- 
beer bevorder: Kerkskole met wat dit 


impliseer. 


Ons het reeds kennis gemaak met 
S. du Toit se saamgepersde sienings: 
1. Die Gereformeerde Kerk in Suid- 
Afrika nog maar klein en swak, moes 
worstel om 'n eie bestaan. 2. Sy gee- 
stelike leiers proff. D. Postma, die 
stigter en J. Lion Cachet (1838-1912) 
die medewerker en voortsetter — 
geesteskinders van die Afskeiding van 
1834 — het in 'n sekere mate ook die 
invloed van die gemoedelike Christen- 
dom van die Rêéveil ondergaan. 3. Die 
Gereformeerdes van die 19de eeu het 
hulle as gevolg van genoemde omstan- 
dighede (onder 1) by die opbou van 
die kerk en die onderwys bepaal. 4. Die 
rigting van die gemelde geestelike 
leiers het nog nie die beginsel van die 
Koningskap van Christus op alle ter- 
reine so sterk beklemtoon as die latere 
dr. Abraham Kuyper (1837-1920) nie. 
5. Dit was veral deur dr. J. D. du Toit 
(1877-1953) onder die besieling van 
Kuyper dat daardie beginsel in Gere- 
formeerde kringe in Suid-Afrika na 1900 
sterk op die voorgrond gekom het. En 
6. Die Gereformeerde Kerk het weer 
die Calvinisme 'n oorheersende faktor 
in die Afrikaanse volkslewe gemaak. 


In eerste aanleg het ons tans te doen 
met ewe gemelde opbou van die on- 
derwys, (later onder 'n bepaalde val- 
vinistiese inspirasie), meer spesifiek 
die onderwysbeleid met sy kerklik-teo- 
logiese onderbou en samehange, deur 
die Gereformeerde volksgedeelte onder 
leiding van D. Postma en sy teologiese 
kwekeling en skoonseun Jan Lion 
Cachet. Laasgenoemde, uit bekeerde 
Joodse ouers (bekeer — 1849) — 
Salmon Levi Kalman en Rachel Ham- 
burger; in Isaac da Costa se skool 
opgelei as godsdiensonderwyser — 
het in 1864 te Rustenburg by die Ge- 
reformeerde Kerk aangesluit, en het in 
1865 kwekeling-predikant saam met 
N. J. R. Swart in die ,profete skool 
van ds. Postma geword. Postma het 
ook sy eerste privaatskool in Rusten- 
burg in 1865 opgerig waar Gerefor- 
meerde kinders onderrig sou ontvang. 
Toë moes 'n goewernementsonderwy- 
ser in Transvaal volgens Grondwet nog 
lidmaat van die Hervormde Kerk wees 
— 'n bepaling wat in 1886, vlak na die 
Burgeroorlog, gewysig is. Na stigting 
van die Gereformeerde Teologiese 
Skool te Burgersdorp in 1869 vir pre- 
dikants- en onderwysersopleiding is 
daarnaas geywer in die rigting van 
kerkskole. Private en/of staatsonder- 
steunde kerkskole impliseer uiteraard 
aangepaste kerkonderwysersopleidings- 
inrigtings en in die reël ook kerklike 
universiteite. Die eerste kan op die 
duur nie sonder die ander twee klaar- 
kom nie al na gelang van die aanvaarde 
grondleggende onderwys- en opvoe- 
dingsleer en die skoolvak- en wetens- 
vakbenadering — indien 'n besondere 
of partikuliere — van die betrokke 
kerk, bestaan. Dieselfde sou natuurlik 
ook geld vir die latere idee van groep- 
skole met bybehorende inrigtinas vir 
onderwysersopleiding. Groepskole im- 
pliseer, groep-onderwyskolleges en 
groep-universiteite, ja selfs ook ander- 
som in sekere opsigte. Dit moet tog 
asseblief goed in die gedagte bly om 
die onderhawige uiteensetting en be- 
toog te volg. Daar is sedert 1859 al vir 
115 jaar 'n sekere kontinuiteit in die 
aangeleenthede en ons gaan dit probeer 
aanwys. 


Mens moet vir begrip van sake re- 
kening hou met die algemene toedrag 
ten opsigte van die skoolonderwys in 
die verskillende staatlike geweste in 
Suid-Afrika rondom 1850-1860, toe 
Postma en sy medestanders begin 
toetree het. 'n Beeld van onderwystoe- 
stande, opvattings, reëlings en prak- 
tyke in dié jare is ook om die hier- 
opvolgende redes belangrik. 1. Meer 
gevestigde toestande begin in Trans- 
vaal na die Sandrivier-konvensie van 
1852 en in die Vrystaat na die Bloem- 
fontein-konvensie van 1854 intree, wat 
verdere ontvouing van die onderwys 
moontlik maak. 2. Die Oorvaalse ge- 


meenskap was al vanaf 1836 in Natalia 
en Winburg, maar vanaf 1839 definitief 
buitekant Britse gesagsgebied. Maar 
gevestigde toestande wat nog groot- 
liks ontbreek het, was rondom die vyf- 
tigerjare al sodanig voorhande, dat die 
voorpunt van 'n eie onderwyspatroon 
ook dê&r begin deurskemer het. Dis 
belangrik, naamlik wat die vrygeworde 
Afrikaner bestrewe het. 

In baie breë hooftrekke behels die 
saamgestelde destydse skoolonderwys- 
beeld die hiernavolgende. Die deur- 
lopende draad van die eerste 150 jaar 
(1652- 4 1800, laasgenoemde tyd van 
die Engelse oorname) in die Kaapko- 
lonie was dié van Hervormde/Gerefor- 
meerde owerheidskole. Onder Britse 
bewind in die Kolonie, was dit met 
kort onderbrekings ook deurgaans in 
die rigting van owerheidskole met 'n 
algemene Christelike karakter. Met ge- 
vestigder toestande in die Oorvaalse, 
was die beleid ook met onderbrekings 
en tussenspel in die rigting van goe- 
wernementsonderwysers in die dorp, 
waar dié gevind kon word. In 1851 
was die eerste drie goewernements- 
onderwysers beskikbaar in Potchef- 
stroom, Rustenburg en Lydenburg. Die 
jong Transvalers was egter in die reël 
na 9 maande ,volleerd'. Onder die V.d. 
Linde-reglement (1852) was staatskole 
begunstig en onder dié van Van der 
Hoff (1859) is kerklike toesig verorden. 


Die openbare onderwys het 'n ven- 
nootskap van staat en kerk (met in- 
sluiting van lidmate-ouers) geword. 
In die Oranje Rivier Soewereiniteit is 
tydens die Britse bewind algemene 
Christelike owerheidskole ingestel. Na 
onafhanklikwording deur die Bloemfon- 
teinse-konvensie van 1854 het die be- 
vordering van godsdiens en onderwys 
'n verklaarde onderwerp van staatsorg 
gebly en geword. 'n Komplikasie in die 
Kaapkolonie was dwarsdeur die volge- 
houe poging tot Anglisasie van die 
Afrikaner deur die skool, vir die hon- 
derd jaar 1812-1912. Daarby is in 1865 
ook nog verorden dat godsdiensonde- 
rig buite die skoolure in die skoolgebou 
kan plaasvind, wat reperkussies ver- 
oorsaak het. 


In die afgeleë gedeeltes moes van 
vroeg af die ouers grootliks maar self 
sorg vir die elementêre onderwys deur 
private, rondtrekkende onderwyshulp. 
Dit was ook nog die algemene toedrag 
in 1850-1860. Aangesien die Afrikaners 
'n heeltemal oorwegende gemeenskap 
(of selfs indiwidue) van plattelandse 
boere van nering was, en deurgaans 
die afgeleë gedeeltes bewoon het, was 
hulle onderwysvoorsiening grootliks 
van laasgenoemde tipe. En tog het dit 
juis 'n groot bydrae gelewer tot identi- 
teitsbehoud. Maar om laasgenoemde te 
begryp moet ons nader kennis maak 
met die Afrikaner-Boer met vrou en 
Haain 88 mense, voor an tot 1850-1860; 


Ds. George Thom van Caledon een 
van die eerste paar nuwe Skotse pre- 
dikante het op 26 Januarie 1821 aan 
die Goewerneur Lord Charles Somerset 
geskrywe dat dit hoog tyd is ,,that new 
and prudent measures are taken to 
introduce our tongue” want van die 
60 000 (oordrewe!) Hollandse Kolo- 
niste ,out of Cape Town... there are 
not more than 400 who can converse 
in English and not 200 if 150 who can 
write it or can read it... and thus there 
are nearly 60 000 Dutch Colonists who 
donot understand a word of English 
and are likely to remain so for ages.” 
Truter het in 1825 verklaar dat # van 
die binneland ontstoke was van on- 
derwysgeriewe en hy het 'n stelsel van 
staatsondersteunde rondreisende on- 
derwysers aanbeveel. Teen 1827 was 
daar 26 ,Established Government 
Schools” in die binneland met 1737 
leerlinge; 20 elementêre ondersteunde 
,Hollandse Kosterskole met 635 leer- 
linge. In 1828 is Hollands uit die goe- 
wernementskole verban. So het dit 
aangesukkel, maar met 'n ernstige sko- 
le-reorganisasie in 1839. Teen 1843 is 
Hollands hoogstens geduld as medium 
om Engels te leer, maar daar kon darem 
eie skoolkommissies wees en eie on- 
dersteunde onderwysers met goed- 
keuring van die Goewerneur. Gods- 
diensonderrig gedurende skoolure was 
voorsien ook met toegang van predi- 
kante daarvoor. In 1861 was daar in 
die Kolonie 19 eersteklas skole met 
1529 kinders op die rol van wie 1377 
(90%) Engelslees geken het en slegs 
298 (19.5%) Hollandslees geleer het. 
Daar was 94 ondersteunde skole met 
1663 leerlinge wat Engelslees gekry 
het en slegs 925 Hollandslees. Die 
Goewernementskole, insluitend die 
ondersteunde het op die platteland 'n 
sukkelbestaan gevoer. Dê&r was 'n 
weerbarstige mensemateriaal voorhan- 
de wat nie ongeleerd (onalfabeet of 
ongeletterd) wou wees nie, maar dan 
met sekere voorbehoude of reservasies, 
wat hulle tot vandag toe nog laat geld. 
Een negende van dié soort Afrikaners 
het toe in 1835-1837 weggetrek uit die 
Kolonie en nog meer ,verafgeleë' te 
word en om hulle eie heil te soek. Met 
dié soort mense gaan ons nou weer 
eens nader kennis begin maak. 


Hierby moet mens versigtig wees vir 
verregaande algemeenhede, romantise- 
ring en apologetiese (verdedigende) 
voorstelling. Prof. dr. Abel Coetzee, 
eerste professor in die Volkskunde in 
Suid-Afrika (Wits: 1947-1966) het in 
hierdie verband belangrike bydraes ge- 
maak en ook gehelp maak, mede as 
promotor van doktorale proefskrifte. 
uVolkskunde is die menswetenskap 
wat hom besig hou met die deurvor- 
sing van 'n volk se tradisionele kultuur 
met die oog daarop gerig om die be- 
trokke volk se wesensaard te begryp.” 


Hy — prof. Coetzee — wil nie verrs- 
gaande algemeenhede aanbied nie maar 
vertroubare wetenskap aan die hand 
van sy eie werk, en in hierdie spesi- 
fieke verband die proefskrif van dr. C. 
Mulder (ja, die huidige Minister), on- 
der hom voorberei oor die volksaard, 
en die proefskrif van dr. C. C. Nepgen 
in Stellenbosch ingedien, oor die SO- 
SIALE GEWETE VAN DIE AFRIKANER. 


Abel Coetzee het geskryf — So 
staan ons dan ten slotte van aangesig 
tot aangesig met die Afrikaner, en ons 
moet die vraag probeer beantwoord: 
hoe 'n soort mens is hy? — 'n vraag 
wat al baie antwoorde uitgelok het, 
maar selde so bevredigend as die ant- 
woorde van C. C. Nepgen en C. Mul- 
der.” 

Geneties weet ons dat die Afrikaan- 
se stamouers tot in 1806 vir 'n groot 
helfte uit Nederlanders bestaan, vir 
ruim 'n kwart uit Duitsers, vir meer as 
een sesde uit Franse en die res uit 
ander Europeane, met hier en daar 'n 
Oosterse slavin tussenin.” 

,Hierdie mense het — met die uit- 
sondering van die Franse Hugenote — 
na Suid-Afrika gekom, nie uit ekono- 
miese weelde nie, maar uit die dwang 
van behoeftigheid. Selfs ons eersta 
Kommandeur het onder verset hier- 
heen gekom omdat hy verlore aansien 
moes herwin. Toe onder sy aandrang 
besluit is om grond beskikbaar te stel 
aan vryburgers, is hulle ingedeel in 
landbouers en veetelers en almal moes 
belydende lede van die Hervormde/Ge- 
reformeerde kerk wees. Van Riebeeck 
het nie net die eerste volksplanting 
aangelê nie, hy het ook die grondslag 
gelê van 'n nuwe volk, die patroon van 
sy bedrywighede vir bykans drie eeue 
bepaal, deur die uitsluitende keuse van 
Protestante vir sowat anderhalf eeu.” 


Die vryburgers wat reeds ses dui- 
send myl verwyder was van hulle 
stamland, het geleidelik verder wegge- 
trek van die Fort af, en sodoende het 
hulle uiteindelik bly sit met net die 
Bybel as beskawende middel. Die By- 
bel, grondslag van die Hervorming en 
die Protestantisme, het nie net die 
voedingsbron van die geloof geword 
nie, maar baie gou ook raadgewer, leid- 
raad in 'n nuwe land, bron van kennis 
oor landsbestuur, met 'n skat van voor- 
skrifte oor alledaagse gedrag en met 
veelvuldige aanwysings oor die oplos- 
sing van sedelike vraagstukke.” ens. 
ens. (KULTUURGESKIEDENIS VAN 
DIE AFRIKANER, 19682: DIE AFRIKA- 
NER SE VOLKSKUNDE deur prof. dr. 
Abel Coetzee van Johannesburg.) 


Volgende keer word hierdie uitmun- 
tende sprekende saamgestelde portret 
aangevul met iets uit 'n ander belang- 
rike proefskrif, dié van dr. B. Spoelstra: 
DIE ,DOPPERS' IN SUID-AFRIKA 1760- 
1899 (1963), met baie beduidende 
nuwe stellinge. (Word vervolg) 

VANDERBYLPARK VYF EN TWINTIG JAAR 


Op 15 Maart 1975 het hierdie ge- 
meente sy kwart eeufees gevier. 


Ds. C. J. Botha — predikant van die 
gemeente saam met sy kerkraad en 
besoekende leraars v.l.n.r. ds. P. M. 
Smith (nmns. die Kom. v.d. Alg. Kerk- 


vergadering), ds. C. G. Botha (oud- 
predikant en nmns. die Ring), ds. C. J. 
Botha (predikant van die gemeente) en 
ds. F. v. Oosten (oud-predikant) wat 
die feesrede by die geleentheid gehou 
het, dr. M. J. Beukes (oud-predikant). 








NEDERLAND WORD SENDING- 
VELD. 


Enige jare gelede is gesê in 'n Ne- 
derlandse blad dat Frankryk gods- 
dienstig en sedelik so vervalle ge- 
raak het dat die tyd nog sal aanbreek, 
dat Frankryk `n sendingveld sou 
word, omdat die heidendom daar so 
onrusbarend sou toeneem en die 
Christene uit Afrika of Asië as sen- 
delinge daarheen sou moet kom. Dat 
'n Europese land weens sy godsdiens- 
loosheid `n sendingveld sou word is 
bewaarheid geword, met die onder- 
skeid dat hierdie sendingveld nie 
Frankryk is nie, al is dit daar miskien 
ook wel nodig, maar dit is Nederlnd 
self. 


Die berig het deurgekom dat die 
Hervormde sinode aldaar `n missio- 
nêre predikant uit Indonesië beroep 
het. Sy taak volgens sy beroepsbrief 
is die verdieping van die insig in die 
sendingskarakter van die Bybelse ver- 
kondiging. Sy werk sal veral in die 
kerklike gemeentes lê. Hy sal onder 
toesig wek van `n Hervormde ge- 
samentklike kommissie van die raad 
; vir die sending, die wêrelddiakonaat 
Die burgemeester saam met die predikante by die fees van Vanderbijlpark se | cn twee ander kerklike liggame. Dit 

gemeente, alles volgens 'n berig uit die Refor- 
matoriese Dagboek. 

ARGIVARIS 


VERWERF DOKTORSGRAAD 


Nadat mnr. Hermann Rex in 1961 
in Nederland navorsing gaan doen het 
oor die lewe en werk van Sytze Wier- 
da, 'n Fries wat vanaf 1887 tot 1900 
,Gouvernements lIngenieur en Archi- 
tect'” en ,,Hoofd van Publieke Werken"” 
van die Zuid-Afrikaansche Republiek 
was, en sy assistent, Klaas van Rysse 
jr, van Zaandam, en terselfdertyd 'n 
studie gaan maak het van die Neder- 
landse boukuns van die 19de eeu en 
die opleiding van argitekte in Neder- 
land in daardie jare, het hy in April 
1964 die doktorale eksamen in Afri- 
kaanse en Nederlandse Kultuurgeskie- 
denis met goeie gevolg afgelê. 

Daarna het hy hom deur middel van 
briefwisseling met persone en instan- 
sies in Nederland en elders, en ver- 
dere navorsing hier te lande, jare lank 
besig gehou met die insameling van 
aanvullende gegewens, vir sy proef- 
skrif. Sy jarelange studie en navorsing 
is so pas bekroon met die verwerwing 
van die D.Phil-graad in Afrikaanse en 
Nederlandse Kultuurgeskiedenis aan 
die Universiteit van Pretoria. Die titel 
van sy proefskrif is: Die lewe en werk 
van Sytze Wopkes Wierda in Neder- 
land met verwysing na sy betekenis vir 
die Zuid-Afrikaansche Republiek. Die 
proefskrif is voltooi onder leiding van 
prof. dr. H. M. van der Westhuyzen, 





wat intussen as professor afgetree en 
hom op 'n plaas aan die noordelike 
hange van die Magaliesberg gevestig 
het, en prof. dr. P. G. Nel, die opvolger 
van prof. dr. G. van Alphen. 

Dr. Rex wou aanvanklik vir predi- 
kant studeer en met die oog daarop 
was Grieks en Nederlandse Kultuurge- 
skiedenis sy hoofvakke vir die BAA.- 
graad. Na die verwerwing van die 
B.A.-graad het hy nie met sy voorge- 
nome teologiese studies voortgegaan 
nie maar in plaas daarvan as 'n wer- 
kende student hom besig gehou met 
die M.A.-studie in Afrikaanse en Neder- 
landse Kultuurgeskiedenis, en terself- 
dertyd na-uurs die Transvaalse Hoër- 
onderwysdiploma aan die Pretoriase 
Onderwyskollege verwerf. Na die ver- 
werwing van die M.A.-graad in 1957, 
het hy onmiddellik met die doktorale 
Studie in sy vrye tyd voortgegaan. Dit 
is hierdie jarelange studie en navorsing 
wat uiteindelik bekroon is met die ont- 
vangs van die D.Phil.-graad in die Aula 
op Saterdag, 19 April 1975. 

Terwyl hy besig was met sy dagtaak 
as dosent in Godsdiensonderrig aan 
die Pretoriase Onderwyskollege, tyd 
en kragte moes wy aan die doktorale 
studie, aktief betrokke was by die 
werksaamhede van die Genootskap 
Oud-Pretoria en die redigering van sy 


Ds. Botha saam met nuwe belydende lidmate tydens die fees van Vanderbylpark- 


gemeente. 





Dr. Herman Rex 


mondstuk, Pretoriana, en vanaf 1965 
werksaam was as argivaris/kurator 
van ons kerk, het dr. Rex ook nog die 
tyd gevind om verskillende historiese 
werke en tydskrifartikels te publiseer. 
In hierdie verband kan verwys word 
na Pretoria van kerkplaas tot regering- 
setel, HA.U.M., 1960; Die Nederduitsch 
Hervormde Gemeente Zeerust, N.H.W.- 
Pers, 1971: My Vaderland, Suid-Afrika, 
Dagbreekboekhandel, 1960; Bewaring 
van ons Erfenis, |, Caltex, 1966, en Die 
Nederduitsch Hervormde (Gemeente 
Bronkhorstspruit, 1869-1969, N.H.W.- 
Pers, 1969. Ten opsigte van die laaste 
drie werke het dr. Rex as medeskrywer 
meegewerk. 

Skrywer is bevoorreg om die familie 
Rex en in besonder dr. Rex sedert 1938 
goed te ken. Reeds in sy studentejare 
gedurende daardie tyd, het hy 'n onuit- 
bluslike ywer gehad vir die Afrikaner- 
volk en sy kultuur met 'n besondere 
belangstelling vir sy Europese wortels. 

Dit is daarom 'n dankbare geleent- 
heid wat benut word om hom en sy 
gesin van harte geluk te wens met die 
verwesenliking van 'n lankgekoesterde 
ideaal — meer as een kersie het tot 
in die blaker uitgebrand. 


P. M. Smith 

(2) ONS BEJAARDES 





KEN ONS HULLE GOED? 


Ons het in die vorige artikeltjie gesê 
dat hulle wat vanuit die kerk na die 
bejaardes gaan, nie om eerstens aal- 
moese te bring nie, maar om barmhar- 
tigheid te bewys, baie goed moet weet 
wie is die mens met wie hulle te doen 
het. Daarmee bedoel ons nie dat kerk- 
like sorg vir die bejaarde (pastorale 
sorg, diakonale sorg, ens.) dan radikaal 
en kwalitatief moet verskil met kerklike 
sorg vir die ander mense nie — dié 
wat nie bejaard is nie. Waarom sou 
hierdie sorg dan heel anders moet wees 
as sorg vir die ander? Woordverkon- 
diging bly Woordverkondiging aan wie 
se adres dit ookal gerig is. Barmhartig- 
heid bly barmhartigheid, aan wie dit 
ookal bewys word. Ons kan egter nie 
verstaan dat enkelinge senuweeagtig 
begin word sodra daar in die kerk erns 
gemaak word om die mens met wie die 
kerk werk, die mens aan wie die evan- 
gelie verkondig word, beter te ken niel 
Hierdie kennis van die mens kan tog 
sekerlik alleen tot groot voordeel strek 
vir hulle wat vanuit die kerk in Chris- 
tus Naam na die mens toe gaan. Vanuit 
die kerk gaan ons in elk geval nie met 
TEGNIEKE van die verskillende soorte 
terapieë waarmee psigoterapeute na 
die mens toe gaan nie! Die enigste 
stegniek” wat die persoon (pastor, 
ouderling, diaken, gemeentelid) vanuit 
die kerk hanteer, is die gesprek met 
die mens daar voor hom of haar, en let 
wel, 'n gesprek wat moet plaasvind 
in die omgewing van die Woord, 'n 
daad van barmhartigheid wat moet 
verrig word vanweë die groot Barm- 
hartige, Jesus Christus. Maar... wat- 
ter ontsettende flaters kan hierdie 
uweldoener'” nie maak nie, as hy/sy nie 
rekening hou met die liggaamlike en 
geestesgesteldheid van daardie mens 
na wie toe hy gaan nie. Byvoorbeeld: 
Sou mens 'n vrou in haar moeilike oor- 
gangsjare vanweë haar invalusie me- 
lankolie, 'n deeglike en grondige, byna 
hardhandige vermaning gee omdat sy 
So dikwels geen oog het vir die volle 
lewe wat nog op haar wag nie? Sou 
mens haar op ouderdom 45-50 nie an- 
ders in hierdie gesprek benader as die 
jare 30-35 nie? Sou mens nie die ge- 
voelens van depressie, lusteloosheid, 
gejaagdheid, troostelooshied, minder- 
waardigheid, ingesonkenheid en geeste- 
like verwarring oneindig beter verstaan 
as jy kennis geneem het van die le- 
wensstadium van die oorgangsjare wat 
veral by sommige vroue so akuut kan 
wees nie — en ook by mans in min- 
dere mate? Sou, byvoorbeeld, 'n per- 
Soon wat namens die kerk met die 
jeug te doen het, die weerbarstigheid 
van 'n jong tiender in die puberteit nie 

veel beter begryp as hy/sy kennis dra 
van hierdie stukkie moeilike pad in die 
lewe van 'n kind nie? Het hy nie hier- 
die kennis nie, kan die optrede in 
woord en daad radikaal verkeerd wees 
vanweë 'n onbegrip, vanweë gebrek 
aan kennis. Derhalwe: lemand wat 'n 





DR. P. J. THEO KOEKEMOER 





,klaagkous” geword het in die sewen- 
tiger jare, moenie sommer byvoorbaat 
as 'n ,lastige” ou mens uit die pad 
gestoot word nie. Daar is verskille tus- 
sen 'n ou mens en 'n ou mens en daar 
is sommer goeie en grondige redes vir 
hierdie individuele verskille. Mens kan 
nie sê: Waarom kan oom Jan nie ook 
soos oom Piet wees nie, en omdat 
oom Jan soveel vriendeliker en geseg- 
liker is as die moeilike oom Piet, gaan 
ek oom Piet in sy kamertjie laat sit, 
terwyl ek dit geniet om in 'n atmosfeer 
van ontspanning met die gawer omie 
Jan te verkeer. Ek moet probeer agter 
hierdie lang storie kom, agter die le- 
wens van hierdie twee bejaardes, albei 
ewe oud en tog so verskillend. Dit 
gaan aanvanklik veel tyd verg, maar dit 
sal die moeite werd wees. Dit sal ek 
alleen per gesprek of 'n reeks gesprek- 
ke kan vasstel. Hierdie gesprekke van 
diegenes wat vanuit die kerk in Chris- 
tus Naam na die mens toe gaan, by 
geval die ou mens, is nie gesprekke 
Soos die ,,sessies” in die spreekkamer 
van die sielkundige nie. Daar is ooreen- 
komste maar daar is ook belangrike 
verskille. 


Voordat ons probeer om die proble- 
matiek van die mens in sy oudag met 
'n paar penstrepe te skets, wil ons ons 
blydskap hier te kenne gee, dat daar 
in die jongste tyd baie meer aandag 
gegee word aan die ouer geslag as 'n 
aantal jare gelede. Die deel van die 
sielkunde wat met die ontwikkelings- 
stadiums van die mens te doen het, 
het as ondervertakking die gerontolo- 
gie, wat uitsluitlik met die bejaardes 
besig is en ook 'n mediese sektor, die 
geriatrie wat belangrike kennis na vore 
gebring het. Vir hulle wat met gespe- 
sialiseerde werk in veral oue tehuise 
besig is — medici, predikante, sosiale 
werksters, verpleegsters, matrones — 
is hierdie kennis van die mens met wie 
hulle werk, van groot waarde. Daar is 
seker goeie redes waarom studie aan- 
gaande vraagstukke wat betrekking het 
op die ouderdom eers sedert die jong- 
ste tyd soveel aandag geniet, meer as 


vroeër. Ons dink byvoorbeeld aan die 
volgende: 


Eerstens is daar 'n geweldige toe- 
name in bejaardes in ontwikkelde lan- 
de. Die gemiddelde lewensduur (le- 
wensverwagting) het vanweë die ont- 
wikkeling van die mediese wetenskap 
grootliks gestyg. Vergelyk mens sekere 
wêrelddele waar die gesondheidstoe- 
stande van die mens nog nie soveel 
aandag kry nie (sekere dele van Afrika 
en Asië), met die ontwikkelde lande, 
dan is die verskil baie groot. Dis dui- 
delik dat daar 'n toename in die getal 
bejaardes in ons land en alle ontwik- 
kelde lande gekonstateer kan word. 
Neem ons 'n land soos byvoorbeeld 
Nederland, dan sien ons dat die totale 
bevolking aldaar van 1900 tot 1950 met 
99% toegeneem het, in 'n halfeeu dus 
feitlik verdubbel het, maar dat die groep 
van 65 jaar en ouer toegeneem het met 
157%. Hierdie syfer behoort verteen- 
woordigend te wees vir die meeste 
ontwikkelde lande, alhoewel Nederland 
daarvoor bekend is dat hy 'n baie hoë 
persentasie bejaardes het. 


Tweedens het met die proses van 
verstedeliking en daarmee hand aan 
hand die uitbreidende arbeidsmark van 
die vrou tot gevolg dat die daarstelling 
van huise vir bejaardes net nie kon 
uitbly nie. Wie sal tog vir die hoogbe- 
jaarde ,,oupa en ouma” sorg wanneer 
die moeder bedags werk en in ons 
veeleisende lewe meestal moet gaan 
werk? Hoe jammer ookal, maar. dan 
word die ouetehuis dikwels die enigste 
toevlugsoord en word die inwoning 
by kinders geproblematiseer. 


(Word vervolg) 





Een van die grootste gevare waar- 
teen daar met die grootste versigtig- 
heid in die huwelik gewaak moet word, 
is teen vereensaming. Getroude mense 
moet naarstiglik toesien dat hulle nood- 
saaklike beroepsoefening, hulle maat- 
skaplike verpligtinge en hulle ontspan- 
ning hulle nie van mekaar laat vervreem 
nie. 


Prof. F. J. van Zyl 











BEPROEF DIE GEESTE 


mms EUTHANASIE — GENADEDOOD 


'n Tydjie gelede het die saak van die 
Nederlandse geneesheer dr. Geertruida 
Postma-Van Boven groot belangstelling 
in ons land geniet. Dr. Postma-Van 
Boven het, op uitdruklike versoek van 
haar ou, ongeneeslik sieke moeder, 
haar 'n dodelike dosis morfien toege- 
dien. 

Nou het in Suid-Afrika pas 'n byna 
soortgelyke geval voorgekom. Ook hier 
het die geneesheer 'n opgeskorte von- 
nis gekry. 

Hoeveel keer hoor ons nie die ver- 
sugting van mense dat dit beter sou 
wees as iemand wat so dodelik siek is 
tog maar kan sterwe. Niemand mag 
egter die dood van 'n ander veroorsaak 
nie — nie eers genadedood nie. Geen 
geneesheer sal dit ook doen nie. In 
hierdie twee genoemde gevalle is daar 
nog die besondere omstandighede dat 
albei die geneeshere emosioneel by 
die pasiënte betrokke was — dit was 
'n moeder en 'n vader! 


Die dodende inspuiting 


Prof. dr. J. H. van den Berg die, ook 
in Suid-Afrika, welbekende psigiater, 
(hy is ook teoloog en medicus) be- 
skryf in sy boek ,Medische macht en 
medische ethiek”, (bl. 46, 1969) die 
volgende hipotetiese geval: 


Tydens die spreekuur van 'n dokter 
verbonde aan 'n tehuis vir siek be- 
jaardes, verskyn 'n egpaar wat sê dat 
hulle die dogter en skoonseun is van 
een van die pasiënte. Die betrokke 
dame is al maande lank siek. Die dog- 
ter doen die woord. Sy vra of haar 
moeder enige kans op herstel het. 
uNee,” sê die dokter, ,,dit is uitgesluit.” 
“Dit weet ons eintlik wel,” sê die 
dogter, ,,maar waar gaan dit dan heen? 
Moeder lê dag aan dag in die bed, sy 
moet met alles gehelp word, sy is on- 
sindelik, en sy ken niemand meer nie. 
Sy noem my juffrou. Hoe lank kan dit 
nog duur?” Die dokter sê dat hy nie 
weet nie. Dit kan nog lank duur. Dan 
praat die skoonseun: ,,Dokter, ons wil 
dit nie hê nie. Dit sou my skoonmoe- 
der self ook nie wil hê nie. Ons wil dat 
daar 'n einde aan kom.” 


Neem aan dat hierdie dokter 'n uit- 
stekende geneesheer is wat geheel en 
al tot die tyd van die nuwe etiek be- 
hoort. Hy is ons ver voor. Derhalwe 
sê hy: ,,Ek het eerbied vir u wens, en 
ek wil u steun. Ek glo ook nie nie dat 
u moeder dit sou wil nie. Niemand wil 
'n derglike bestaan, nie vir homself, nie 
vir ander nie. Kom mêre om tien uur. 
Elke week vergader op die tyd ons 
kommissie wat vrae van hierdie aard 
bespreek.” 


Die volgende dag is almal aanwesig. 
Die klein kommissie en die egpaar. Die 
dokter wat die daaglikse verantwoor- 
ding dra, gee 'n kort uiteensetting. Hy 
vertel hoe die toestand van die pasiënt 
agteruitgaan, en hoe haar bestaan op 
die moment is. Niks word verswyg nie. 

Verder deel hy mee dat die dogter en 
haar man wens dat die lewe van die 
moeder beëindig moet word. Daar is 
geen ander kinders nie. Die wens word 
ingewillig. Die verantwoordelike dokter 
vra of die dogter en haar man by die 
beëindiging aanwesig wil wees. Beide 
wil dit. Daarop gaan die groepie na 
die kamer waar die sieke lê. Die dokter 
gee die dodende inspuiting! 


Die Christelike etiek 


'n Ontsettende, skrikwekkende geval, 
Sou ons sê. Dit kan tog nooit gebeur 
nie. Dit mag nooit gebeur nie. Die ses- 
de gebod van God is tog eenvoudig 
en duidelik: jy mag nie doodslaan nie. 
Ons kan geen lewe gee nie, ons mag 
geen lewe neem nie. God alleen be- 
skik oor die lewe en die dood. Op 
grond van ons geloof in God die Vader 
as Skepper en Onderhouer van elke 
individuele lewe en van sy gebod dat 
jy nie mag doodslaan nie, was die 
grondbeginsel van alle Christelike etiek 
nog altyd die eerbied vir die lewe. Die 
lewe is goed. Jou eie lewe en die van 
ander. Dit moet bewaar word, gekoe- 
ster word, beveilig word. 


Hoewel die Nuwe Testament eutha- 
nasie nie uitdruklik verbied nie, was 
daar van die begin af 'n prinsipiële 
verset daarteen. Die dokter het nie die 
reg om te dood nie, of om die middels 
daarvoor te verskaf nie. 


Immers wetlik gesproke, hou die wet 
oor doodslag geen rekening met die 
liggaamlike of geestelike toestand van 
die slagoffer nie. Wanneer iemand se 
lewe willens en wetens beëindig word, 
al is dit op sy uitdruklike versoek, bly 
dit moord. Selfs selfmoord (poging tot 
selfmoord) was vroëer 'n oortreding 
in die oë van die wet. Slegs in 'n ont- 
kerstende en gehumaniseerde moraal 
waar die reg en waarde van die indi- 
vidu of 'n groep individue as geldende 
en hoogste norm beskou word, kan 
genadedood as uitkoms aanvaar word. 
Die gevolge waartoe dit aanleiding kan 
gee, is onvoorsienbaar, onmenslik en 
onchristelik. 





Mediese etiek 


Die mediese etiek is gebaseer op die 
gebod om menslike lewe te behou, te 
spaar en te verleng. Dit kom reeds in 
die eed van Hippocrates tot uitdruk- 
king en geld vir die Christen-dokter 
in nog ernstiger mate. Hierin word die 
geneesheer opgevoed. Hy beskik po- 
tensieel oor tallose moontlikhede om 
die lewensfunksies aan die gang te 
hou. Die slagoffer van 'n motorongeluk 
met onherstelbare breinskade kan 
soms weke lank kunsmatig aan die 
lewe gehou word. So het ons in die 
militêre hospitaal die geval met 'n na- 
sionale dienspligtige gehad: uiterlik 
was daar na die motorongeluk feitlik 
geen letsel aan hom, maar sy brein was 
onherstelbaar beskadig. Vir tien dae 
is hy deur die masjien aan die lewe ge- 
hot Vir tien dae het sy ouers en fami- 
lie gehoop en is daar ernstig saam- 
gebid. Tog het hy geen kans op lewe 
gehad nie. Wie sou die masjien afska- 
kel. Dink ook net aan die geval van 
Alexander Onassis — wat dieselfde 
was. Geen geld kon sy lewe behou 
nie. Sy vader het die opdrag gegee. 


Solank daar lewe is, moet 'n pasiënt 
behandel word. Waartoe die behande- 
ling lei, is geen vraag nie. Hierdie spaar 
en verleng van lewe, — of dikwels net 
die behoud van enkele lewensfunksies 
— mag die hoogste gebod lyk, maar 
dit kan ook tot 'n byna eindelose ver- 
lenging van lyding bydra. Hieruit blyk 
dat die probleem geweldig ingewikkeld 
word. Daar is op hierdie moment vry- 
wel geen einde aan alles wat gedoen 
kan word om die lewe ure, dae of 
maande te verleng nie, ook al is dit `n 
vita minima — slegs die barre mini- 
mum van iewe. Die argument is dat 
dit juis en sinvol is as daar hoop op 
herstel is, maar blind en onbarmhartig 
as die sekere uiteinde die dood is. Is 
hierdie nalaat van behandeling ook 
euthanasie? Persoonlik sou ek sê: nee. 
Hier kom die uiters moeilike probleme 
van aktiewe en passiewe genadedood 
aan die orde. Maar medies nalaat is 
oneindig moeiliker as medies doen. 
Hierdie probleem het die vooruitgang 
in die mediese tegniek nog baie ge- 
kompliseerder gemaak. Hier word die 
vrae oor wanneer iemand dood is, 
werklik aktueel. 


Gevolge waartoe genadedood kan lei 


Die vraag na die sin van lyding bly. 
In die geval soos deur prof. Van den 
Berg beskryf, kan nie dogter die lyding 


[7] Vervolg op bladsy 20 

DIE NEDERLANDSE KERKE EN 
ONS BANDE MET HULLE (i 


Die oudste Gereformeerde Kerk in Nederland is die Christelike Gereformeerde 
Kerk wat deur afskeiding uit die Nederlandse Hervormde Kerk in 1834 ontstaan 
het. Hierdie afskeiding was 'n vrug van die tyd. Die idees van die Franse rewolusie 
het opgang gemaak ook in die kerke. Die rede is verheerlik. Daar was in die kerk 
groot verdraagsaamheid in die sedeleer. Die tug was verslap en daar was besware 
teen die gesange. Die gevolg was dat enkele predikante wat hulle teen die slappe 
gees verset het, geskors is en toe met hulle gemeentes of met 'n deel daarvan 
uitgetree en 'n nuwe kerk gestig het. Op die wyse het daar 'n kerk in Nederland 
gekom wat die woord ,gereformeerd' in sy naam dra. Daar is nou meer as twee 
dosyn verskillende gereformeerde kerke in Nederland. Die grootste is die ,,Ge- 
reformeerde Kerken” — (daaroor D.V. volgende keer) —; ,de Gereformeerde 
Kerken onderhoudende artikel 31 van die Dordtse Kerkordening”; ,,de Gerefor- 
meerde Gemeenten” en dan is daar nog 'n stuk of tien klein kerke en kerkies, 
waar van sommige net uit 'n paar gemeentes bestaan soos ,,de Gereformeerde 
Gemeenten in Nederland", afgeskei uit die kerk met dieselfde naam maar sonder 
die byvoeging ,,in Nederland"; ,,de Gereformeerde Gemeenten onder het kruis”; 
,de Vrye Gereformeerde Gemeenten te Kooten”; ,,de Oud-Gereformeerde Ge- 
remeenten'; ,de Oud-Gereformeerde Kerk te Bruinisse, Zirikzee”, ens; ,de Vrye 
Gereformeerde Gemeente gewyd aan den eeredienst der Synode Nationaal gehou- 
den 1618-1619 te Agterberg'”, om maar nie meer te noem nie. 


JOH. DREYER 


Hierdie groot getal van gereformeerde kerke en kerkies, wat soms maar op een 
of twee punte van die leer met mekaar verskil, het die grappige opmerking van 
die Amerikaan ontlok: ,,As daar een gereformeerde rens is, en daar kom 'n tweede 
gereformeerde lid, dan stig hulle 'n kerk, en as daar 'n derde bykom, dan is daar 
'n afstigting.” Maar hierdie afstigting en 'n voortgaande herhaling daarvan pas nie 
alleen die Nederlandse gereformeerdes nie, maar ook byvoorbeeld die presbiteriane 
in die land van die spotter bo genoem. In die Verenigde State is daar so 'n reeks 
presbiteriaanse kerke te wete ,the Presbyterian Church in the U.S.A.”; ,,the Presby- 
terian Church in die U.S.” (sonder die A van die e.g.); ,the United Presbyterian 
Church'; ,,the Orthodox Presbyterian (Church; ,,the Assossiate Presbyterian 
Church"; ,,the Bible Presbiterian Church”; ,,the Reformed Presbiterian Church”. 


Die Christelike Gereformeerde Kerk in Nederland het egter 'n ,,bloedlating” 
gehad toe 'n groot deel van dié kerk in 1892 verenig het met die kerk, gestig deur 
dr. Abr. Kuyper in 1886 na 'n afskeiding uit die Hervormde Kerk. Van dié datum 
af staan die verenigde kerk bekend onder die naam ,,Gereformeerde Kerken”. 
Diegene wat nie met die vereniging wou saamgaan nie, het die Christelike Gerefor- 
meerde Kerk voortgebou. Hulle besware teen die vereniging met dié kerkformasie 
onder dr. Kuyper was die ,,ongereformeerde leringe” van laasgenoemde ten opsigte 
van doop en wedergeboorte. 


Uit hierdie kerk van die eerste afskeiding het ds. Dirk Postma na Suid-Afrika 
gekom en onder sy leiding het die Gereformeerde Kerk in Suid-Afrika tot stand 
gekom. 


(Word vervolg) 





Die predikant van die toekoms 


Hoe sal die predikantamp in Nederland oor 'n jaar of vyf wees? Hierdie vraag 
is onlangs deur die Provinsiale Kerkvergadering in die provinsie Groningen in 
Nederland gestel? Tussen nou en dan sal daar na verwagting nog 20 tot 25 predi- 
kantstandplase verdwyn. 


Die vraag is nou: Hoe sal die gemeentelewe ontwikkel? Drie teoretiese moont- 
likhede word dan gestel: 


1. Die betreklike klein gemeentetjie sal 'n deeltydse predikant hê, wat die Neder- 
landse Persburo 'n ,,part-time'” predikant noem. 


2. ,Grotere verbanden” (of daarmee gemeentes bedoel word, weet ek nie) sal 
een of meer voltydse leraars hê, daar wat ,,full-time” predikante genoem word. 


ar Gemeentes wat sonder 'n eie predikant sal wees, wat by ons van 'n konsulent 
die noodsaaklikste dienste ontvang, 


Joh. Dreyer 


Die Hervormer, Mei 1975, bladsy 20 


GENADEDOOD 


[] Vervolg van vorige bladsy 


van haar moeder nie verwerk nie; die 
skoonseun wil dit ook nie. Die dokter 
sien in verdere voortlewe geen sin nie. 
Hy worstel met die probleme van te 
min personeel, hoë kostes en lang 
waglyste. Die beslissing is gevel. 


Genadedood is die beëindiging van 
waardelose onmondige en verminkte 
lewe. Die gevolg is dat die ongenees- 
lik-siek ou mens maklik vervang kan 
word met die idiote kind, die halfbe- 
wuste, halfverlamde pasiënt, noem 
maar op — waar gaan die streep ge- 
trek word? Dit kan aanleiding gee tot 
die grootskaalse uitwissing van ou 
mense, misdadigers en geestelik af- 
wykendes. Nog belangriker: wie gaan 
bepaal wat sinvolle lewe is. Die mening 
van die dokter? Die medelyde of af- 
keer van die familie? Die wens van 
die ongeneeslik-sieke? Die insig van 
'n kommissie? 


Ons het geen moontlikheid om 'n 
grens te stel, waar ons van 'n mens 
kan sê dat hy buite die heilswil van 
God val of nie instaat is om Hom te 
dien nie. God wil dat alle mense gered 
word. (| Tim. 2 vers 4.) 


Die Christelike geloof beskou die 
dood nie net as die natuurlike beëin- 
diging van die menslike lewe nie, maar 
as die ,loon van die sonde”. (Rom. 6 
vers 23 en | Kor. 15 vers 2.) So word 
die erns van die menslike dood duide- 
lik onderstreep. 'n Verlange na die 
oplossing van alle probleme in die dood 
as leegte of niks, word streng afge- 
wys. Die beslissende in alle Christe- 
like denke oor die dood, is die Woord 
van God: die dood is die straf van God 
oor die sonde. Daarom is daar slegs 
een verlossing van die dode moontlik: 
Gods heilsdaad in die dood en op- 
standing van Christus! 





die Nederlandse 
Hervormde Kerk het hom in beginsel 


Die sinode van 


uitgespreek ten gunste van wat die 
,part-time” predikant- 
skap noem. Die deeltydse predikant- 


Nederlanders 


skap het reeds bestaan, maar 'n goeie 
reëling in verband daarmee het nog 
ontbreek. Die finansiële nood in baie 
gemeentes was die aanleiding tot hier- 
die besluit. 

Gemoedsrus plus rente. 

Hervormde Predikantsvroue in Suid-Afrika vanaf 1652 


33. IDA MARIA MOM, EGGENOTE 
VAN DS. D. GOLDBACH 


Daniël Goldbach, wat een van die 
mees geliefde en gerespekteerde pre- 
dikante van die Swartland (Malmes- 
bury)-gemeente in die ou dae was, 
het nie alleen 'n vader gehad, Johan 

Wilhelm Goldbach, wat 'n predikant 
was — van 1724 tot 1762 te Tiel in die 
Nederlandse provinsie Gelderland — 
en vier broers wat ook predikante was, 
maar hy het daarbenewens voortgekom 
uit 'n priesterlike geslag waarvan lede 
vanaf die begin van die sewentiende 
eeu predikante in Nederland en elders 
geword het. Reeds in 1776 is van die 
familie Goldbach gesê dat dit van 
,priesterlike bloed” was. 


Nadat Goldbach sy teologiese studie 
aan die Universiteit van Leiden voltooi 
het en op 12 September 1758 deur die 
Klassis van Tiel geëksamineer en as 
proponent toegelaat is, was hy vanaf 
Junie 1750 tot 1773 as predikant in 
Maurik, nie ver van sy geboortedorp, 
Tiel, werksaam. 


In die loop van die sestigerjare is hy 
getroud met Ida Maria Mom. Sy was 
afkomstig uit 'n deftige familie, die 
dogter van Gerrit Mom, heer van 
Groenestein en Maurik, en Ida Con- 
stantia Comans. Van die huwelikslewe 
van die egpaar in Nederland, en ook 
daarna aan die Kaap, weet ons feitlik 
niks nie. 


Op 13 September 1773 het ds. Gold- 
bach sy eervolle ontslag as predikant 
van die Nederduitsch Hervormde Ge- 
meente Maurik gekry met die oog op 
die aanvaarding van 'n beroep deur die 
Klassis van Amsterdam vir een van die 
vakante Kaapse gemeentes. Op 19 Sep- 
tember het hy sy afskeidspreek gehou 
en kort daarna met sy gesin na Kaap- 
stad vertrek waar hy in die begin van 
April 1774 aangekom het. 


Na sy aankoms in Kaapstad is ds. 
Goldbach deur die Politieke Raad aan- 
gestel as predikant van Swartland 
(Malmesbury) waar hy sy intreepreek 
op 29 Mei gehou het. Hy was die op- 
volger van ds. G. Croeser wat in Mei 
1770 oorlede is sodat die afgeleë ge- 
meente op daardie tydstip reeds vier 
jaar herderloos was en bygevolg in 
verval begin raak het. 

Ds. Goldbach word deur prof. S. P. 
Engelbrecht beskrywe as ,'n bekwame 
persoon met 'n ernstige aard en hoog- 

Die sierlike en gerieflike pastorie van die Swartlandse gemeente, wat in Desember 
1771 voltooi is en vanaf Mei 1774 tot met die afsterwe van ds. Goldbach in 
Maart 1783 bewoon is. 


staande karakter”, terwyl ds. A: P. 
Smit in 'n artikel in Die Kerkbode, 
21.4.1937, na hom verwys as ,,een van 
die mees geliefde en alomgerespekteer- 
de leraars wat Swartland in die ou dae 
gehad het, 'n man met 'n besonder in- 
nemende persoonlikheid.” Die kerk- 
raadsnotule oor 'n tydperk van nege 
jaar getuig, volgens ds. Smit, van sy 
deeglikheid, netheid en stipte getrou- 
heid. 


Tydens sy lewe en werk in Neder- 
land was hy verskillende kere afge- 
vaardig na die Sinode van Gelderland 
waar hy in 1767 as skriba en in 1769 
as assessor opgetree het. Die hoë ver- 
wagtings wat van hom as predikant 
aan die Kaap gekoester is, het in sy 
nuwe vaderland in vervulling gegaan 
blykens die getuienis wat sy Swart- 
landse kerkraad aan die Amsterdamse 
Klassis oor hom op skrif gestel het. 


Die waardige ds. Goldbach is met 
liefde en agting deur sy nuwe gemeen- 
te ontvang en hy het ,,met het alle- 
ruytterste genoege het heylig dienst- 
werk verricht; genietende van die 
gemeynte d'allergrootste blyken van 
lievde en agtinge, die een leeraar ooyt 
kan wenschen.” Ofskoon dit nie onder 
woorde gebring is nie, kan veronderstel 


word dat die liefde en agting wat ds. 
Goldbach van sy gemeentelede ontvang 
het, ook sy eggenote ten deel geval 
het. 

Ds. Goldbach en sy gesin het hul 
intrek geneem in die sierlike en ge- 
rieflike predikantswoning wat in De- 
sember 1771 finaal voltooi is nadat 
oor 'n tydperk van twintig jaar stuks- 
gewys daaraan gewerk is. 

Toe daar in 1778 sprake was van die 
verplasing van ds. Goldbach na Tulbagh 
(Land van Weveren) en Stellenbosch, 
was sy gemeentelede ontstel oor so 'n 
moontlikheid en was hulle daarna baie 
dankbaar en verlig dat ds. Goldbach 
die aanbiedinge van die hand gewys 
het. In 1780 was hulle opnuut baie 
verontrus oor die nuus dat hul geliefde 
predikant en sy gesin na Kaapstad 
verplaas sou word. Ernstige vertoë tot 
die Politieke Raad het daartoe gelei dat 
ds. Goldbach uiteindelik nie verplaas 
is nie. In Augustus van daardie jaar 
het hy hom opnuut aan die Swartlandse 
gemeente verbind. 

Sy geseënde verblyf in die Swart- 
landse gemeente, waar kerkdienste 
goed bygewoon, die kategetiese onder- 
rig tot sy reg gekom, die lidmatetal 
vermeerder en die geestelike lewe van 

[] Na volgende bladsy 








JEUGRUBRIEK—BYBELSE BEGRIPPE 


Ons het oor die afgelope maande 
probeer om so 'n paar Bybelse begrippe 
te bespreek. Die Raad vir Belydende 
Jeug het eintlik al lank gelede begin 
met 'n publikasie-reeks waarin dit ook 
basies sou gaan om die beter verstaan 
van Bybelse begrippe. Die eerste in die 

reeks is uitgegee as: Handleiding vir 
Jeugleiers. Daar is nou besluit om voort 
te gaan met die publikasie van twee 
verdere boekies. Die werk hieraan is 
ook reeds aan die gang. Hierdie publi- 
kasies is daarop gemik om ons jong- 
mense 'n hulpmiddel in die hand te 
gee sodat hulle op 'n sinvolle wyse 
kan besig wees met die sake wat vir 
ons almal belangrik behoort te wees. 
Onder die leiding van die predikant of 
ouderling vir jeugwerk kan hierdie boe- 
kies die uitgangspunt wees vir 'n baie 
vrugbare studieprogram sodat ons 
jongmense toegerus kan wees vir die 
lewe met sy vele probleme. Hierdie 
eerste publikasie is nog beskikbaar by 
die kerk se boekhandel. Kry daarvan 
en benut dit in julle program! 

Ter wille van die beter bekendstel- 
ling daarvan wil ek ook in hierdie ru- 
briek vir julle uittreksels gee uit een 
van die artikels wat in die Handleiding 
verskyn. Dit gaan ook oor een van die 
sake waaraan ons aandag gegee het 
nl. die sonde. Dit het gekom van die 
pen van ds. C. J. Mans (dr. C. J. Mans 
wat onlangs oorlede is). Hierdie werkie 
is ook in lesse verdeel sodat 'n mens 
'n mooi geheel het vir 'n vergadering. 
Die uittreksel kom uit les 30: 


Sonde as daad 
Die mens is sondaar. Omdat hy son- 


daar is, doen hy ook die sonde. 'n 
Mens kan nie die sin omdraai en sê: 
omdat die mens sonde doen, is hy 'n 
sondaar nie. So 'n uitspraak is gevaar- 
lik. 'n Mens sou dan kon dink dat hy 
vry is om die sonde te doen of om 
nie sonde te doen nie. Die Bybel ken 
egter nie mense wat uit hulleself die 
vryheid besit om nie sonde te doen 
nie. Die Bybel ken net mense wat uit 
hulleself noodwendig sonde moet doen, 
want die Bybel sê ons is onsself slawe 
van die verdorwenheid (2 Pet. 2:19), 
diensknegte van die sonde (vergelyk 
bv. Joh. 8:34, Rom. 6:16, 19 en 20) en 
vyande van God (Rom. 5:10, Kol. 1:21). 
In die Bybel word dit ook onderstreep 
deur die woord ,,vlees”. Die ,mens is 
vlees” beteken die mens is vervreem 
van God, staan daarom onder die oor- 
deel van God en is volgens sy verdien- 
de loon aan die dood vervalle. (Val. bv. 


Gal. 5:16 en 17, Rom. 8:6-8 en 12, Ef. 
2:3, 1 Joh. 2:16 en 2 Pet. 2:10.) 


As diensknegte van die sonde, slawe 
van die verdorwenheid doen ons sonde. 
Dit is ons sonde, wat ons, wat in 
sonde ontvang en gebore word, teen 
God bedryf (Ps. 51). 


Die vraag word dikwels gestel: wat 
is nou alles sonde? Die Bybel gee eg- 
ter self 'n eenvoudige en baie duidelike 
antwoord op die vraag. Hy sê: alles 
wat nie uit die geloof is nie, is sonde. 
As 'n mens die geloof mag voorstel as 
die omklemming van jou hande deur 
God se hand, dan is alles sonde waar- 
voor jy, voordat jy dit kan doen, eers 
jou hande moet loswring uit die om- 
klemming van God se hand. Die geloof 
is immers, as dit opregte geloof is, 
geloof in die drie-enige God alleen. 
Dan is werklik alles, hoe ,,goed” dit 
ookal bedoel mag wees, sonde as dit 
nie in geloof in God gedoen is nie. 

Die onderskeid tussen klein sonde- 
tjies en groot sondes gaan ook nie op 
nie, want alle sonde, ook skynbaar die 


SONDE 
AS 
DAAD 


geringste, is sonde voor God en die 
loon van die sonde is sonder onder- 
skeid, die dood. 

Christus is egter ons Verlosser. Wie 
in Hom glo moet reken dat hy vir die 
sonde dood is, dat hy dus geen diens- 
kneg van die sonde meer is nie. 'n 
Dooie dienskneg kan immers nie meer 
sy baas dien nie. Die eertydse diens- 
kneg van die sonde, is deur Christus 
vrygemaak van die sonde om nou 
diensbaar te wees aan God en aan 
sy geregtigheid (Rom. 6). 

Daarom: Laat die sonde in julle sterf- 
like liggaam nie heers nie... (Rom. 


6-12). 

MEER VRAAGTEKENS OF BANGKOK 


`n Vorige keer het ons gewys op die 
ernstige aanklagte van dr. Peter Beyer- 
haus teen die sendingkonferensie oor 
die verlossing, gereël deur die Weêreld- 
raad van Kerke. Meer besware kom 
nog steeds in — die een So veroor- 
delend vir die gees van Bangkok as 
die ander. Donald Mc Gavran se me- 
ning oor die konferensie is, dat om 
gered of salig te word kom volgens 
die konferensie neer op ,meer kos, 
meer geregtigheid, meer klere, meer 
vryheid, meer beskerming, minder 
siektes, meer broederliefde, meer vre- 
de”, met een woord meer wêreldse 
dinge. 


Donald Hoke sê dat wat nie gesê is 
nie, is moontlik meer opvallend as wat 
wel gesê is: ,Daar was geen roep om 
geregtigheid en bevryding vir die on- 
derdruktes agter die ystergordyn, geen 
volle erkenning van die evangeliese 
rewolusie (van die Jesus-beweging, die 
opwekking in baie lande, die kongresse 
oor evangelisasie, die Pinksterver- 
skynsel) en geen nadruk om die twee 
biljoen mense, wat sonder Christus 
lewe, te bereik nie.” 


`n Derde kritikus, Arthur Glasser, se 
mening is dat die klem geval het op 
die kulturele mandaat, en nie op die 
groot opdrag om die evangelie te ver- 
kondig nie. Hy haal `n Roomse ver- 
teenwoordiger aan wat sou gesê het: 
Ek is verstom dat julle mense dag na 


dag oor verlossing kan praat maar nie 
luister na wat die apostel Paulus daar- 
oor sê nie. Ek het nie gehoor dat 
iemand oor regverdigmaking deur ge- 
loof gespreek het nie, ook nie dat 
iemand oor die ewige lewe gespreek 
het nie. 

— RES. 





HERVORMDE 
PREDIKANTSVROUE 


C] Van vorige bladsy 


die gemeentelede onder leiding van ds. 


,Goldbach en sy kerkraad opgebou is, 


is onverwags op 20 Maart 1783 beëin- 
dig met die afsterwe van die geliefde 
predikant na 'n ongeluk. 


Ten tye van sy oorlye was mev. 
Goldbach en haar kinders op besoek 
in Nederland en blykbaar het hulle na 
die afsterwe van die vader nie weer 
na die Kaap teruggekeer nie. Oor die 
huislike lewe van mev. Goldbach en 
haar gesin weet ons feitlik niks nie. 
Die geseënde werk wat haar man in 
sy geboorteland en daarna in sy twee- 
de vaderland verrig het, het waarskyn- 
lik verband gehou met 'n gelukkige 
huwelikslewe en die lojale bystand 
wat die Swartlandse predikantsvrou 
aan ds. Goldbach gegee het. 

sê 

DIÉ KATEGESE 


KRITIEK EN KOMMENTAAR OP GELOOFSLEER (4) 


B. INHOUDELIKE WYSIGINGS 


Vraag 18 


Die kritiek lui dat daar baie antwoor- 
de op die vraag gegee kan word in 
verband met ons belydenis oor die 
Vader. Nou is dit waar dat ons geloof 
in die Vader 'n ryke inhoud het. Die 
hele spektrum van ons geloofsinhoud 
in hierdie verband kan tog nie in 'n 
enkele antwoordjie saamgevat word 
nie. Ons moet dus na die belangrikste 
of mees primêre feit soek. Merkwaar- 
dig dat die mees basiese feit juis in 
die humanistiese teologie van ons dag 
die mees verwaarloosde feit is. Die 
wêreldwye broederskapgedagte wil nie 
juis hê dat gesê moet word God die 
Vader primêr alleen die Vader van 
Jesus is nie. Hulle wil hê dat die Vader 
Vader van alle mense is. Dan is Jesus 
nie nodig as Middelaar om ons ook 
kinders van die Vader te maak nie. 
Ons hou dus Bybels- reformatories by 
die gesonde vertrekpunt van die Hei- 
delbergse Kategismus, antwoord 26, 
naamlik... die ewige Vader van onse 
Here Jesus Christus (wat) ter wille 
van sy Seun... my Vader is. 


Vraag 19 


lemand sê dat 'n katkisant by hom 
vol punte sal kry as hy sê dat God, 
die Vader, verlos. Ons sê egter dat 
dit verkeerd sou wees om 'n katkisant 
met daardie antwoord vol punte te 
gee. Dit sou ook verkeerd wees om 
hom geen punte te gee nie. Juis 'n 
katkisant het te doen met die sistema- 
tiese aanleer van kennis. By die kat- 
kisant moet dus baie noukeurig-korrek 
die wydverspreide standpunt onder die 
mense dat alle mense broers is omdat 
die Vader as Skepper die Verlosser 
SOU wees, uitgewis word. Aan die an- 
derkant is dit waar dat die verlossing 
nie losgemaak kan word van die Vader 
nie, net soos die Seun nie van die 
Vader te skei is nie. Hierdie feit word 
o.a. in die verklaring van die Geloofs- 
leerboekie gestel, waar dit handel oor 
die voorsienigheid, onderhouding en 
regering. Op voetspoor van die Heidel- 
bergse Kategismus antwoord 26, moet 
die katkisant maar die sentrale aanleer 
dat God die Vader deur Jesus Christus 
alles geskep het en nog onderhou. 


Vraag 22 


Daar is voorgestel dat die vraag eers 
'n stelling moet bevat, nl. dat die Seun 
van God, Jesus genoem word. Daarna 
moet dan gevra word wat die Naam 
Jesus beteken. Om die vraag te laat 

uiteenval in 'n stelling en 'n vraag, 
verander of vergemaklik nie die ant- 
woord nie. Dit versteur net die logiese 

en konsekwente metode van stelling- 
lose vrae en stellende antwoorde. 


Vraag 35 


Die antwoord op hierdie vraag is nie 
veelseggend vir sommige nie. Tog is 
daar drie groot momente in die ant- 
woord. Eerstens word gestel waarin 
Jesus se lyding geleë was, naamlik sy 
mensheid. Tweedens word gestel wan- 
neer Jesus gely het, naamlik van die 
begin van sy menswording of tot aan 
die einde van sy lewe op aarde, dit is 
sy hele lewe, maar veral toe Hy ge- 
sterf het. Derdens word die doel, waar- 
voor Hy gely het, gestel, naamlik om 
ons te verlos. Ons moet waak dat 
hierdie groot heilsfeite nie vir ons niks- 
seggend word nie. 


Vraag 43 


lemand wil hê dat die antwoord moet 
lui dat God orals teenwoordig is, an- 
ders eindig die antwoord te stomp, sê 
hy. Ons moet egter onthou, veral by 
kinders, dat stomp in hierdie geval op- 
vallend sy voordeel het. Buitendien 
slaan die een werkwoord wat reeds in 
die antwoord is op beide gelyktydige 
situasies en beklemtoon dit. Daarby is 
God nie net orals teenwoordig soos in 
die pantheisme nie, maar ook werkend, 
troostend ens. 


Vraag 44 


Hierdie vraag se antwoord sou ver- 
warrend wees volgens iemand. Die 
laaste deel, die feit dat 'n mens in die 
hemel kan kom, is tog sekerlik nie die 
grond vir 'n Christen se begeerte om 
ook daar te wees nie, word beweer. 
Tog is die gewisse pand van Jesus se 
menslike teenwoordigheid in die ewige 
heerlikheid 'n grond waarop ons deur 
die Heilige Gees die dinge soek wat 
daarbo is, d.w.s. dat ons 'n hemelge- 
rigte lewe lei op aarde. Jesus het self 
volgens Hebr. 12:2 uit die vreugde wat 
Hom voorgehou is, die kruis verdra. 
In Hebr. 12 word dit dan as voorbeeld 
vir ons genoem. Ons herformuleer egter 
die antwoord van vraag 44 sodat dit 
duidelik blyk, sonder moontlike ver- 
warring, dat Christus se voorspraak 


by die Vader en sy menslike teenwoor- 
digheid in die heerlike ewigheid as 
basis dien waarop ons as gelowiges 
ook hemel gerig moet leef (Kol. 3:1; 
Filip. 3:20). 


Vraag 51 


Hier is beswaar gemaak teen die 
woordjie ,,deelname". Dit is ,,dan biet- 
jie” 'n moeilike woord. Myns insiens 
is dit nie so 'n moeilike woord nie. 
Veral waar 'n mens te doen het met 
woorde, begrippe en kennis wat maar 
aangeleer moet word. Deelname as 
uitleg van gemeenskap met Christus 
en die gelowiges, is goed verstaanbaar 
omdat die gelowige deur die Heilige 
Gees deel het of neem aan Christus 
en Diesyne. Ook die woord deelagtig, 
in dieselfde kategorie as deelname, is 
'n Bybelse woord. Vergelyk Hebr. 6:4. 


Vraag 60 


'n Predikant laat weet dat hy die 
woord ,,waartekens” glad nie in die 
woordeboek kry nie. Hy stel voor dat 
ons net moet praat van tekens of van 
sigbare tekeninge. Om egter net van 
tekens te praat, soos hy voorstel, sal 
nie die uniekheid van die sakramente 
onderstreep nie. Sigbare tekeninge is 
te tegniese tekeninge-agtig. Ek sien 
prof. Frans van Zyl sê in sy boekie 
Doop en Huweliks Kategese, bl. 15, 
die volgende: ,,Die Kategismus praat 
in hierdie verband van waartekens wat 
'n mens met ,herkenningstekens' sou 
kon vertaal.” Ek dink dit is 'n goeie 
voorstel. Intussen praat ons Afrikaan- 
se Kategismus self nog van waarte- 
kens. Karl Barth en baie reformatoriese 
teoloë praat van waartekens. Inder- 
waarheid is hierdie spesifieke tekens, 
tekens soos geen ander nie, van die 
waarheid van ons verlossing in Jesus 
Christus die weg, die waarheid en die 
lewe. Daar is ook werklikwaar geen 
ander tekens hiervoor ingestel nie. 
Ander wat dus deur mense bygevoeg 
sou word, soos in die Roomse teolo- 
gie, is valse tekens teënoor die enigste 
waartekens. Miskien kan die woorde- 
boeke nog op datum kom. 


Vraag 66 


Daar word daarop aangedring dat die 
antwoord op hierdie vraag moet stel 
dat elke mens wat in Christus glo, ge- 
doop moet word en elke kind wat in 
Sy kerk gebore word uit gelowige 
ouers. (Indien die geloof, soos die 


OD] Na volgende bladsy 


Lesers skryf: 





DISKRIMINASIE en RASSISME 


Waarde Heer, 

Met verwysing na prof. dr. C. H. 
Rautenbach se teregwysing aan prof. 
dr. A. D. Pont in die Februarie 1975 
uitgawe van ,,Die Hervormer”, voel ek 
my genoodsaak om enkele sake in die 
verband te noem. 

Volgens die Herderlike Skrywe van 
1963, word daar onder punt 9 gestel 
,Daarom is die Kerk nie bereid om 
hierdie owerheidsbeleid sommer so as 
diskriminasie en daarom in botsing 
met die Heilige Skrif te verwerp nie.” 

Nou weet ons dat die owerheidsbe- 
leid waarna verwys word, 'n beleid 
van skeiding tussen rasse was, en dat 
dit in ooreenstemming met die siening 


van die kerk is. 

Prof. Rautenbach maak in sy skrywe 
melding van ambassadeur Pik Botha 
se geen rassediskriminasie toespraak 
voor die V.V.O. en wil dit dan in lyn 
bring met die kerk se siening van die 
sake. 

Nou is dit vir my onbegryplik dat 
prof. Rautenbach wat reeds gesien het 
na watter diskriminerende maatreëls 
verwys is, nog kan glo dat dit in oor- 
eenstemming met die kerk se beleid 
kan wees. 

Hoe rym die oopstelling van die Nico 
Malan teater, om maar een voorbeeld 
te noem met die Herderlike Skrywe 
van 1963 punt 9, soos hierbo genoem? 


Wil die geagte professor vir ons 
wysmaak dat dit nog dieselfde is, of 
dat dit in ooreenstemming is met die 
ou Transvaalse grondwet waar dit ge- 
stel was dat daar geen gelykstelling 
van gekleurdes met Blankes mag wees 
nie, of die 1973 Herderlike Skrywe wat 
dit gestel het dat die kerk sowel kerk- 
like as maatskaplike en biologiese in- 
tegrasie verwerp. 


Ons moet tog baie goed verstaan, 
dat waar daar vandag in die moderne 
liberalistiese idioom van die V.V.O. na 
rassediskriminasie verwys word, daar 


] Blaai om 





KRITIEK. EN 
KOMMENTAAR 
OP GELOOFSLEER 


[7] Van vorige bladsy 


eerste deel van die voorstel impliseer, 
die doop moet voorafgaan, raak ons 
in die vaarwater van die wederdopers. 
Tereg merk prof. v. Zyl, in die voor- 
heen genoemde boekie op bl. 24, op 
dat die volgorde geloof en doop (Mar- 
kus 16:16) nie verabsoluteer moet word 
nie, maar gesien moet word in die lig 
van die destydse heersende situasie 
waarin dit ongelowiges was wat tot 
geloof kom en dan gedoop moes word. 
Van Zyl gaan voort: ,'n Mens sou tereg 
kon vra waarom die volgorde van 
Matt. 28:19 nie ook verabsoluteer kon 
word nie waar die doop aan die onder- 
rig voorafgaan.” Ons kan dit dus nie 
so stel dat elke mens wat in Christus 
glo, gedoop moet word nie want dan 
laat dit die ruimte vir spekulasie of 
iemand binne die kerk 'n gelowige is. 
As ons sê dat iemand gedoop moet 
word wat na die kerk van Christus 
oorkom, slaan dit duidelik op heidene, 
d.w.s. ongelowiges, almal wat daar ver 
is, wat die Here na Hom toe (sy kerk) 
roep (Hand. 2:39). Hierdie gedeelte 
van die antwoord, verantwoord dus 
die situasie van die Nuwe Testamen- 
tiese tyd asook die situasie van die 
hedendaagse kersteningsveld. Met hier- 
die formulering word die sekte-doop 
of valse kerk -doop wat voldoen aan 
die Bybelse vereistes, nie uitgesluit 
nie, maar juis ingesluit omdat dit be- 
skou word as 'n ware handeling van 
die kerk van Christus. ,Ons kan die 
opvattings van andersdenkendes oor 
die doop verwerp, maar nie die doop 
self nie, solank dit deur 'n erkende 
ampsdraer in die Naam van die drie- 


enige God en met gebruik van (rein) 
water bedien is.” (F. J. v. Zyl, a.W. 
bl. 20.) Daar kan dus nie spekulasies 
oor wat die kerk van Christus is, wees 
na aanleiding van die eerste gedeelte 
van ons antwoord op die onderhawige 
vraag nie. Die kerkbegrip waarmee ons 
tewens konsekwent in die Geloofsleer- 
boekie werk, en so ook hier, is die 
kerkbegrip van die Heidelbergse Kate- 
gismus se uitleg van die kerkbegrip 
van die Credo. Wie dus hier wil spe- 
kuleer oor watter kerk of sekte nou 
as kerk van die Here gesien moet 
word, sleep 'n spesifieke organisasie- 
of denominasiekerkbegrip hier aan sy 
hare in. 


Wat die tweede deel van die voor- 
stel betref, naamlik dat kinders gedoop 
moet word wat in Sy kerk gebore word 
uit gelowige ouers, kan ons meld dat 
ook hier moontlik 'n vreemde kerk- 
begrip ten grondslag van die voorstel 
Iê. In die kerk van die Here is daar 
immers nie gelowige ouers en ook on- 
gelowige ouers nie. Vir sover dit wel 
die geval sigbaar is, het daardie kerk 
die tug verwaarloos waardeur die on- 
gelowiges afgesny moes gewees het. 
Vir sover die koring en die onkruid 
saam op die akker staan en onskeibaar 
(onsigbaar) is, kan die doop tog nie 
aan die een kind bedien en aan die 
ander nie bedien word nie. Daar kan 
dus in die kerk van die Here nie kin- 
ders gebore word uit alombekende 
ongelowige ouers nie. Dit is 'n teë- 
spraak in sigself. Die feit dat die doop 
agterweë gehou word in tuggevalle, 
sê nie meteen dat daardie ouers on- 
gelowiges is nie, wel dat hulle onge- 
hoorsames is. Eers by die afsnyding 
sê die kerk hulle is ongelowiges. Véêr 
daardie tyd kan die teenoorgestelde van 
daardie ongehoorsame lidmate nie die 
gelowiges genoem word asof die on- 
gehoorsames ongelowiges is nie. 


Vraag 71 


Daar is voorgestel dat in plaas van 
te sê hulle wat goed weet wat geloof 
is, daar gesê moet word elkeen wat 
sy geloof in Christus bely. Geloofs- 
belydenis is hiervolgens belangriker as 
geloofskennis. Nou het hierdie saak 
twee kante. Die duiwel self ken die 
Woord van die Here baie goed. Baie 
mense ken die Bybel baie goed — 
maar bely Christus nie, omhels Chris- 
tus nie met daardie kennis nie. Soos 
die Hebreërbriefskrywer sê in hoofstuk 
4:2: die kennis (prediking) baat hulle 
nie omdat dit by die hoorders nie met 
die geloof verenig is nie. Aan die an- 
derkant is daar in die kerklike praktyk 
duisende katkisante wat Christus bely 
maar van Hom weinig weet. Hulle bely 
Hom omdat die maatskappy hulle op 
daardie punt uitgelewer het dat hulle 
moet bely. Hier lê sekerlik een van 
die vernaamste faktore van ons heden- 
daagse kerkloosheid. Waar dit in die 
katkisasie juis om die aanleer van 
kennis gaan en daarby om geloofsken- 
nis, moet ons hier nadruk lê op die 
geloofswete. Dit gaan in die onder- 
hawige antwoord nie maar net om ken- 
nis nie, Bybelkennis nie, maar om goeie 
wete wat geloof is. Dit weet die duiwel 
nie, dit weet duisende Bybelkenners 
— en baie katkisante ongelukkig ook 
nie. Geloofskennis is belangriker vir 
die katkisasie as geloofsbelydenis 
omdat laasgenoemde opgesluit Iê en 
'n uitvloeisel is van eersgenoemde. 


In hierdie stadium, voordat ons vol- 
gende keer verder gaan, wil ons net 
weer konstateer dat ons nie hier in den 
brede handel oor voorstelle wat ons 
goed gevind en wel verwerk het vir 
die herdruk nie. Ons sê aan die mede- 
werkers baie dankie vir daardie bruik- 
bare bydrae. 


(Word vervolg) 

DISKRIMINASIE EN RASSISME 


CO] Vervolg van vorige bladsy 


eintlik bedoel word die oorgawe van 
die witman en totale gelykstelling van 
alle rasse. 

Om te diskrimineer beteken tog im- 
mers om te onderskei, of 'n verskil te 
maak 'en dit kan tog sekerlik nie in 
stryd met die Bybel wees nie, want 
die skepping kenmerk dan juis 'n groot 
verskeidenheid. 

Ek glo dat die goeie naam van die 
kerk nie deur prof. Pont se skrywe 
benadeel is nie, dat daar nie sprake van 


kan wees dat hy tot orde geroep moet 
word nie, maar dat hy reg is in sy 
siening van sake en ons dankbaar be- 
hoort te wees vir wat manne soos hy 
vir ons kerk en die Afrikaner volk 
werd is. 

Dankie. 

Die uwe, 


M. J. Koekemoer. 


Posbus 254, 
Wolmaransstad. 





SEMANTIESE 


Geagte Redakteur, 

1. Die onderwerp van ,Semantiese 
Vitterigheid' en wat daarmee mag 
saamhang, deur skrywer hiervan aan 
prof. Pont gewyt, is nou op dreef ge- 
bring deur bekwaam vordering. Die 
Kommissie van die Algemene Kerkver- 
gadering het besluit om deur sy Mode- 
ramen ,volledige inligting” in te win, 
en om daarna aan die hand van soda- 
nige inligting, ,indien nodig", die onder- 
hawige aangeleentheid ,volledig te 
bespreek". Waar dit nou staan te ge- 
beur onder andere op versoeke van die 
skrywer soos in sy desbetreffende ar- 
tikel en tersaaklike ,oop brief, wil hy 
ook hiermee ewe openbaar sy diep 
erkentlikheid vir die Kommissie se ge- 
volglike ernstige aandag boekstaaf. 


2. Begryplik sal die Kommissie ver- 
deraan. self besluit of die gevraagde 
uitsluitsel en so meer kerkkundig ge- 
maak sal word, al dan nie. Dusver was 
die gebeurtenisse kerklik openbaar 
waaronder (i). die Jeugkongres se 
(later gewraakte) verklaring; (ii) prof. 
Pont se foutvinding daarmee in die 
amptelike orgaan van die Hervormde 
Kerk, en (iii) skrywer se verontrusting 
oor laasgenoemde soos uitgespreek in 
Die Hervormer. Die onderhawige on- 
derwerp het dus kerkwye publisiteit 
geniet. Ook dit word gewaardeer terwyl 
dit 'n aktuele tema vir die kerk se aan- 
dag geag was. 

3. Maar na verwagting sal die be- 
oogde grondige ondersoek deur die 
Moderamen vir diepte-ontleding en vir 
goeie leiding daarna, baie tyd in beslag 
kan neem. Verwikkeldhede en ineen- 
gestrengeldhede, wat ontrafel moet 
word, kan teëgekom word. Ernstige 
vrae na die Christelike ordentlike wyse 
vir kerklikes om politiek te pleeg, mag 
daarby ter sprake kom. Selfs die ver- 
kieslikste gedragspatroon vir aktiewe 
dienaars van die Woord in kerk en 
teologie, en wel in hulle burgerlike op- 
trede in gemelde sfeer, kan allig aan- 
gesny word. Laasgenoemde twee punte 
was al beklemtoon in die Herderlike 

VITTERIGHEID 


Skrywe van 1973. Invloed van nie- 
kerklike faktore met nadelige uitwer- 
king binne die kerklike leefwêreld mag 
belangrik gevind word. Ons moet die 
Moderamen en die Kommissie al die 
tyd gun wat nodig is vir volledige ont- 
vouing en behandeling, waarvoor by 
voorbaat dank betuig word. 


A. Ons het tot nog toe gelukkig 
daartoe vaste riglyne gevind en gehad. 
Uit die ontwikkeling van die Transkei 
op weg na politieke en ekonomiese 
selfstandigheid kan wel duidelik gesien 
word dat diskriminasie as gevolg van 
ras en kleur nog nooit 'n wesenlike 
faktor in die owerheidsbeleid was nie, 
ja dat die owerheidsbeleid juis daarop 
gemik was om elke vorm van rasse- 
diskrimnasie uit te roei. Die Neder- 
duitsch Hervormde Kerk van Afrika 
het sy kerklike beleid van differensiasie 
van die Voortrekkers geërf, en dit word 
sorgvuldig in die kerklike orde inge- 
skryf in artikel III van die Kerkwet. Dat 
ons in hierdie stadium artikel III van 
ons Kerkwet wat 'n riglyn is vir ons 
dienswerk in en aan die wêreld en 
nie 'n geloofsbelydenis nie, onveran- 
derd handhaaf, het niks met rasse- 
teorieë te maak nie maar wel baie met 
die praktiese situasie waarin ons kerk 
geplaas is. Wat die veelvolkigheid be- 
tref, het in Suid-Afrika 'n lewenspa- 
troon ontwikkel wat in hoofsaak deur 
al die regerings van ons land tot dusver 
gehandhaaf is. Dit is gewortel in kerk- 
like-Christelike regverdigheidsin plus 
menskundigheid ten opsigte van an- 
dersgeaarde anderskleurige volksge- 
meenskappe in Suid-Afrika. Saamgeval 
was die beleidsgrondgedagte vir die 
praktyk en lewenspatroon deurgaans: 
differensiasie maar sonder diskrimina- 
sie. 

Mens is bly dat vir goeie begrip en 
gedeë behandeling sodanige grondslae 
in en vir die kerk voorhande en voor- 
radig is. 


5. Maar die bewerings in 4 hierbo 
gestel se voortgesette geldigheid en 
doelaangepastheid het sedert Novem- 


ber 1974 deur prof. Pont se. bevraag- 
tekening en aanvegbaarmaking van die 
Jeugkongres se verklaring, wat nog 
daarop gebou het, kerklik ter tafel ge- 
kom. En nou het die Algemene Kom- 
missie dit op sy sakelys geplaas. Twee 
vrae wat ons insiens aldaar aanhangig 
is, lui — (i) Kan nog verder by die 
verklaarde beleidsuitsprake van die 
kerk en die ontvouende burgerlike prak- 
tyk van differensiasie gehou word ook 
tot genoeë van die kerk of moet dit 
die weg inruim vir gekwalifiseerde dis- 
kriminasie of nog iets anders? (ii) Be- 
hoort binne die kerk, by sy lidmate met 
die algemene amp van die gelowiges 
asmede by sy besondere ampsbekleërs, 
'n geoorloofde mate van burgerlike 
duld te word. In die alternatief: moet 
een en almal hulle uitsluitlik en strak 
hou by die voorskrifte van u April 
korrespondent uit die sentrale twak- 
wêreld en die syne of anders uitgeskel 
te word as ,liberaalgesindes wat (el- 
ders CHR) met oop arms ontvang sal 
word'. Per slot: wat is Christelik-kerk- 
lik? 


Tot nog toe is die publiekste aandui- 
dings dat die duldsames wat differen- 
siasie voorstaan, indien nodig met ver- 
skeidenheid in eenheid, minstens drie- 
kwart van die grondvlak van ons aller 
Hervormde Kerk kan uitmaak. Ons laat 
die aangeleentheid gevoeglik in die 
hande van Moderamen en Kommissie 
vir diepgaande en omvangryke peiling, 
besinning en vermaning waar optrede 
benede maat is. 


6. Ten slotte nog enkele agter- 
grondsophelderings met volle inagne- 
ming van die voorgenome stelreël in 
die vorige naskrif: — 


(i) Natuurlik was ek in.Desember 
laaslede volkome seker van prof. Pont 
se outeurskap van Gelyke Geleenthede, 
deur my met vriendelike bystand in die 
kerkkantoor, aan die hand van die 
Algemene Kommissie se notules van 
1963, daarvan te vergewis. Dis nie nou 
ter sake waarom daardie voorkennis 
van die outeurskap vir eers verswyg 
was nie. (ii) Daarbenewens het ek toe 
verder lig opgesteek by 'n bevoegde 
ampsbekleër van die kerk deur tot 
tweemaal toe die versekering te kry 
dat die beleidsformulering van Gelyke 
Geleenthede, na sy beste wete en ge- 
wete, nog steeds tot Desember 1974 
onaangetas bly staan het. (ii) Volle- 
dige rekening was toe ook gehou met 
die kerk se waarskuwing in die Herder- 
like Skrywe (1973) oor ekumeniese 
liggame se misleidende besluite teen 
rassisme, wat deur hulle gelyk gestel 
word met die. heersende maatskaplike- 
politieke stelsel van Suid-Afrika. Dit 


[7] Na volgende bladsy 


het gelui: ,,Sonder 'n duidelike ver- 
klaring van die teendeel moet so 'n 
besluit (van 'n ekumeniese liggaam 
CHR) egter geinterpreteer word as ʼn 
besluit ten gunste van integrasie.” 
Maar die Jeugkongres van die Her- 
vormde Kerk alhier was darem nog 
nooit 'n verklaarde ekumeniese liggaam 
nie of hoe het ons dit nou? (iv) Be- 
gryplik is noukeurige aandag bestee 
aan die presiese woordgebruik van die 
Jeugkongres, gedagtig aan Jakobus 
3,2; prof. Pont se afranseling van die 
besluit en die kommunistiese propa- 
gandiste. Die gewraakte besluit het 'n 
eerste en 'n tweede lid gehad. Eerste 
was: ,ons verwerp alle rassisme en 
rassediskriminasie.” Goed, dit klop met 
die kerk en prof. Pont se uitspraak: 
,met die bestryding van die euwel van 
rassediskriminasie wil ons geen fout 
vind nie.” Dis nou Hervormde jong- 
mense met 'n Hervormde bedoeling 
wat so praat in die taal van die kerk. 
Maar hulle gaan verder om die oog- 
merk nog eksakter te stel: ,maar (ons 
verwerp) ook die metodes van die 
WRK vir die bestryding van rassisme.” 
Nou het die WRK alreeds met sy 
Evanston se kongres van 1954 elke 
skeidingsbeleid (segregasie of apart- 
heid) as onchristelike en onmenslike 
en onkerklike diskriminasie” gebrand- 
merk. (Dr. A. J. G. Oosthuizen het ons 
daêér verteenwoordig.) Nege jaar daarna 
verwerp Gelyke Geleenthede ook alle 
rassediskriminasie en bepleit positief 
differensiasie sonder enige woordbe- 
slommernis. Maar as mens oor woorde 
wil val, let dan op dat die Jeugkongres 
opsetlik of toevallig die meervoudige 
metodes” gebruik het en nie die geyk- 
te ,Program"” 'in die bestryding van 
rassisme van die WRK en sy aanhang 
nie. En metode in die sin van Metodiek 
kan ook die ideologiese inslag oorkoe- 
pel, want iemand se Metodiek omvat: 
uitgangspunt(e) sowel as dank- en 
redeneerpatrone. Laasgenoemde was 
juis die WRK se handigste wapen teen 
Suid-Afrika se beleid soos met Cottes- 
loe, 'n uitloper van WRK. Die tweede lid 
kon enige normale, ja selfs a-normale 
misverstand ondervang. Vir skrywer 
het die Jeugkongres 1974 net so noot- 
vas geklink as mnr. Mathlener se leid- 
ster van sy demonstrasiekoor met die 
Gesangbundel Kerkvergadering van 13 
Maart jongslede. Dit was maar net 100 
persent! Maar onthou buitendien dat dit 
nog nooit so moeilik was om jonk te 
wees as in die huidige gekompliseerde 
wêreldsituasie nie. Ons jong koers- 
houers verdien nie semantiese of ander 
Oopstoppers nie, inteendeel hulle het 
juis gesorg vir meer as enige verlang- 
de teendeel. (v) Ook was vooruit ge- 
soek na wesenlike verskille tussen die 
situasies van 1963, 1973 en 1974. Ge- 
lyke Geleenthede het die wesenlik ter- 
saaklike in berekening gebring. Ons 


vind daarin melding van: ,,die politieke 
program van die wêreldsosialisme'; 
“uitdra van die menslike boodskap van 
die wêreld-kommunisme'; ,,sogenaam- 
de wêreldmening'; ,,versosialiseerde 
teologie van die dag"; ,,teologiese denke 
van die medemenslikheid”; ,,saam ver- 
gader om die Awendmaalstafel nou 
as voorwaarde vir Christenwees in 
Afrika” ensovoorts, ensovoorts. In die 
situasie van 1973-74 was daar eerder 
'n graad as 'n soortverskil met 1963. 
Die teologiese waterskeiding word deur 
die vakteoloë gestel by 1960-1962. 
Ook daarom bly Gelyke Geleenthede 
so byderwets. Ewenwel het die Her- 
vormde Kerk toe en later sy riglyn ge- 
vind in kerklike en burgerlike differen- 
siasie. Die vraag het bly staan: waarom 
nou woord- en rigtingsverandering van 
die jeug verg? (vi) Sover word Hamlet 
sonder die prins opgevoer. In die onder- 
hawige uiteensetting is die hele kerk 
in jeuggestalte met sy verteenwoordi- 


gende kongres die prins. Dit was ook 
'n prins van gehalte. Die vriend van die 
prins is die Raad vir die Belydende 
Jeug. Albei swyg nog hartlik nadat die 
ander professor die klip in die bos ge- 
gooi het. Hulle is kniediep in die ding. 
Skrywer het geen kommunikasie met 
hulle gehad nie. (vii) Sedert Februarie 
vanjaar het 'n verlange van kerkmense 
dat die hele aangeleentheid openlik 
maar saaklik binnekerklik deurgepraat 
word, bekend geraak. 

Nou is dit op die Mederaamen se 
sakelys as ondersoekprogram. Hulle 
word heil toegewens. Om semanties af 
te sluit: Heil—heel, gesond maak. Mag 
ons almal deur wat was en in aantog 
is gesonder word! 'n Goeie naam en- 
SOVOOorts. 


Dankie vir opname, 


Prof. dr. C. H. Rautenbach V.D. 
(rustende) MI. 





EGSKEIDING 
ARTIKELS 


Geagte Redakteur, 


Op die jongste vergadering van die 
Ouderlinge van bogenoemde gemeente 
is die volgende besluit: 


Eerstens wil ons u bedank dat ons 
brief oor die artikels oor egskeiding 
in ,,Die Hervormer” geplaas is. 

Die ouderlinge distansieer hulle eg- 
ter met u standpunt dat artikels soos 
hierdie geplaas word om diskussies uit 
te lok. 

Ons vra net die vraag of die waar- 
hede van Die Bybel wel te diskusseer 
is. 

Ons voel dat sulke artikels nie tuis- 
hoort in die amptelike orgaan van die 
Nederduitsch Hervormde Kerk van 
Afrika nie. 


Die Hervormer behoort nie die plek 
te wees waar iemand 'n platvorm vind 
om dinge te verkondig wat in stryd is 
met die Woord van God nie. 

In u rubriek ,,Lesers skryf” kan per- 
sone dalk oor sake diskussies voer. 


As u bereid is om enige artikel te 
plaas, al is dit in stryd met die Heilige 
Skrif, glo ons dat dit nie die waarde 
van ons nuusblad verhoog nie. 

Die lidmate van die Nederduitsch 
Hervormde Kerk en ander lesers is trots 
op ,Die Hervormer” en ons wil u 
vriendelik vra om die gehalte van die 
blad hoog te hou. 

Die uwe, 

S. J. Prinsloo, 
Sekretaris. 


Gemeente Koedoesrand. 


Naskrif van die redakteur: 


Ek is nie bereid om enige artikel te 
plaas nie. 


“BEKERING” 


Geagte Heer, 


INSAKE ONS EN EVANGELISASIE VAN 
SEPTEMBER UITGAWE 


Eerstens wil ek broer Coetzee Ras 
baie gelukwens met sy pragtige ant- 
woord van Januarie-Hervormer blad- 
sy 29. 


Wanneer 'n mens die soort geeste- 
like kritiek en jaloesie in jou kerk teë- 
kom, word ek baie hartseer. 


Ons hoor van predikante kritiek teen 
die A.G.S., die N.G., die Volle Evange- 
lie, die Baptiste, die ander pinkster 
kerke, maar nog nooit het ek van ons 
kansels kritiek teen Mohamedanisme, 
Budhisme, kommunisme en selfs sa- 
tanaanbidding gehoor nie. 


Volgens syfers in ,,Die Hervormer" 
Desember 1974 is die ledetal van die 
Hervormde Kerk tans 185 339 na meer 
as 300 jaar in Suid-Afrika. 

Miskien sal so 'n bietjie selfonder- 
soek ons baie voordelig strek. 

Ek het oor die afgelope tien jaar 'n 
intensiewe studie van al die verskil 
lende gelowe gemaak en tot gevolg- 
trekking gekom dat alle denominasies 
strewe in werklikheid om by Jesus uit 
te kom en ek sluit die moslim-teoloë 
uit asook die meeste lede van die 
Wêreldraad van Kerke. 


Die beste leermeester is die Heilige 
Gees sedert ek soos broeder Coetzee 
Ras, my hart aan Jesus Christus gegee 
het, het sy Woord ook vir my nuwe 
betekenis gekry en het ek 'n ,nuwe 
skepsel” geword wat met my Heer 
wandel, wetende dat my ou mens ge- 
kruisig is en Christus leef in my. 


Ek verbly my met elke kind van Jesus 
Christus, ongeag aan watter denomi- 
nasie hy verbonde is. 


[1] Vervolg op bladsy 31 

UIT GEMEENTES: 
HORISON 


WYLE ALBERT LOUW 


Die kerkraad en gemeente staan nog 
verstom oor die skielike heengaan van 
een van ons gemeenteseuns, Albert 
Louw op Dinsdag 19 November 1974. 


Gebore te Brakpan op 20 Januarie 
1929. Sy ouers verhuis later na Eiken- 
hof waar hy dan ook sy laerskoolloop- 
baan afgesluit het. Hy matrikuleer aan 
die Vereenigingse Hoërskool aan die 
einde van 1946. 


mod 









Wyle Albert Louw 


Albert was 'n groot sportman en 
het veral uitgeblink op die gebied van 
rugby en krieket. 


Op skool het hy reeds vir die eerste 
rugbyspan gespeel en het later vir se- 
nior klubs o.a. Diggers en Rand Leases 
op die veld gedraf. Hy het ook lank 
as skeidsregter opgetree. 


Op 8 Januarie 1951 word hy in die 
Hervormde Kerk van Turffontein in die 
huwelik bevestig met Johanna Anna 
Louisa van Schalkwyk (Joey). Uit die 
huwelik is ses kinders gebore, vier 
seuns en twee dogters. In 1952 verhuis 
die jong egpaar na Roodepoort waar 
hy hom heel gou op kerklike gebied 
onderskei het. Om vir die kerk te werk 
was vir hom altyd 'n plesier en voor- 
reg. Hy was lid van die kerkraad van 

die gemeente Roodepoort. Met die af- 
stigting van die gemeente Horison in 
1965 word hy as skriba verkies en het 
dit gebly tot aan die einde van 1967. 


Albert was 'n streng maar liefdevolle 
vader vir sy kinders, en het nooit na- 
gelaat om die nodige aandag aan hulle 
te skenk nie. Om by hulle aan huis te 
kom was altyd aangenaam want aan 
gasvryheid het dit nooit ontbreek nie. 


Hy het sporadies op die kerkraad 
gedien, eers as diaken en later as ou- 
derling. Tot sy dood was hy werksaam 
by die S.A. Instituut vir Mediese Na- 
vorsing, Johannesburg. Ons eer sy 
nagedagtenis en sal hom onthou as 'n 
persoon wat geen vrees geken het 
nie. Hy het altyd standpunt ingeneem 
of ander met hom saamgestem het 
aldan nie. 


Aan sy eggenote en kinders ons op- 
regte meegevoel en seënbede vir die 
toekoms. 


Die begrafnisdiens op Saterdag 23 
November 1974 was gelei deur ds. W. 
P. van der Merwe die plaaslike leraar 
terwyl ds. Frikkie Beytell die verrigtinge 
by die graf afgesluit het. 


A. AD. du Plessis 
Skriba. 


DELAREYVILLE 


ADRIAAN LOUW 
10/9/1919 - 26 /4/1974 


Dit was vir die gemeente van Dela- 
reyville 'n geweldige skok toe een 
van die dienende ouderlinge op be- 
treklike vroeë leeftyd deur die dood 
ontneem is. Vir 25 jaar ononderbroke 
het Adriaan Louw sy kerk gedien eers 
in die amp van diaken en later as ou- 
derling. Gebore op 10 September 1919 
op die plaas Nooitgedacht, in die om- 
gewing van Barberspan — destyds dis- 
trik Lichtenburg, het hy sy skooloplei- 
ding in die plaasskooltjie van Jouberts- 
rust gehad. Hoewel hy nie ver opgelei 
is in boekgeleerdheid nie, was hy een 
van die knapste en hardwerkendste 
boere van die distrik. Sy plaas het selfs 
vir die oningewyde die stempel ver- 
toon van 'n puik en agtermekaar boer- 
dery. Hy het ook op baie plekke baie 
bekers en toekennings gewen met sy 
pragtige Afrikanerbeeste. Hy was 'n 





Wyle Adriaan Louw 


mens wat 'n besondere slag met 'n 
bees gehad het. So was een van sy 
bulle voor hy hom aangekoop het, so 
kwaai en stoterig, dat hy by geleent- 
heid by die Randse Paasskou nie eers 
vertoon kon word in die ring nie, maar 
nadat die bul onder sy sorg gekom 
het, was hy soos 'n skoothondjie wat 
al agter sy baas aangedrentel het vir 
aandag en om so bietjie agter die ore 
gekrap te word. 


Dieselfde innemendheid het hy ook 
gehad in sy omgang onder die mense. 
'n Man het geweet waar jy met hom 
staan omdat hy 'n reguit pad geloop 
het, maar tog sal hy onthou word vir 
iemand wat met almal 'n grappie kon 
maak en veral sy kenmerkende kug- 
laggie sal onthou word. 


In 1941 is hy getroud met Martha 
Johanna Pretorius — 'n dogter van 'n 
baie bekende Hervormde gesin ook van 
Delareyville distrik. Tot met sy heen- 
gaan op 26 April 1974 was hulle dus 
33 jaar getroud. Uit die huwelik is 5 
kinders gebore — eers drie dogters en 
daarna twee seuns. 


Hulle het as gesin sy skielike heen- 
gaan baie diep gevoel, maar hulle 
smart met 'n stille waardigheid gedra. 
Nog steeds is die gemis daar — daar- 
om bid ons hulle toe die ondersteuning 
en onderskraging van ons Heer. Hy het 
op almal wat hom geken het 'n onuit- 
wisbare indruk gemaak met sy opregte 
geloof, eerbaarheid en vriendelikheid. 


Ingestuur 

Wyle Johannes Schultz 


DELAREY VILLE 


JOHANNES JOACHIM CHRISTOFFEL 
SCHULTZ 


13 Maart 1907-20 Mei 1974 


Op 20 Mei 1975 is dit een jaar wat 
verloop het sedert die sterfdag van 
Johannes Schultz. Na 'n lang lyding 
waarvan veral die laaste twee maande 
besonder smartlik was, het hy sag 
heengegaan. Sy lyding het hy met groot 
geduld en volharding gedra. Hy was 
getroud met een van die stigterslede 
van die gemeente Delareyville — wyle 
C. L. Engelbrecht — se kleindogters: 
Miemie Engelbrecht. Sedert 1938 het 
hulle gevestig op die plaas Oshoek en 
vlytig en ywerig gearbei. Saam met sy 
vrou was hulle gereelde kerkgangers 
al was omstandighede hoe swaar. Vir 
drie jaar het hy ook op die kerkraad 
gedien en vanweë sy liefde vir jong- 
mense is hy ook benoem tot Jeugou- 
derling. 


Sy plek het leeg geword en dit word 
nog diep gevoel deur sy vrou en twee 
seuns, waarvan en getroud, en klein- 
kinders. Die stille waardigheid waar- 
mee hy sy kruis gedra het bly voort- 
leef as 'n navolgenswaardige voor- 
beeld. 


Ingestuur 





KUIERMENSE 


Dominee, ons wou verlede Sondag 
baie graag kerk toe gegaan het, maar 
toe ons reeds aangetrek was, het 
kuiermense opgedaag.” 


EE EE EE EE EE EE EE EE 


DS. F. G. J. LOOTS 


ER EE EE EE EE EE EE EE EE EE EE 


,Dominee, ons het Saterdagaand 
vaste voornemens gehad om Sondag 
die kerk te besoek, maar ongelukkig 
het kuiermense ons voorneme veron- 
geluk.” 


Klink hierdie saak bekend? Het u al 
daarmee te doen gekry? Was u een 
van hulle met wie iets soortgelyks ge- 
beur het? Is hierdie verskoning al deur 
u aangewend om u swak kerkbesoek 
te regverdig? 


'n Vraag wat onmiddellik in my eie 
denke navore tree, is die feit of hierdie 
kuiermense, wie dit ookal is en waar 
hulle dan ookal vandaan kom, of hier- 
die kuiermense in hulle eie tuisge- 
meente kerkgangers is. Groet hierdie 
kuiermense dan hulle bure, vriende, 
hulle kerk en hulle God wanneer hulle 
met vakansie of 'n langnaweek ver- 
trek? 


Dit is ontstellend tragies dat hierdie 
verskoning deur soveel lidmate aan- 
gehef word as navraag oor hulle kerk- 
gang gedoen word. Dit is voorwaar 'n 
kommervolle situasie dat kuiermense 
vir jou as 'n belemmering dien om die 
huis van die Here te besoek. 


Jy dan, wanneer jy by vriende of 
familie gaan kuier, doen jy nie ook 
maar dieselfde nie? Hou jy nie ook 
lidmate weg van die kerk as jy oor 
hulle drumpel trap nie? Vergeet jy nie 
ook maar gerieflikheidshalwe jou pak 
klere of jou kerkhoed nie? Beteken die 
vakansie of naweek dan vir jou om so 
'n bietjie weg te breek, ja ook jy wat 
in jou tuisgemeente gereelde kerk- 
ganger is? 


Ek dink dat dit sinvol en stigtelik 
sal wees as ons oor bogenoemde sake 
ernstig besin en oor bogenoemde vrae 
noulettend sal nadink. Moontlik sal ons 
dan volgende keer, wanneer ons voor- 
bereidings vir ons vakansie tref, ook so 
voorberei om kerkklere saam te neem. 
Wanneer ons dan kuiermense verwag, 
hulle tot die verstandhouding bring om 
ook so voor te berei. As hulle onver- 
wags by ons opdaag, dat hulle ons 
maar moet verskoon, omdat ons plig 
en voorreg daarin geleë is om Sondag- 
oggend en Sondagaand die kerk te be- 
soek. 


Verskonings wat ons telkens moet 
aanhoor, maar waardeur ons 'n dik 
streep kan trek as ons Luk. 9:57-62 'n 
slag goed onder oë neem. 


Ontvang kuiermense, besoek hulle 
ook, maar ons durf onder geen om- 
standighede toelaat dat dit as 'n ver- 
hindering dien waarom daar nagelaat 
word om die kerk te besoek nie. 

@ 





Loop die kerk leeg 


Dr. A. v.d. Meiden, `n predikant in 
Nederland, stel die vraag en trek die 
bewering dat die kerke leeg loop in 
twyfel. Hy wys daarop dat die nuus- 
media soveel klem lê op konflikte en 
splitsings en leergeskille in die ker- 
ke en dergelike negatiewe dinge en 
dat hulle beweer dat die lesende pu- 
bliek van die dinge wil hoor. Hy be- 
twis dit en sê die publiek wil weet 
van bemoediging en hoop en hy sê 
die kerke loop nie leeg nie. Hy skry- 
we: Daar is geen organisasie in ons 
land (Nederland) wat in staat is om 
soveel mense vir soveel ure te akti- 
veer as juis die kerke nie, en dat 
daar geen organisasie is wat soveel 
offers bring nie. In Nederland kom 
na skatting een tot anderhalf miljoen 
mense elke Sondag in die kerk, wat 
seker meer is as die aantal wat sport 
op een dag bywoon. 

Ook trek hy in twyfel die bewering 
dat die geloof agteruit gaan, inteen- 
deel die aandag vir geloofsake neem 
volgens hom toe. En, sê hy, ons moet 
ophou om die nare dinge oor die 
kerk en die geloof na te praat, want 
die kerk loop nie leeg solank die 
Gees daarin wil woon nie. 


Uit Hervormd Persburo. 





Terug na die Sondag as 
die eerste dag van die 
week 


Die direksie van die Nederl. Spoor- 
weë het besluit om vir 1975 weer terug 
te gaan na die ou, vertroude kalen- 
derindeling, waarby elke week met 'n 
Sondag begin. 


Gelukkig het daar uit verskillende 
kante proteste ingekom teen die ge- 
sekulariseerde weekindeling. En so is 
die ou indeling weer in eer herstel. 


Hervormd Persbureau 

Ben Pieterse het gesterf soos hy geleef het. 
'n Trotse man. 









Ben Pieterse se gesin en werk was sy trots 
— en vir albei wou hy net die beste gee. 

Hy't na aan sy kinders geleef; ky'c dikwels 
saam met hulle gaan kampeer want hy mou 
dat hulle die land leer ken. En hy't hard 
gewerk vir sy mense... Ben Pieterse was 
altyd op sy pos. 

Kort na sy vader se dood het Ben 'n 
begrafnuispolis by Homes Trust Lewens 
uitgeneem want hy wou sy vrou en kinders 
vrywaar teen begrafnisonkoste en omslagtige 
reëlings wanneer hy sterf. Hy wou dinge 
voor die tyd agtermekaar kry. 

Du was 25 jaar gelede. Verlede maand is 
Ben oorlede en al die begrafnisreëlings en 
onkoste is beharug deur Homes Trust 
Lewens. Net soos hy dit sou wou gehad het. 
Ben Pieterse het gesterf soos hy geleef het. 

'n Trotse man. 






U hele gesin is outomaties gedek wanneer u 'n Homes Trust Lewens-begrafnis- 
polis uitneem. 

Skryf om ons gratis boekie. Dit vertel u alles wat u wil weet omtrent alle soorte 
vegsekering in eenvoudige, alledaagse taal. En selfs al is u reeds verseker, gee 
dit u die reg tot 'n gratis oorsig van u versekeringsbehoeftes 
deur die deskundiges van Homes Trust Lewens. 


Vir u GRATIS boekie, koip net die koepon uit 
en pos dit aan: 

Die Bestuurder, 

Homes Trust Lewens, 

Posbus 93, Kaapstad, 8000. 

d Ek wil graag tweet. hos versekering “oy 
gesin en myself teen die onverwagte kan 
beskerm. Stuur asseblief u gratis 
boekis, GEMOEDSRUS: Die met dat 








HOMES TRUST LEWENS 
Die groeiende reus tn lewensoersekering. 

















BED LOTA AM 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R2.00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 





ADVERTENSIETARIEWE: 
Geboortes, verlowings en huwelike 
R3,00 vir 'n maksimum van 60 woorde, 
en 3- sent per woord bo 60 woorde, 

vooruitbetaalbaar. 





Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7,00 
akstra vir die maak van drukkersblok. 


Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 





Amptelike Berigte 
BEROEPE PREDIKANTE 


Aangeneem 


Ds. J. M. G. Storm (nie Dreyer nie) 
na Empangeni. 

Ds. W. J. v.d. Westhuizen van Silver- 
ton na Meyerspark. 

Ds. $S. J. v.d. Westhuizen van Bloem- 
fontein as kapelaan van die Weermag 
saam met Bloemfontein. 


Bedank 


Ds. C. J. A. Simpson van Durban-Suid 
na Krugersdorp-Oos. 

Ds. J. D. H. Smit van Ermelo na Kru- 
gersdorp-Wes. 

Ds. J. G. M. Dreyer van Decleraville na 
Pretoria-Wes. 


Ringsvergadering 


Die Ring van Rhodesië vergader op 
12-14 Junie te Umtali. 





LESERS SKRYF 


L] Vervolg van bladsy 27 


Ek het eendag gehoor my dominee 
sê dat sy kerkraad beter Hervormers 
as Christene is. 


Wat sal Jesus Christus sê as Hy 
kom? As Hy aan u vra ,,op grond waar- 
van wil jy in my koninkryk ingaan”? 
sal u antwoord ,,omdat ek 'n lid is van 
die groot kerk” of sal u kan antwoord 
“Here ek het mos die saak met U uit- 
gemaak, my sondes was skarlaken, en 
U het dit met u bloed gewas dat dit so 
wit soos wol geword het, en deur u 
soenverdienste, enkel en alleen wil ek 
in u koninkryk ingaan” Ek weet dat as 
u en ek hierdie laaste antwoord gee, 
(en ons kan nie dan lieg nie) dan is 
ons in die koninkryk. 


Onthou! die uitnodiging kom tot elk- 
een wat die Woord van God hoor Jes. 
1:18. Jy moet kom! 


Ek juig saam met die jeug tot jeug 
groep wat die vrugte dra wat by die 
bekering pas. 2 Tim. 4 vers 2 ,hou 
aan, tydig en ontydig”. 

Die woord ,,bekering”” het al amper 
'n skelwoord geword. Hy sal jou we- 
derbaar, en dan sal jy die wêreld haat, 
en die wêreld sal jou ook haat. 

Lees ook Johannes '16 en veral 
vers 13 

Liewe broeders in Christus, laat ons 
mekaar liefhê, die Woord van God bid- 
dend lees, en die Heilige Gees sal self 
die Woord aan ons openbaar. 

Liefde groete in ons Meester. 

Kobus van der Merwe. 
Posbus 138, 
Nylstroom. 


Onderskrif van die redakteur: 
Die brief in enigsins verkort, 


DOODSBERIGTE 


Ry "3 
IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vemederende liggaam aan Sy verheer- 
likte liggaam gelyk sal maak. 





In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


GREYLING, Barend Christiaan. Alweer 
'n jaar het verby gesnel en dink ons 
met weemoed aan die aand van 7 April 
1969 toe ons op tragiese wyse moes 
afskeid neem van ons liefling seun. Sy 
son het onder gegaan terwyl dit nog 
dag was. 

Sy verlangende ouers 

en broer. 


16 Hartbeesstraat, 
Elandsfonteinspoor. 
1406. 


VOS, Johannes Stephanus. Een jaar 
van eensame verlange het verby ge- 
gaan, maar dit is soos gister toe hy 
van ons weggeneem is, my dierbare 
eggenoot, ons vader en grootvader. 

Met dankbare herinnering dink ons 
egter terug aan sy lewe. 

Ons het sware laste saam geskouer, 

bange nagte saam deurwaak 

styl ou bergpad saam geklim 

soet en bitter saam gesmaak. 

Verlangende eggenote Martha Vos, 
kinders en kleinkinders. 


Welgevonden, Ottosdal. 


NEL, Frederik Johannes. Dit het die 
Heer behaag om na 'n swaar lyding ons 
vader en oupa stil uit ons midde te 
neem in die ouderdom van 66 jaar 2 
maande en 25 dae op 2 Mei 1974. Rou 
klere gaan verby maar rou harte sal 
altyd bly. Ons mis hom elke dag. Dit 
was U wil o Heer. 
Anna Willie en gesin 
van Kemptonpark. 
Annetjie en Susan 
van Durban. 

LEVENDLIDMAAT VAN DE KERK... 
Ds. J. W. Smit. 192 bladsye. 


Prys R4,10. 
Uitgewers: De Vuurbaak. Groningen. 


Hierdie boek, opgedra aan die jeug 
van die kerk, getuig van die erns waar- 
mee die skrywer sy onderwerp oor die 
lewende lidmaatskap van die kerk sien. 
Wat mens veral waardeer is die feit 
dat daar nog in Nederland wal gegooi 
word teen die gedagtegang dat die 
kerk hom so moet aanpas aan die 
nuwe tydgees, dat hy ten koste van 
wat ookal, vir die mens aanvaarbaar 
word. Hy wys daarop dat die kerkjeug 
tog moet onthou dat so 'n radikaal 
aangepaste kerk ,puur menselijk” sal 
wees en maklik sy goddelike dimen- 
sies kan verloor. 


Dit is jammer dat mens die indruk 
kry dat die eerste deel van die boek, 
handelende oor die skrywer se verla- 
ting van die Hollandse Gereformeerde 
kerk en sy aansluiting by die Vryge- 
maakte Gereformeerdes, niks anders 
wil wees nie as 'n relaas om homself 
in die gelyk te stel. Hierdie eersge- 
noemde deel van die boek hoort nie by 
sy onderwerp nie en doen daar af- 
breuk aan... juis daar waar hy as 
predikant, toe sy kerkraadsvergadering 
in alle erns hom oproep om saam met 
die kerk te werk, antwoord dat hy nie 
bereid is om in die versoeking van die 
duiwel te val, deur neer te val en die 
sinode te ,,aanbid” nie, waarvoor hy 
dan (die rykdom van die koninkryke 
van die wêreld) 'n mooi pastorie en 
goeie traktement kry! Vanselfsprekend 
is die gesag van die sinode nie so 
absoluut as die gesag van die Woord 
van God nie, maar mens kry die indruk 
dat ds. Smit se verset teen hierdie 
gesag so onbroederlik is dat hy die 
versoek van sy kerkraad sien as 'n 
versoeking van die duiwel. In sy verset 
teen hierdie sinodale gesag praat hy 
ongelukkig juis so reg in die kraal van 
dié jeug wat o.a. die eis van hulle be- 
paalde opvattings oor gesag, vryheid, 
ens. aan die Christelike kerk stel. Daar 
lê dus vir my iets teenstrydigs in die 
boek van ds. Smit. Wie hierdie boek 
egter krities lees, sal o.a. die skrywer 
se behoudende omgang met die Skrif 
baie waardeer en sy soeke na 'n deur- 
braak tot die jeug, in alle erns volg. 


P.J.T.K. 





Die Lydende Christus (2): 
Ds. F. A. Kock. 
Sacum Beperk Uitgewery en Boek- 


handel, Mlaitlandstraat 51, Bloem- 
fontein 


Prys R3,90. 

LEES! 


In hierdie tweede deel van sy werk 
oor Christus, met as aangekondigde 
tema ,,die lydende Christus as dienende 
Hoëpriester”, slaag die skrywer deur- 
gaans daarin om die trekke van die 
lydende Hoëpriester skerp en duidelik 
te teken. By die behandeling van elke 
perikoop kry Hy gestalte, tree Hy op 
die voorgrond as die Een wat gekom 
het om sy lewe te gee as losprys vir 
baie. 


By al die voortreflike dinge wat oor 
hierdie werkie gesê kan word, kan 
bygevoeg word dat die skrywer uit- 
muntend daarin geslaag het om ou 
Bybelse waarhede nuut in te klee, om 
hulle in ons tyd te laat spreek, sonder 
om te verdraai; dat hy moeilike Skrif- 
mededelings verstaanbaar maak selfs 
vir oningewydes, soos bv. heel aan 
die begin die vrae rondom die doop 
van Jesus. Waarom wou Hy gedoop 
word? Waarom moes Hy gedoop 
word? 


Hier is 'n werkie wat tot veel nut 
en handige gebruik kan wees vir ge- 
wone lidmate, vir kategete en selfs vir 
predikante. Sy diepgaande besinning 
en studie kan met veel vrug vir baie 
ander tot diens wees. Dit is die moeite 
werd om dit aan te skaf — dit sal vir 
meer as een 'n verrassing wees. 


'n Laaste opmerking: wat 'n uitstaan- 
de taalgebruik en hantering van Afri- 
kaans! `n Mens moet dit lees om dit 
te glo en te waardeer. 


C. J. v. Niekerk 


Reformasie en Rewolusie 


'n Publikasie van die Instituut vir die 
bevordering van die Calvinisme aan 
die P.U. vir C.H.O. 1974, 376 bladsye 


Prys R5,00. 


Dit gebeur ongelukkig maar al te 
selde dat 'n boek van hierdie kwaliteit 
uit eie bodem voortkom. Die Instituut 
vir die bevordering van die Calvinisme 
moet onvoorwaardelik geluk gewens 
word met hierdie publikasie. 


Die tema is 'n breë een. Dit omvat 
bykans die totale leefwêreld van die 
moderne mens. Daarby is dit 'n gewel- 
dig aktuele tema. Die begrip ,,rewolu- 
sie” staan tans sentraal — nie net in 
die politiek nie — ook in die wetenskap 
en dan veral in die teologie. 'n Aanpak 
soos hierdie, waar die rewolusionêre 


denke oor die hele spektrum geannali- 
seer en ontleed word, was 'n dringende 
noodsaaklikheid. 


Die Instituut het gelukkige keuses 
gemaak met die aanwysing van die 24 
medewerkers en hulle het almal eer 
aan hulle werk. Die resultaat is 'n prag- 
tige boek wat keurig uitgegee is en 
beskou kan word as 'n ,,sine gua non” 
vir enige persoon wat meer kennis wil 
bekom van die ter sake problematiek. 


Die boek is reeds aangewys as een 
van die spogboeke van 1974, en dit is 
geen onverdiende eer nie. 


G.C.V. 


Bevrydingsnieuws Bybels Dagboek 


Uitgegee deur Buyten en Schipperheyn, 
Amsterdam. 


Prys R5,47 by Pro Rege, Potchefstroom. 


In hierdie mooi uitgegewe dagboek 
met sy Skrifgetroue inhoud gaan dit 
om die daaglikse bevryding uit die 
magte van sonde en dood. Dit is voor- 
sien van meer as 'n dosyn kunstige 
illustrasies. Bekende figure uit die reg- 
ter vleuel van die Nederlandse Her- 
vormde Kerk is die medewerkers. By 
al ons lesers wat Nederlands nog goed 
kan lees kan ons dit sterk aanbeveel. 


Joh. Dreyer 





| Harrie Hus Huil 


Pieter W. Grobbelaar 
Perskor, Johannesburg. Prys R3,50. 


II Koe-Koekie 


Marlene Mouton 
Perskor, Johannesburg. Prys R1,50. 


III Mekie se Avonture 


Beryl Patrick Del Buys 
Perskor, Johannesburg. Prys R2,30. 
1 


Hierdie seldsame mooi uitgawes met 
'n tekening en onderskrif op elke bladsy 
is vir ons heel kleintjies bestem. Dis 
oulike verjaarsdagpresentjies. 


Joh. Dreyer 


Huisbesoek is die enigste weg om 
die moderne mens nog te bereik. 


A. Groot 





Dr. Gollin se 
Pille 


Prys 35c & 65c. 


vir GAL en LEWER 


Blakende gesondheid Is die teenoor 
gestelde van die volgende klagtes 


AANGEPAKTE TONG 


NARE HOOFPYNE 
GALAANVALLE 
BITTER MOND 
HARDLYWIGHEID 


VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Pi oorsaak 'n lui lewer en te veel 
al, 


Die beproefde en beste middel — 


Dr. Gollin se Gal- 
en Lewerpille 


“rys 35s & 65c van alle Aptekers 
21 van 


G. FOURIE 


`Nnesbus 782 Pietermaritzburs 


VERGROTINGS 


In 
LEWENSKLEUR 


van u eie 
KIEKIE OF NEGATIEF 


W. E. CAREY 
APTEKER 
Posbus 177 — Krugersdorp 

















AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
lengdurig ook vir alle nier en 
blaas kwale en ook vir aambele, 
Slegs R3,35 k.m.b. geen k.b.a. 
bestellings. 

TJEK MET KOMMISSIE 10e. 
Regstreeks van Mev. R. Muller, 
Pk. Krugerspos, 
Lydenburg. 








DRINK BY U EIE 
FONTEINTJIE... 


Vir alle tipe drukwerk 
* BOEKWERK 

& KATALOGUSSE 
* BROSJURES 


* KOMMERSIELE 
DRUKWERK 


t PLAKKATE, ENS. 
en binnekort ook 

* LITOGRAFIESE 
DRUKWERK 


Kontak u EIE drukkery 


N.H.W -PERS 


POSBUS 18061 
HERCULES 
PRETORIA 
Tel. 77-2188/9 


Raad aan 
vroue wie 
se mans 
te moeg” is 


Is hy werklik ,te moeg'? Baie 
vroue wonder seker hieroor. 
Hy was altyd gretig om uit te 
gaan, maar skielik is hy te 
moeg'! Is dit net 'n verskoning? 
Het hy belangstelling verloor? 
Moontlik. Maar in die meeste 
gevalle is dit hoe hy voel — 
lusteloos, terneergedruk, prik- 
kelbaar. Hy kan nie meer by- 
bly nie. Hierdie simptome kom 
dik wels in die middeljare voor. 
Maar gelukkig is daar iets 
wat u aan die saak kan doen. 
U kan hom help om weer sy 
,Ou self” te wees. Kry vir hom 
SALUSA 45 by u apteek. 


SALUSA 45 se unieke for- 
mule kan sy fisiese en geestelike 
energie herstel. Sy konsentrasie 
en gehete verskerp. Sy dryf- 
krag herwin. Hy sal gou weer 
lus vir die lewe en jare jonger 
voel! 

SALUSA 45 bevat vitamien 
E. Prokaien (Hs). Hematopor- 
forien. Asook ander noodsaak- 
like vitamiene. 


SALUSA d5 
U is dit aan uself en u man 
verskuldig. 


LEWENSLUS VIR DIE MIDDELJARE 


NEW VIGOUR FOR THE MATURE YEARS 





30 tablette R2,35. Volledige 3- 
maande-kursus van 90 tablette 
R5,95. Slegs by apteke verkrygbaar. 


o6ë%he 

'M.V Houtprodukte bied aan: 








FINK-KAP. 








MONO PITCH-KAP 


é N j 
SE N 


KINGPOST-KAP . ATTIC-KAP 


WINSKAPPE 


Ons manier waarop die konstruksie van enige dak makliker, 
vinniger, doeltreffender en meer ekonomies geskied. 

M.V. Houtprodukte—die grootste vervaardigers van lamelhout 

iN die Suidelike Halfrond—bied u 'n volledige dakkonstruksiediens 
waardeur kappe, balke, dwarsbalke, ens. vooraf vervaardig word 
volgens enige afmetings en konstruksievorm en betyds op die 
perseel afgelewer en/of opgerig word. 

Die dakkonstruksiediens wat gratis advies en beplanning insluit, 

is volgens die GANG-NAIL-KAPSTELSEL — kappe waarvan die 
sterkte-eienskappe alle plaaslike bouvereistes oortref. 


RD Di 
MT AN N; sg j Skakel M.V.Houtprodukte vir 
EA IF )EREL Oo MP Kos EN 


dakkonstruksies op die perseel, 
met die insluiting van 
oprigting as dit verlang word. 
Bereken self wat u bespaar— 


in tyd, arbeid, vermorsing, ongerief-op-die-perseel en foute. En u.. 
weet waar u staan met presiese kosteberekening. Geen verdere 
versteekte kostes nie. 

U sal vind u wins en besparing is ingebou. 


M.V. HOUTPRODUKTE (EDMS) BPK. 


Martinus Rasstraat, ROSSLYN. 0200 Tvl Posbus 69, ROSSLYN, 0200 Tvl 
Tel. 588-2118 

SANDTON CITY Posbus 78509, SANDTON. Tel. 784-0330 Johannesburg. 
DURBAN Posbus 101, PINETOWN 3600 Tel. 76413 

BLOEMFONTEIN Posbus 3258, BLOEMFONTEIN. 9300 Tel. 24322 


Odes Marals 1097/A 


